ഇക്കിളിയിട്ടാല് ഇനി ഫോണും ചിരിക്കും; പുത്തൻ കണ്ടുപിടിത്തവുമായി ശാസ്ത്രലോകം..! | PravasiExpress\nHome Technology Gadgets ഇക്കിളിയിട്ടാല് ഇനി ഫോണും ചിരിക്കും; പുത്തൻ കണ്ടുപിടിത്തവുമായി ശാസ്ത്രലോകം..!\nമനുഷ്യന് മാത്രമല്ല ഇക്കിളിയിട്ടല്ലോ, നുള്ളിയായല്ലോ ഇനി മുതൽ ഫോണുകള്‍ക്കും കംപ്യൂട്ടറുകള്‍ക്കും റോബോട്ടുകള്‍ക്കുമൊക്കെ അറിയാൻ സാധിക്കും. ശാസ്ത്രജ്ഞര് നിര്‍മിച്ച പുതിയ ടച് സാങ്കേതികവിദ്യയിലൂടെ ഇവയെക്കെല്ലാം ഇക്കിളിയിടല്, സ്പർശനം തുടങ്ങിയ അനുഭവങ്ങള് മനുഷ്യരുടെയും മറ്റും തൊലിയിലെന്ന പോലെ അനുഭവിക്കാനായേക്കുമെന്നാണ് റിപ്പോർട്ടുകൾ സൂചിപ്പിക്കുന്നത്.\nഫോണിന് ഇക്കിളിയിടലും സ്പര്‍ശനങ്ങളുമൊക്കെ അറിയാന് സഹായിക്കുന്ന പ്രത്യകം കവര്. ഈ കവറില് തൊട്ടുകൊണ്ട് ഫോണ് പ്രവര്‍ത്തിപ്പിക്കാം. പാരീസിലെയും ബ്രിസ്റ്റലിലെയും ഗവേഷകരാണ് ഈ കണ്ടുപിടിത്തത്തിന് പിന്നില്.\nസ്പര്‍ശനം മനസിലാക്കുക കവറിനെ സ്‌കിന് ഓണ് ഇന്റര്‍ഫേസ് എന്നാണ് വിളിക്കുന്നത്. പല രീതിയിലും ഇത് മനുഷ്യ ചര്‍മ്മത്തെ പോലെയാണ്. പല അടുക്കുകളുള്ള ഈ പാട നിര്‍മിക്കാന് മുകളില് ഒരു സര്‍ഫസ് ടെക്സ്ചര് മേഖലയും അതിനടിയില് ഇലക്ട്രോഡ് പാളിയുമാണ് ഉള്‍ക്കൊളളിച്ചിരിക്കുന്നത്. ഇലക്ട്രോഡ് തലത്തില് ചാലകങ്ങളായ ഇഴകളും, ഹൈപോഡെര്‍മിസ് പാളിയുമാണുള്ളത്. സിലിക്കണ് പാട, മനുഷ്യ ചര്‍മത്തില് കാണാവുന്ന പാളികളെ അനുകരിക്കുന്നു.\nഇപ്പോള് നമ്മള് ഫോണുകള്‍ക്കും മറ്റും ഇടുന്ന കാഠിന്യമുള്ള കെയ്‌സുകളെക്കാള് കൂടുതല് സ്വാഭാവികമാണ് കൃത്രിമ ത്വക്കെന്ന് ഗവേഷകര് പറയുന്നു. കൂടാതെ പലതരം സംവേദനവും അവയില്‍കൂടെ നടത്തുകയും ചെയ്യാം. കൃത്രിമ ത്വക്കിന്, ഉപയോഗിക്കുന്നയാള് എങ്ങനെയാണ് ഫോണ് പിടിച്ചിരിക്കുന്നതെന്ന് അറിയാനാകും. എത്ര അമര്‍ത്തിയാണ് പിടിച്ചരിക്കുന്നതെന്നും ഏതു ഭാഗത്താണ് കൈ ഇരിക്കുന്നതെന്നും അതിനു തിരിച്ചറിയാനാകുമെന്ന് ഗവേഷകര് പറയുന്നു. പുതിയ ‘ചര്‍മത്തിന്’ ഇക്കിളിയിടലും, തലോടലും, ഞെരിക്കലും, വളയ്ക്കലുമൊക്കെ തിരിച്ചറിയാമെന്നും അവര് പറയുന്നു.\nറോബോട്ടിക് യുഗത്തിലേക്കാണ് ലോകം കുതിച്ചുകൊണ്ടിരിക്കുന്നത്. ഇതിന് അനുബന്ധമായി കൃത്രിമ ത്വക്കിനെക്കുറിച്ചുള്ള ഗവേഷണം കൊണ്ടുപിടിച്ചു നടക്കുന്നുണ്ട്. റോബോട്ടിക്സില് സുരക്ഷ, തിരിച്ചറിയല്, സൗന്ദര്യാത്മകമായ കാര്യങ്ങള് ഇവയിലെല്ലാം കൃത്രിമ ചര്‍മത്തിന് പ്രാധാന്യമുണ്ട്.\nPrevious articleവിശക്കുന്നവർക്ക്, സ്നേഹം നിറച്ച രുചിക്കൂട്ട് വിളമ്പാൻ ഇനി യുട്യൂബ് മുത്തശ്ശനില്ല…\nNext article‘മഹ’ കേരളതീരം വിട്ടു: ചുഴലിക്കാറ്റ് ഒമാൻ തീരത്തേക്ക്; സംസ്ഥാനത്ത് ഇന്ന് മഴ കുറഞ്ഞേക്കും\n8 വര്‍ഷത്തിനുശേഷം ഓണവിരുന്നുമായി ‘TP തിരുവോണം’ തിരിച്ചെത്തുന്നു


നേർപഥം വാരിക - ആരോഗ്യവും ഒഴിവുസമയവും നഷ്ടപ്പെടുത്താതിരിക്കുക\n''പിന്നീട് ആ ദിവസത്തില് സുഖാനുഭവങ്ങളെപ്പറ്റി തീര്‍ച്ചയായും നിങ്ങള് ചോദ്യം ചെയ്യപ്പെടുക തന്നെ ചെയ്യും'' (ക്വുര്‍ആന് 102:8)\nആരോഗ്യം ഒരു മഹത്തായ അനുഗ്രഹമാണ്. രോഗാവസ്ഥയില് കഷ്ടപ്പെടുന്നവരെ കാണുന്ന ഓരോരുത്തര്‍ക്കും ഇത് തിരിച്ചറിയാന് സാധിക്കും. പ്രാഥമിക കൃത്യങ്ങള് പോലും സ്വന്തമായി നിര്‍വഹിക്കുവാന് സാധിക്കാതെ മറ്റുള്ളവരെ ആശ്രയിക്കേണ്ടിവരിക എന്നത് എന്തുമാത്രം പ്രയാസകരമാണ്! രോഗികളെ സന്ദര്‍ശിക്കല് പുണ്യമാണെന്ന് പഠിപ്പിച്ച പ്രവാചകന്റെ ചര്യ പ്രാവര്‍ത്തികമാക്കുന്നവരെ തങ്ങള്‍ക്ക് ലഭിച്ചിരിക്കുന്ന ആരോഗ്യമെന്ന അനുഗ്രഹത്തെക്കുറിച്ച് പ്രത്യേകം പറഞ്ഞറിയിക്കേണ്ടി വരില്ല. പക്ഷേ, ഈ അനുഗ്രഹം യഥേഷ്ടം അനുഭവിക്കുകയും ആസ്വദിക്കുകയും ചെയ്യുന്ന നമ്മള് ഈ അനുഗ്രഹങ്ങളുടെ ദാതാവിനെക്കുറിച്ച് ഓര്‍ക്കുവാനോ നന്ദി കാണിക്കുവാനോ പലപ്പോഴും തയാറാകുന്നില്ല എന്നതാണ് വാസ്തവം. ഇതെല്ലാം നല്‍കിയ അല്ലാഹു നമ്മെ എല്‍പിച്ച ഉത്തരവാദിത്തങ്ങള് നിറവേറ്റുക എന്നതാണ് നമ്മള് ചെയ്യുന്ന നന്ദി.\nതന്റെ യുവത്വവും ആേരാഗ്യവും ഏതു മാര്‍ഗത്തില് ചെലവഴിച്ചു എന്ന് ചോദ്യം ചെയ്യപ്പെടാതെ ഒരാള്‍ക്കും പരലോകത്ത് തന്റെ പാദങ്ങള് മുന്നോട്ടു വെക്കാന് കഴിയില്ല എന്ന പ്രവാചക വചനം നമ്മെ ചിന്തിപ്പിക്കേണ്ടതുണ്ട്.\nആരോഗ്യത്തിന്റെ ധര്‍മം, അത് നല്‍കിയ സ്രഷ്ടാവിന്റെ നിര്‍ദേശാനുസരണം അത് വിനിയോഗിക്കുക എന്നതാണ്. ദൈവമാര്‍ഗത്തില് തന്റെ ആരോഗ്യം ചെലവഴിക്കല് പ്രധാനമാണ്. നമ്മുടെ കായികമായ സഹായം വേണ്ടവര്‍ക്ക് അതു ചെയ്തു കൊടുക്കണം. നല്ല ഏതു കാര്യത്തിലും നമ്മളാല് കഴിയുന്ന സഹായം മറ്റുള്ള മനുഷ്യര്‍ക്ക് ചെയ്തുകൊടുക്കണം. നന്മ കല്‍പിക്കുന്നതിലും തിന്മയെ തടയുന്നതിലുമെല്ലാം നമ്മുടേതായ പങ്ക് നമ്മള് വഹിക്കണം.\nഇതിനൊന്നും സന്നദ്ധതയില്ലാത്തവര് തിരിച്ചറിയുക; ആരോഗ്യവും യൗവനവുമൊന്നും നിത്യമല്ല. രോഗവും വാര്‍ധക്യവുമെല്ലാം ചിലര്‍ക്കു മാത്രം വരുന്നതല്ല. ദുരിതപൂര്‍ണമായ രോഗവാവസ്ഥ തനിക്കു വന്നാലുള്ള അവസ്ഥയെക്കുറിച്ചോര്‍ക്കുക.\nപലരും ശ്രദ്ധിക്കാതെ, പരിഗണിക്കാതെ പോകുന്ന മറ്റൊരു അനുഗ്രഹമാണ് ഒഴിവുസമയം. നബി(സ്വ) പറഞ്ഞു: ''രണ്ട് അനുഗ്രഹങ്ങളുടെ കാര്യത്തില് മനുഷ്യരില് അധികപേരും പരാജിതരാണ്. ആരോഗ്യവും ഒഴിവുസമയവുമത്രെ അവ'' (ബുഖാരി).\nഅവധിക്കാല ദിവസങ്ങള് എങ്ങനെ വിനിയോഗിച്ചു എന്ന് വിലയിരുത്തുക. അതല്ലാത്ത കാലങ്ങളില് ഒഴിവുസമയം കിട്ടുമ്പോള് താന് ആ സമയം എങ്ങനെ ചെലവഴിച്ചു എന്ന് ചിന്തിക്കുക. പറയത്തക്കതായ നല്ല കാര്യങ്ങളൊന്നും ചെയ്യാതെ സമയം തുലച്ചുകളഞ്ഞു എന്നായിരിക്കും പലര്‍ക്കും കണ്ടെത്താന് കഴിയുക. സമയമാണ് ജീവിതം. അതിനാല് അമൂല്യമായ സമയത്തെ ഫലപ്രദമായി ഉപയോഗപ്പെടുത്തുക. വിശ്രമത്തിനിടയില്ലാത്ത ജോലിത്തിരക്കുകളുണ്ടാകുമ്പോഴാണ് ഒഴിവുസമയത്തിന്റെ വിലയറിയുക.\nനബി(സ്വ) പറഞ്ഞു: അഞ്ചുകാര്യങ്ങള്‍ക്ക് മുമ്പായി അഞ്ചു കാര്യങ്ങള് നന്മയില് ഉപയോഗപ്പെടുത്തുക; മരണത്തിനു മുമ്പ് ജീവിതത്തെ, രോഗത്തിനുമുമ്പ് ആരോഗ്യത്തെ, തിരക്കിനുമുമ്പ് ഒഴിവുസമയത്തെ, വാര്‍ധക്യത്തിനു മുമ്പ് യുവത്വത്തെ, ദാരിദ്ര്യത്തിനു മുമ്പ് സമ്പന്നതയെ'' (അഹ്മദ്, ഹാകിം).\n''പിന്നീട് ആ ദിവസത്തില് സുഖാനുഭവങ്ങളെപ്പറ്റി തീര്‍ച്ചയായും നിങ്ങള് ചോദ്യം ചെയ്യപ്പെടുക തന്നെ ചെയ്യും'' എന്ന ക്വുര്‍ആന് സൂക്തം വിശ്വാസികളെ ചിന്തിപ്പിക്കേണ്ടതാണ്. അല്ലാഹുവിന്റെ അളവറ്റ അനുഗ്രഹങ്ങള് ആസ്വദിച്ചുകൊണ്ടാണ് ഓരോ നിമിഷവും നാം ജീവിച്ചുകൊണ്ടിരിക്കുന്നത്. ഈ അനുഗ്രഹങ്ങളോട് നാം എങ്ങനെ പ്രതികരിച്ചുവെന്നതിനെപ്പറ്റി അല്ലാഹു നാളെ നമ്മെ ചോദ്യം ചെയ്യും. അതില് നിന്ന് ഒഴിഞ്ഞുമാറുവാന് ആര്‍ക്കും കഴിയില്ല. അല്ലാഹു അനുഗ്രഹിക്കട്ടെ.


വനിതാ ഡോക്ടറുടെ മുഖത്ത് തുപ്പി കൊവിഡ് സെന്ററിലെ രോഗികള്; മുഖത്ത് തുപ്പിയതിനു പുറമെ, കൈയ്യേറ്റവും - BIGNEWSLIVE | Latest Malayalam News\nഅഗര്‍ത്തല: വനിതാ ഡോക്ടറുടെ മുഖത്തേയ്ക്ക് തുപ്പിയും കൈയ്യേറ്റം ചെയ്തും വെസ്റ്റ് ത്രിപുരയിലെ കൊവിഡ് സെന്ററിലെ ഒരു കൂട്ടം കൊവിഡ് രോഗികള്. കൂടുതല് രോഗികളെ ആശുപത്രിയില് പ്രവേശിപ്പിക്കാന് ശ്രമിച്ചതിനെ തുടര്‍ന്നാണ് ഡോക്ടര്‍ക്ക് നേരെ ആക്രമണം നടത്തിയത്. വെസ്റ്റ് ത്രിപുര ജില്ല നിരീക്ഷണ ഓഫീസര് ഡോ സംഗീത ചക്രവര്‍ത്തിയാണ് കൊവിഡ് രോഗികളാല് ആക്രമിക്കപ്പെട്ടത്.\nനവജാതശിശുക്കളുള്‍പ്പെടെയുള്ള അഞ്ച് സ്ത്രീകളെ ആശുപത്രിയില് അഡ്മിറ്റ് ചെയ്യാന് ശ്രമിച്ചപ്പോഴാണ് മറ്റ് രോഗികളെല്ലാം ചേര്‍ന്ന് പ്രതിഷേധിച്ചതെന്ന് പോലീസ് പറയുന്ന. സെന്ററിലെ മറ്റ് ഡോക്ടേഴ്‌സ് രോഗികളെ അനുനയിപ്പിക്കാന് ശ്രമിച്ചെങ്കിലും അവര് ഡോ. സംഗീതയുടെ ദേഹത്ത് തുപ്പുകയും കൊവിഡ് വരുത്തുമെന്ന് ഭീഷണിപ്പെടുത്തുകയും ചെയ്യുകയായിരുന്നു.\nആരോഗ്യ വകുപ്പ് ഉദ്യോഗസ്ഥരാണ് ഇക്കാര്യം പോലീസിനെ അറിയിച്ചത്. സംഭവത്തില് അന്വേഷണം നടത്തി വരികയാണെന്ന് പോലീസ് അറിയിച്ചു. സിസിടിവി ദൃശ്യങ്ങളില് നിന്ന് അക്രമം നടത്തിയ രണ്ടുപേരെ തിരിച്ചറിയാന് സാധിച്ചതായും പോലീസ് അറിയിച്ചു. സംഭവത്തില് ഉള്‍പ്പെട്ട രോഗികള് സുഖം പ്രാപിക്കുന്നത് കാത്തിരിക്കുകയാണെന്നും അതിന് ശേഷം നടപടി എടുക്കുമെന്നും പോലീസ് കൂട്ടിച്ചേര്‍ത്തു.\nTags: coronavirusIndia doctorsspat


സൈനികപരേഡിന് നേരെ ആക്രമണം; അമേരിക്കക്കും ഇസ്രായേലിനും മുന്നറിയിപ്പുമായി ഇറാന്\nസൈനിക പരേഡിന് നേരെയുണ്ടായ ആക്രമണത്തില് അമേരിക്കക്കും ഇസ്രായേലിനും ശക്തമായ മുന്നറിയിപ്പുമായി ഇറാന്. ശനിയാഴ്ച അഹ്‍വസ് നഗരത്തിലുണ്ടായ ആക്രമണത്തില് 25 പേരാണ് കൊല്ലപ്പെട്ടത്.\n25 Sep, 2018 at 02:08 AM\nസൈനിക പരേഡിന് നേരെയുണ്ടായ ആക്രമണത്തില് അമേരിക്കക്കും ഇസ്രായേലിനും ശക്തമായ മുന്നറിയിപ്പുമായി ഇറാന്. ആക്രമണത്തിന് പിന്നില് പ്രവര്‍ത്തിച്ച ഇസ്രായേലും അമേരിക്കയും ശക്തമായ തിരിച്ചടി നേരിടേണ്ടി വരുമെന്ന് ഇറാന് റെവല്യൂഷണറി ഗാര്‍ഡ് ഡെപ്യൂട്ടി തലവന് ഹുസൈന് സലാമി പറഞ്ഞു.\nശനിയാഴ്ച അഹ്‍വസ് നഗരത്തിലുണ്ടായ ആക്രമണത്തില് 25 പേരാണ് കൊല്ലപ്പെട്ടത്. ഇതില് റെവല്യൂഷണറി ഗാര്‍ഡിലെ 12 ഉന്നതരും ഉള്‍പ്പെടും. ഇവരുടെ സംസ്കാര ചടങ്ങില് പങ്കെടുത്ത് സംസാരിക്കുകയായിരുന്നു ഹുസേന് സലാമി. അമേരിക്ക, ഇസ്രായേല്, സൌദി, ഉള്‍പ്പെടെയുള്ളവരെ അദ്ദേഹം വിമര്‍ശിച്ചു. ശക്തമായ തിരിച്ചടി ഇറാന്റെ ഭാഗത്ത് നിന്ന് ഉണ്ടാകുമെന്ന മുന്നറിയിപ്പും അദ്ദേഹം നല്‍കി.\nപ്രകോപനം തുടര്‍ന്നാല് പശ്ചാത്തപിക്കേണ്ടിവരുമെന്ന് ഇറാന് പ്രസിഡന്റ് ഹസന് റൂഹാനിയും കഴിഞ്ഞ ദിവസം വ്യക്തമാക്കിയിരുന്നു. നൂറുകണക്കിന് പേരാണ് സംസ്കാര ചടങ്ങില് പങ്കെടുത്തത്. മരിച്ചവരുടെ ചിത്രങ്ങളും ചടങ്ങില് പ്രദര്‍ശിപ്പിച്ചു. ശനിയാഴ്ചത്തെ ആക്രമണത്തിന്റെ ഉത്തരവാദിത്തം ഏറ്റെടുത്ത് അഹ്‍വാസ് നാഷണല് റെസിറ്റന്‍സും ഇസ്‍ലാമിക് സ്റ്റേറ്റും രംഗത്തെത്തിയിരുന്നു. ഐഎസ് ഇതുസംബന്ധിച്ച ഒരു വീഡിയോയും പുറത്തുവിട്ടിരുന്നു.


കേരളത്തിന് വേണ്ടി പ്രാർത്ഥനയുമായി വിശാൽ.. മധുര മീനാക്ഷി ക്ഷേത്രത്തിൽ പ്രത്യേക പൂജ | Actor Vishal and Sandakozhi team offers prayers for Kerala - Malayalam Oneindia\nകേരളത്തിന് വേണ്ടി പ്രാർത്ഥനയുമായി വിശാൽ.. മധുര മീനാക്ഷി ക്ഷേത്രത്തിൽ പ്രത്യേക പൂജ\nPublished: August 18 2018, 17:45 [IST]\nചെന്നൈ: പ്രളയക്കെടുതി അനുഭവിക്കുന്ന കേരളത്തിന് വേണ്ടി പ്രാര്‍ത്ഥനയുമായി തമിഴകം. തമിഴിലെ പ്രശസ്ത താരം വിശാലും സംഘവുമാണ് കേരളത്തിന് വേണ്ടി ക്ഷേത്രത്തില് പൂജയും പ്രാര്‍ത്ഥനയും നടത്തിയിരിക്കുന്നത്. മധുര മീനാക്ഷി ക്ഷേത്രത്തിലാണ് പൂജ നടത്തിയത്. വിശാല് നായകനായി അഭിനയിക്കുന്ന സണ്ടക്കോഴി2എന്ന ചിത്രീകരണം മധുരയില് കഴിഞ്ഞ ദിവസം പൂര്‍ത്തിയാക്കിയിരുന്നു. അതിന് പിന്നാലെയാണ് താരം സിനിമാ ക്രൂവുമായി അമ്പലത്തിലെത്തി കേരളത്തിന് വേണ്ടി പ്രത്യേക പ്രാര്‍ത്ഥനയും പൂജയും നടത്തിയത്.\nവളര്‍ത്തുനായകളെ ചേര്‍ത്തുപിടിച്ച് സുനിത; രക്ഷാപ്രവര്‍ത്തകര് മുട്ടുമടക്കി!! 25 നായകളും ക്യാമ്പില്\nപ്രളയക്കെടുതി അനുഭവിക്കുന്ന മലയാളികളെ സഹായിക്കണം എന്ന് തമിഴ് സിനിമാ ലോകത്തോടെ ആരാധകരോടും നേരത്തെ വിശാല് ആവശ്യപ്പെട്ടിരുന്നു. മാത്രമല്ല മുഖ്യമന്ത്രിയുടെ ദുരിതാശ്വാസ നിധിയിലേക്ക് താരം പത്ത് ലക്ഷം രൂപ സഹായമായി പ്രഖ്യാപിക്കുകയും ചെയ്തിരുന്നു. വിശാല് ജനറല് സെക്രട്ടറിയായ തമിഴ് സിനിമാ സംഘടന നടികര് സംഘം നേരത്തെ പത്ത് ലക്ഷം രൂപ കേരളത്തിന്റെ ദുരിതാശ്വാസ പ്രവര്‍ത്തനങ്ങള്‍ക്ക് സംഭാവന നല്‍കിയിരുന്നു.\nമുഖ്യമന്ത്രിയുടെ ദുരിതാശ്വാസനിധിയിലേക്ക് രാജ്യത്തിനകത്തും പുറത്തുമുളളവര്‍ക്ക് ഓണ്‍ലൈനായി പണമടക്കാനുളള സംവിധാനം ഏര്‍പ്പെടുത്തിയിട്ടുണ്ട്.\nhttps://donation.cmdrf.kerala.gov.in എന്ന വെബ്സൈറ്റ് മുഖേന സുരക്ഷിതമായി ക്രഡിറ്റ് / ഡെബിറ്റ് കാര്‍ഡ് ഉപയോഗിച്ചോ നെറ്റ് ബാങ്കിംഗ് സംവിധാനം വഴിയോ പണമടക്കാന് പേമെന്‍റ് ഗേറ്റ് വേ സജ്ജമാക്കിയിട്ടുണ്ട്. പണമടക്കുന്നവര്‍ക്ക് സംസ്ഥാന സര്‍ക്കാരിനു വേണ്ടി ധനവകുപ്പ് പ്രിന്‍സിപ്പല് സെക്രട്ടറി നല്‍കുന്ന രശീത് ഓണ്‍ലൈനില് തല്‍സമയം ലഭ്യമാകും. ഈ സൗകര്യം ഉപയോഗപ്പെടുത്തണമെന്ന് അഭ്യര്‍ത്ഥിക്കുന്നു.\nActor Vishal and Sandakozhi team offers prayers for Kerala flood victims\nStory first published: Saturday, August 18, 2018, 17:45 [IST]


കമലാ ദാസിന്, മലയാളത്തിന്റെ മാധവിക്കുട്ടിക്ക് ആദരവുമായി ഗൂഗിള് ഡൂഡില്-Google Celebrates Work And Life Of Kamala Das With A Doodle\nകമലാ ദാസിന്റെ വിവാദമായ ആത്മകഥ 'മൈ സ്റ്റോറി' അഥവ 'എന്റെ കഥ' പുറത്തിറങ്ങിയിട്ട് ഇന്നേക്ക് 45 വര്‍ഷം.\nഎഴുത്തുകാരി കമലാ ദാസിന് മലയാളത്തിന്റെ പ്രിയപ്പെട്ട മാധവിക്കുട്ടിക്ക് ആദരമര്‍പ്പിച്ച് ഗൂഗിള് ഡൂഡില്. കമലാ ദാസിന്റെ വിവാദമായ ആത്മകഥ ‘മൈ സ്റ്റോറി’ അഥവ ‘എന്റെ കഥ’ പുറത്തിറങ്ങിയിട്ട് ഇന്നേക്ക് 45 വര്‍ഷം. ആ ഓര്‍മ്മപുതുക്കിയാണ് ഗൂഗിള് കമലയെ സ്മരിച്ചത്.\nമലയാളിയുടെ കപടസദാചാര ബോധത്തിന്റെ നാലുകെട്ടിന്റെ അസ്ഥിവാരം ഇളക്കിക്കൊണ്ടാണ് കമലാ ദാസിന്റെ ‘എന്റെ കഥ’ പുറത്തിറങ്ങിയത്. സ്ത്രീയെക്കുറിച്ച്, അവളുടെ ശരീരത്തെക്കുറിച്ച്, ലൈംഗിക തൃഷ്ണകളെക്കുറിച്ചൊക്കെ ഇത്ര ആര്‍ജവത്തോടെ എഴുതിയ മറ്റൊരു എഴുത്തുകാരി അതിനു മുമ്പ് മലയാളത്തില് ഉണ്ടായിട്ടില്ല. ഇന്നും എത്രയോ പേര് പറയാറുണ്ട്, തങ്ങള്‍ക്ക് ആര്‍ജവത്തോടെ നടക്കാനുള്ള പാത വെട്ടിത്തന്നത് മാധവിക്കുട്ടിയാണെന്ന്. 1973 ഫെബ്രുവരി ഒന്നിനാണ് എന്റെ കഥ പുറത്തുവന്നത്. ഏറെ വിവാദങ്ങള് ഈ പുസ്തകത്തെ പിന്തുടര്‍ന്നിരുന്നു.\nകവിത, ചെറുകഥ, ജീവചരിത്രം എന്നിങ്ങനെ മലയാളത്തിലും ഇംഗ്ലീഷിലുമായി നിരവധി സാഹിത്യസൃഷ്ടികള് കമലാ സുരയ്യ പ്രസിദ്ധീകരിച്ചിട്ടുണ്ട്. 1999ല് ഇസ്ലാം മതം സ്വീകരിക്കുന്നതിനു മുന്പ് മലയാള രചനകളില് മാധവിക്കുട്ടി എന്ന പേരിലും ഇംഗ്ലീഷ് രചനകളില് കമലാദാസ് എന്ന പേരിലുമാണ് അറിയപ്പെട്ടിരുന്നത്.\nചരിത്രത്തില് കൈയ്യൊപ്പു പതിച്ച വ്യക്തികളുടെയോ, ആഘോഷങ്ങളുടെയോ സ്മരണാര്‍ത്ഥം ഗൂഗിളിന്റെ പ്രധാന പേജിലെ ലോഗോയില് വരുത്തുന്ന താത്കാലിക പരിഷ്‌കരണങ്ങളാണ് ഗൂഗിള് ഡൂഡില്. 1998 -ല് ബേണിഗ് മാന് ഫെസ്റ്റിവലിനോടു അനുബന്ധിച്ചായിരുന്നു ആദ്യ ഡൂഡില്.\nTags: Google, Kamala Das, Kamala Surayya, Madhavikutty\nകോഹ്‌ലിയും പേസർമാരും പരിശീലനത്തിന് വന്നില്ല; ധോണിയും സ്‌പിന്നർമാരും വന്നു\nദുഃഖം രുചിക്കുന്ന നെയ്‌പായസവും മരണം മണക്കുന്ന വേനലിന്‍റെ കഥയും\nദീപികയും മോണി റോയിയും പിന്നില്; ഗൂഗിളിലും താരം പ്രിയ പ്രകാശ് വാര്യര്


ജയരാജനെതിരായ കേസ് അവസാനിപ്പിക്കുന്നു EP Jayarajan\nby Blive News September 20, 2017, 7:27 am\nകണ്ണൂര്: മുന്‍മന്ത്രി ഇ പി ജയരാജനെതിരായ ( EP Jayarajan ) ബന്ധുനിയമന കേസ് വിജിലന്‍സ് (vigilance) അവസാനിപ്പിക്കുന്നു. തെളിവില്ലാത്തതിനാല് കേസ് നിലനില്‍ക്കില്ലെന്ന് വിജിലന്‍സിന് നിയമോപദേശം ലഭിച്ചതിനെ തുടർന്നാണ് തീരുമാനം. തെളിവില്ലാത്തതിനാല് അന്വേഷണം തുടരാനാകില്ലെന്ന് വിജിലന്‍സ് നിയമോപദേഷ്ടാവ് സി സി അഗസ്റ്റിന് അറിയിച്ചതിനെ തുടര്‍ന്നാണ് നടപടി.\nഇക്കാര്യത്തെ സംബന്ധിച്ച റിപ്പോര്‍ട്ട് ഒരാഴ്ച്ചയ്ക്കുള്ളില് വിജിലന്‍സ് ഡയറക്ടര് ലോക്‌നാഥ് ബെഹ്‌റയ്ക്ക് നൽകും. വ്യവസായ മന്ത്രിയായിരുന്ന ജയരാജന് ബന്ധുനിയമന വിവാദത്തെ തുടര്‍ന്നാണ് രാജിവച്ചത്. ജയരാജന്റെ ബന്ധുവായ പി കെ സുധീര് നമ്പ്യാരെ കേരള സ്റ്റേറ്റ് ഇന്‍ഡസ്ട്രിയല് എന്റര്‍പ്രൈസസില് എം ഡിയായി നിയമിച്ചെന്നായിരുന്നു കേസ്.\nഎന്നാൽ ഇത് ബന്ധുനിയമനമായി കണക്കാക്കാന് കഴിയില്ലെന്ന നിഗമനത്തിലാണ് ഇപ്പോൾ വിജിലന്‍സ് എത്തിയിരിക്കുന്നത്. കൂടാതെ ഇതിനുള്ള തെളിവുകളും കണ്ടെത്താനായിട്ടില്ല.\nഅതേസമയം തന്നെ ബന്ധുനിയമനക്കേസില് തന്നെ കുടുക്കുകയായിരുന്നുവെന്ന് സിപിഎം നേതാവായ ഇ പി ജയരാജന് ആരോപിച്ചു. ഡിജിപി ജേക്കബ് തോമസാണ് തന്നെ കേസില് കുടുക്കിയതെന്നും കേസ് നിലനില്‍ക്കില്ലെന്ന് അന്വേഷണ ഉദ്യോഗസ്ഥര് അറിയിച്ചിട്ടും ജേക്കബ് തോമസ് വഴങ്ങിയില്ലെന്നും ജയരാജന് കുറ്റപ്പെടുത്തി.\nവിവാദത്തെ തുടർന്ന് ഇടതുപക്ഷ മാധ്യമങ്ങളടക്കം തന്നെ 13 ദിവസം തേജോവധം ചെയ്തുവെന്നും ജയരാജന് ആരോപിച്ചു. ഹൈക്കോടതി തള്ളാനിരുന്ന കേസാണ് വിജിലന്‍സ് ഇപ്പോള് പിന്‍വലിച്ചതെന്നും ജയരാജന് അഭിപ്രായപ്പെട്ടു.\nജയരാജന് മന്ത്രിയായിരിക്കെ 2016 ഒക്ടോബര് ഒന്നിന് നിയമന ഉത്തരവ് പുറത്തിറങ്ങിയെങ്കിലും മൂന്നാമത്തെ ദിവസം ഉത്തരവ് റദ്ദാക്കാന് ജയരാജന് കുറിപ്പ് നല്‍കിയിരുന്നു. നിയമനം റദ്ദാക്കാൻ ഒക്ടോബര് 13-ന് സര്‍ക്കാര് ഉത്തരവ് ഇറക്കിയിരുന്നതായും വിജിലന്‍സ് അറിയിച്ചിരുന്നു.\nappointmentcaseCC AgustinEP Jayarajanex ministergovernmentHigh CourtJacob Thomasloknath behraNepotismno evidencePK Sudheer NambiyarreportstopVigilance\nPrevious article ടോമിന് തച്ചങ്കരിയടക്കം നാല് ഐപിഎസുകാര്‍ക്ക് ഡിജിപി റാങ്ക്\nNext article വെള്ളം, വെള്ളം സർവ്വത്ര!


കോവിഡിനെ അതിജീവിച്ച് കാര്‍ഷിക മേഖല മുന്നോട്ട്\nBy: Ajith Kumar V R Published on: 12 April, 2020 1:15 PM IST\nPre monsoon cultivation\nകോവിഡിനെയും മറികടന്ന് കാര്‍ഷിക രംഗം മുന്നോട്ടേക്ക് എന്നാണ് കൃഷി വകുപ്പിന്റെ കണക്കുകള് സൂചിപ്പിക്കുന്നത്. വേനല്‍ക്കാല നെല്‍കൃഷി മുന്നോട്ടാക്കിയാണ് കര്‍ഷകര് കളത്തിലിറങ്ങിയിരിക്കുന്നത്. മുന്‍വര്‍ഷത്തേക്കാള് 37% കൂടുതല് പ്രദേശത്താണ് വിളവിറക്കിയിരിക്കുന്നത്. മണ്‍സൂണിന് മുന്നെയുള്ള വിളവെടുപ്പാണ് ലക്ഷ്യം. ഖാരിഫ് കൃഷി ജൂണിലെ മഴയ്ക്ക് ശേഷമെ ഉണ്ടാവൂ. നെല്ലിന് പുറമെ പയറുവര്‍ഗ്ഗങ്ങളും ചെറുധാന്യങ്ങളും എണ്ണക്കുരുക്കളും 31% അധികമായി നട്ടുകഴിഞ്ഞു. 48.8 ലക്ഷം ഹെക്ടറില് വിത നടന്നുകഴിഞ്ഞു.\nവളവും കീടനാശിനിയും ഉറപ്പാക്കും\nകാര്‍ഷിക മേഖലയെ ലോക്ക്ഡൗണില് നിന്നൊഴിവാക്കിയിട്ടുണ്ടെന്ന് കൃഷി വകുപ്പ് അറിയിച്ചു. ആവശ്യമായ വളവും കീടനാശിനിയും മാര്‍ക്കറ്റില് ലഭ്യമാണെന്ന് ഉറപ്പാക്കും. പൂര്‍വ്വേന്ത്യയിലാണ് കൃഷി സജീവമായത്. പശ്ചിമ ബംഗാളില് 11.3 ലക്ഷം ഹെക്ടറിലും തെലങ്കാനയില് 7.5 ലക്ഷം ഹെക്ടറിലും ഒഡിഷയില്3ലക്ഷം ഹെക്ടറിലും ആസാമില് 2.7 ലക്ഷം ഹെക്ടറിലും നെല്‍കൃഷി തുടങ്ങി. ആകെ 32 ലക്ഷം ഹെക്ടറിലാണ് നെല്‍കൃഷി ആരംഭിച്ചത്. മുന് വര്‍ഷം ഇത് 23.8 ലക്ഷം ഹെക്ടര് മാത്രമായിരുന്നു.\nപയര് കൃഷിയിലും വലിയ വര്‍ദ്ധനവുണ്ടായിട്ടുണ്ട്. ഗ്രീന് ഗ്രാം (green gram) ,ബ്ലാക്ക് ഗ്രാം( black gram) എന്നിവയാണ് പ്രധാന വിളകള്. ഇതിലും 32 ശതമാനം വര്‍ദ്ധനവുണ്ടായി.3ലക്ഷം ഹെക്ടറില് നിന്നും4ലക്ഷത്തിലേക്കാണ് കൃഷി വര്‍ദ്ധിച്ചത്. കപ്പലണ്ടി കൃഷിയിലെ വര്‍ദ്ധനവാണ് എണ്ണക്കുരുക്കളില് ശ്രദ്ധേയം. 6.7 ലക്ഷം ഹെക്ടറിലാണ് എണ്ണക്കുരു കൃഷി. 12 ശതമാനം വര്‍ദ്ധനവാണ് ഇവിടെ സംഭവിച്ചിരിക്കുന്നത്. ചോളം ,ബജ്‌റ എന്നിവയുടെ കൃഷിയിലും വര്‍ദ്ധനവുണ്ടായി. 27 ശതമാനം പ്രദേശത്ത് അധികമായി കൃഷി ഇറക്കി . ആകെ കൃഷി ഇപ്പോള് 5.6 ലക്ഷം ഹെക്ടറിലാണ്.\nആസാം തേയില തോട്ടങ്ങള് സജീവമായി\nതേയിലത്തോട്ടങ്ങളില് ഭാഗികമായി ജോലികള് ആരംഭിക്കാമെന്ന കേന്ദ്ര സര്‍ക്കാരിന്റെ നയം ആസാമിലെ തേയിലത്തോട്ടങ്ങള്‍ക്ക് ആശ്വാസമാവുകയാണ്. ലോകാരോഗ്യ സംഘടനയും ആസാം ആരോഗ്യ വകുപ്പും നല്‍കിയ നിര്‍ദ്ദേശങ്ങള് പാലിച്ചുകൊണ്ട് ചെറുതും വലുതുമായ തോട്ടങ്ങളില് പണികളാരംഭിക്കാന് തീരുമാനമായി. ശനിയാഴ്ച പ്രാഥമിക പണികള് ആരംഭിച്ചു. തേയിലച്ചെടികളുടെ സംരക്ഷണം,ജലസേചനം,ജോലിക്കാരുടെ താമസസ്ഥലത്തെ അണുവിമുക്തമാക്കല് എന്നീ ജോലികളാണ് ആരംഭിച്ചത്. ദരാംഗ്,ദിബ്രുഗര്‍ഗ്,ജോര്‍ഹട്ട് എന്നീ ജില്ലകളിലാണ് ആദ്യഘട്ടം തോട്ടങ്ങള് തുറക്കുകയെന്ന് ഇന്ത്യന് ടീ അസോസിയേഷന് ( Indian Tea Association-ITA) നേതാക്കള് പറഞ്ഞു. ആസാമിലെ 803 തേയില എസ്‌റ്റേറ്റുകളിലായി പണിയെടുക്കുന്ന 7.21 ലക്ഷം ജീവനക്കാര്‍ക്കും 1.8 ലക്ഷം ചെറു തോട്ടങ്ങളില് പണിയെടുക്കുന്ന 10 ലക്ഷം മറ്റ് തൊഴിലാളികള്‍ക്കും ഇത് ആശ്വാസകരമാണെന്ന് ആസാം ചായ് മസ്ദൂര് സംഘ് ജനറല് സെക്രട്ടറി രൂപേഷ് ഗൊവാല പറഞ്ഞു.\nEnglish summery- Sowing of summer crops ,rice,coarse cereals,pulses,oil seeds started ,Assam tea estates began its activities\nEnglish Summary: Sowing of summer crops began, tea gardens at Assam also opened


കോളജുകള് കൊവിഡ് ക്ലസ്റ്ററുകളാവുന്നു; പരീക്ഷകള് മാറ്റിവയ്ക്കണമെന്ന് എന്‍എസ്എസ്\nTue May 17 2022 19:53:26 GMT+0530 (India Standard Time)\nBY NSH24 Jan 2022 8:53 AM GMT\nNSH24 Jan 2022 8:53 AM GMT\nകോട്ടയം: കൊവിഡ് ക്ലസ്റ്ററുകളായി മാറിക്കൊണ്ടിരിക്കുന്ന സംസ്ഥാനത്തെ കോളജുകളില് കൊവിഡ് മാനദണ്ഡങ്ങള് കാറ്റില്‍പ്പറത്തി ക്ലാസുകളും പരീക്ഷകളും നടത്തിക്കൊണ്ടിരിക്കുകയാണെന്ന് എന്‍എസ്എസ് ജനറല് സെക്രട്ടറി ജി സുകുമാരന് നായര്. കോളജിലെത്തുന്ന വിദ്യാര്‍ഥികളും അധ്യാപകരും നല്ലൊരു ശതമാനം കൊവിഡ് ബാധിതരാണ്. ഈ സാഹചര്യത്തില് കൊവിഡ് നിയന്ത്രണവിധേയമാവുന്നതുവരെ പരീക്ഷകള് മാറ്റിവയ്ക്കണമെന്ന് അദ്ദേഹം വാര്‍ത്താക്കുറിപ്പില് ആവശ്യപ്പെട്ടു. പരീക്ഷ മേല്‍നോട്ടത്തിന് ആവശ്യമായ അധ്യാപകര് പോലും ഇല്ലാത്ത അവസ്ഥയാണ്.\nകോളജുകള് അടച്ചിട്ടും അധ്യാപനം തടസ്സപ്പെടാതെ ഓണ്‍ലൈന് ക്ലാസ്സുകള് ക്രമീകരിച്ചും പ്രശ്‌നപരിഹാരത്തിന് സര്‍ക്കാര് തയ്യാറാവണം. കോളജില് അധ്യാപകര്‍ക്കും വിദ്യാര്‍ഥികള്‍ക്കും കൊവിഡ് ലക്ഷണങ്ങളുണ്ടെന്ന് റിപോര്‍ട്ട് ചെയ്താലും പരീക്ഷകള് മാറ്റിവയ്ക്കാനോ കോളജ് അടച്ചിടാനോ അധികാരികള് തയ്യാറാവുന്നില്ല. ഇതിനെല്ലാമുപരി കോളജുകളില് കോളജ് യൂനിയന് തിരഞ്ഞെടുപ്പിന് അനുമതിയും നല്‍കിയിരിക്കുകയാണ്.\nസര്‍ക്കാരിന്റെ ഈ നടപടി അങ്ങേയറ്റം പ്രതിഷേധാര്‍ഹമാണ്. അവര് നിസ്സംഗത പുലര്‍ത്തുന്നത് ഭയാശങ്കകളോടെ മാത്രമേ കാണാന് സാധിക്കുകയുള്ളൂ എന്നും അദ്ദേഹം കുറ്റപ്പെടുത്തി. കൊവിഡും കൊവിഡിന്റെ ജനിതകമാറ്റം സംഭവിച്ച ഒമിക്രോണും ഭീതി പരത്തിക്കൊണ്ട് സമൂഹത്തില് വ്യാപിക്കുകയാണ്. സര്‍ക്കാര് കണക്ക് പ്രകാരം കഴിഞ്ഞദിവസം 44.8 ശതമാനമാണ് ടെസ്റ്റ് പോസിറ്റിവിറ്റി നിരക്ക്. സര്‍ക്കാരിന്റെ ഭാഗത്തുനിന്നുള്ള കുറ്റകരവും നിരുത്തരവാദപരവുമായ അനാസ്ഥയാണ് ഇതിന് കാരണമെന്ന് പറഞ്ഞാല് അതില് തെറ്റുപറയാനാവില്ലെന്നും ജി സുകുമാരന്‍നായര് കൂട്ടിച്ചേര്‍ത്തു.\nColleges become Covid clusters NSS wants exams postponed


Vijay Edu App-2D,3D quality education\n2D,3D ദൃശ്യ മികവോടെ പ്രയാസമേറിയ പാഠഭാഗങ്ങൾ ഇനി ആസ്വദിച്ച് പഠിക്കാം; ക്വാളിറ്റി എഡ്യൂക്കേഷനുമായി Vijay Edu App\nവിദ്യാര്‍ത്ഥികളെ സംബന്ധിച്ച് ഓരോ വിഷയങ്ങളും പാഠഭാഗങ്ങളും പഠിച്ചെടുക്കുക എന്നത് അത്ര എളുപ്പമായ കാര്യമല്ല. എന്നാല് വളര്‍ന്നുകൊണ്ടിരിക്കുന്ന സാങ്കേതിക വിദ്യയുടെ സഹായം ഇന്ന് വിദ്യാര്‍ത്ഥികള്‍ക്ക് പഠനത്തില് കൂടുതല് സുതാര്യമായ വഴി തെളിച്ചുകൊടുക്കുന്നുണ്ട്. അത്തരത്തിൽ വിദ്യാഭ്യാസ മേഖലയില് സാങ്കേതിക വിദ്യയ്ക്കുള്ള സാധ്യതകൾ ഒട്ടും ചെറുതല്ല.\nസാങ്കേതിക വിദ്യയുടെ അനന്ത സാധ്യതകളെ ഉപയോഗപ്പെടുത്തി വ്യത്യസ്തമായ പഠനവുമായി നിങ്ങളിലേക്ക് എത്തുകയാണ് Vijay Edu App. സാങ്കേതികതയെ കൂട്ടു പിടിച്ച് എന്തും പഠിപ്പിയ്ക്കുക എന്നതല്ല മറിച്ച് നിലവാരമുള്ള പഠനം വിദ്യാര്‍ത്ഥികള്‍ക്ക് Vijay Edu App ഉറപ്പാക്കുന്നു. 2ഡി, ത്രിഡി സാധ്യതകള് പ്രയോചനപ്പെടുത്തി ക്വാളിറ്റിയുള്ള എഡ്യൂക്കേഷന് വിദ്യാര്‍ത്ഥികള്‍ക്ക് അവസരമൊരുങ്ങുകയാണ് ഈ ആപ്ലിക്കേഷനിലൂടെ. വിദ്യാഭ്യാസ മേഖലയില് വര്‍ഷങ്ങളായി പ്രവൃത്തിച്ചു വരുന്ന മികച്ച അധ്യാപകർ തയാറാക്കിയ ലെസ്സണ് പ്ലാനുകള് അടിസ്ഥാനമാക്കി ഓരോ കോണ്‍സെപ്റ്റുകളും കൃത്യമായി മനസിലാക്കാന് വിദ്യാര്‍ത്ഥികള്‍ക്ക് Vijay Edu App-ലൂടെ സാധിക്കുന്നു.\nNEET, JEE കടമ്പകൾ കടക്കാൻ മാതാപിതാക്കൾ ഇനി പ്രത്യേകം പണം മുടക്കേണ്ട ആവശ്യമില്ല കാരണം Vijay edu app ൽ ബോർഡ് എക്സാമിനും എൻട്രൻസ് എക്സാമിനും തുല്യ പ്രാധാന്യം നൽകിക്കൊണ്ടാണ് ക്ലാസുകൾ ക്രമീകരിച്ചിരിയ്ക്കുന്നത്.\nനിലവാരമുള്ള വിദ്യാഭ്യാസത്തിനായി ഒരുപാട് പണം മുടക്കണമെന്ന ആശങ്ക മാതാപിതാക്കൾക്ക് ഉണ്ടാകും. എന്നാൽ ഇനി അത്തരത്തിലുള്ള ആശങ്കൾ വേണ്ട. കാരണം കേരള , CBSE സിലബസ്സുകളിൽ 8 മുതൽ 12 വരെയുള്ള കോംബോ പാക്കേജുകളും കൂടാതെ ആവശ്യമായ വിഷയം മാത്രമായി സ്വന്തമാക്കാനുള്ള സിംഗിൾ സബ്ജക്ട് പർച്ചേഴ്‌സും Vijay Edu app ന്റെ മാത്രം സവിശേഷതയാണ്.\nDownload now : https://play.google.com/store/apps/details?id=appn.vijayeduapp\nStory Highlights : Vijay Edu App-2D,3D quality education\nRead more on: vijay edu app\nഏഴു മുതൽ പന്ത്രണ്ടാം ക്ലാസ് വരെയുള്ള സ്റ്റേറ്റ്& സിബിഎസ്ഇ വിദ്യാർത്ഥികൾക്കായി Vijay Edu App ഒരുക്കുന്ന നാഷണൽ ലെവൽ സ്‌കോളർഷിപ്പ് പരീക്ഷ\nഡിജിറ്റൽ എഡ്യൂക്കേഷൻ മേഖലയിൽ 2D,3D ദൃശ്യ മികവോടെ ക്വാളിറ്റി എഡ്യൂക്കേഷനുമായി Vijay Edu App\nകുട്ടികളുടെ പഠനം സ്മാർട്ടാക്കാം; 2D ,3D ദൃശ്യ മികവോടെ ക്വാളിറ്റി എഡ്യൂക്കേഷനുമായി vijay edu app\nപഠനം ഇനി 2D 3D ദൃശ്യമികവോടെ; ക്വാളിറ്റി എഡ്യൂക്കേഷനുമായി Vijay Edu App\nപാഠഭാഗങ്ങൾ ഇനി ആസ്വദിച്ച് പഠിക്കാം; 2D ,3D ദൃശ്യ മികവോടെ ക്വാളിറ്റി എഡ്യൂക്കേഷനുമായി Vijay Edu App\n2D,3D ദൃശ്യ മികവോടെ ഡിജിറ്റൽ എഡ്യൂക്കേഷൻ സാധ്യമാക്കി vijay edu app


Broiler Chicken meat price increase drastically, expected to reach Rs 280 per Kilogram - Malayalam Goodreturns\n» കോഴി ഇറച്ചിയുടെ വില കത്തിക്കയറുന്നു; 280 രൂപ വരെ എത്തും... പതിവിന് വിരുദ്ധമായി വിലക്കയറ്റം!\nPublished: Friday, March 5, 2021, 18:26 [IST]\nകോഴിക്കോട്: സാധാരണ ഗതിയില് വേനല് കാലത്തിലേക്ക് കടക്കുമ്പോള് കോഴിയിറച്ചിയുടെ വില കുറയകയാണ് പതിവ്. ചൂടുകാലത്ത് കോഴിയിറച്ചി അധികം കഴിയ്ക്കരുത് എന്നാണ് പഴമക്കാരും പറയുക.\nഎന്നാല് ഇത്തവണ മാര്‍ച്ച് മാസത്തിലേക്ക് കടക്കുമ്പോള് കോഴിയിറച്ചിയുടെ വില കുതിച്ചുയരുകയാണ് എന്നതാണ് യാഥാര്‍ത്ഥ്യം. ഒരാഴ്ച കൊണ്ട് കിലോഗ്രാമിന് അമ്പത് രൂപയുടെ വര്‍ദ്ധനയാണ് ഉണ്ടായിരിക്കുന്നത്. വരും ദിനങ്ങളില് ഇത് വര്‍ദ്ധിക്കുമെന്നാണ് റിപ്പോര്‍ട്ട്. വിശദാംശങ്ങള്...\nസംസ്ഥാനത്ത് ഏറ്റവും അധികം വില്‍ക്കപ്പെടുന്നത് ബ്രോയ്‌ലര് ചിക്കന് ആണ്. ബ്രോയ്‌ലര് ചിക്കന് തന്നെയാണ് ഇറച്ചിക്കോഴി എന്ന് വിളിക്കപ്പെടുന്നതും. ഇറച്ചിയ്ക്കായി മാത്രം ഫാമുകളില് വളര്‍ത്തിയെടുക്കുന്നവയാണ് ഇവ.\nബ്രോയ്‌ലര് ചിക്കന് ഒരു കിലോ ഇറച്ചിയ്ക്ക് ഇപ്പോള് 190 രൂപയാണ് വിപണിയിലെ വില. ഇത് ഇറച്ചി മാത്രം എടുക്കുമ്പോള് ഉള്ള കണക്കാണ്. കോഴിയെ ജീവനോടെ തൂക്കുകയാണെങ്കില് ഒരു കിലോഗ്രാമിന് 130 രൂപ വരെ ആണ് വില എത്തി നില്‍ക്കുന്നത്.\nഅമ്പത് രൂപ കൂടി!\nകഴിഞ്ഞ ഒരാഴ്ചയായിട്ടാണ് ഇറച്ചിക്കോഴി വിലയില് വലിയ വര്‍ദ്ധന ഉണ്ടായിക്കൊണ്ടിരിക്കുന്നത്. പ്രതിദിനം പത്ത് രൂപ വച്ചാണ് ഇപ്പോള് കൂടിക്കൊണ്ടിരിക്കുന്നത്. ഒരു കിലോ കോഴിയിറച്ചിയ്ക്ക് 140 രൂപ ആയിരുന്നു ഒരാഴ്ച മുമ്പത്തെ വില. അതാണ് ഇപ്പോള് അമ്പത് രൂപ കൂടി 190 രൂപ ആയിരിക്കുന്നത്.\nബ്രോയ്‌ലര് ചിക്കന്റെ വില ഇനിയും കുതിച്ചുയരും എന്നാണ് വ്യാപാരികളുടെ വിലയിരുത്തല്. കിലോഗ്രാമിന് 280 രൂപ എത്തുമെന്നാണ് പ്രവചനം. അങ്ങനെയെങ്കില് അത് ഹോട്ടല് വ്യവസായത്തേയും വലിയ തോതില് ബാധിക്കുമെന്ന് ഉറപ്പാണ്.\nകേരളത്തിലും വലിയ തോതില് ബ്രോയ്‌ലര് ചിക്കന് ഫാമുകള് ഉണ്ടായിരുന്നു. എന്നാല് കൊവിഡ് ലോക്ക് ഡൗണും അതിന് ശേഷമുണ്ടായ അനുബന്ധ പ്രതിസന്ധികളും കേരളം കേരളത്തിലെ ഉത്പാദനം കുത്തനെ ഇടിഞ്ഞിരിക്കുകയാണ്. ഈ സാഹചര്യത്തില് തമിഴ്‌നാടിനെ മാത്രം ആശ്രയിച്ചാണ് കോഴി ഇറച്ചി ഇറക്കുമതി. ഇതാണ് വില വര്‍ദ്ധനയ്ക്ക് കാരണം.\nആദ്യകാലങ്ങളില് ബ്രോയ്‌ലര് ചിക്കന് പൂര്‍ണമായും തമിഴ്‌നാടിനെ ആയിരുന്നു ആശ്രയിച്ചിരുന്നത്. പിന്നീട്, തമിഴ്‌നാട്ടിലെ ഫാമുകള്‍ക്ക് വേണ്ടി കേരളത്തില് തന്നെ കോഴിവളര്‍ത്തല് തുടങ്ങുകയായിരുന്നു. അതിന് ശേഷം കേരളത്തില് തദ്ദേശീയമായി കോഴിഫാമുകള് ഒരുപാട് തുടങ്ങുകയും ചെയ്തിരുന്നു.\nവില കുറഞ്ഞ ഇറച്ചി\nബ്രോയ്‌ലര് ചിക്കന് മാത്രമാണ് ഇത്തരത്തിലുള്ള വിലക്കയറ്റം. ലഗോണ് കോഴിയുടെ ഇറച്ചിയ്ക്ക് കിലോഗ്രാമിന് 80 രൂപ മാത്രമാണ് വില. ആരോഗ്യപരമായും ലഗോണ് കോഴിയുടെ ഇറച്ചിയാണ് നല്ലത് എങ്കിലും രുചിയുടെ കാര്യത്തില് ബ്രോയ്‌ലറിനോട് തന്നെയാണ് മലയാളികള്‍ക്ക് പ്രിയം.\nBroiler Chicken meat price increase drastically, expected to reach Rs 280 per Kilogram\nStory first published: Friday, March 5, 2021, 18:26 [IST]


8 മാസത്തിനിടെ6ക്യാപ്റ്റൻമാർ; ഇന്ത്യൻ ക്രിക്കറ്റിൽ പരീക്ഷണകാലം; പ്രഫസർ ദ്രാവിഡ് ലാബിലാണ്! | Rahul Dravid | Manorama News\n8 മാസത്തിനിടെ6ക്യാപ്റ്റൻമാർ; ഇന്ത്യൻ ടീമിൽ പരീക്ഷണകാലം; തലപുകച്ച് ദ്രാവിഡ്!\nമനോരമ ലേഖകൻ June 21, 2022 04:08 PM IST\nബെംഗളൂരു ∙ ഇന്ത്യൻ ക്രിക്കറ്റ് ടീം പരിശീലകൻ രാഹുൽ ദ്രാവിഡിന് ഇതു ‘പരീക്ഷണ കാല’മാണ്– രണ്ടർഥത്തിലും! ട്വന്റി20 ലോകകപ്പിനു മുൻപ് ടീമിൽ പരീക്ഷണം നടത്തിക്കൊണ്ടിരിക്കുകയാണ് ദ്രാവിഡ്. ബാറ്റിങ് ഓർഡറിൽ തുടങ്ങി ക്യാപ്റ്റൻമാരെ പരീക്ഷിക്കുന്നതു വരെ നീളുന്നു അത്.\nപന്ത് ബാറ്റിൽ കൊള്ളുന്നില്ല! ഇന്ത്യൻ ടീമിൽ ഋഷഭ് പന്ത് Vs ദിനേഷ് കാർത്തിക് മത്സരം\nമാറ്റങ്ങളുടെ ഈ മഴക്കാലം ഇന്ത്യൻ ടീമിനു ശരിക്കും പരീക്ഷണകാലം കൂടിയാണ്. ദക്ഷിണാഫ്രിക്കയ്ക്കെതിരെ ട്വന്റി20 പരമ്പര കൈവിടാതെ പോയത് മഴയും ഭാഗ്യവും തുണച്ചതു കൊണ്ടു കൂടിയാണെന്നു പറയണം. എങ്കിലും ലോകകപ്പിനു മുൻപ് ദ്രാവിഡിന്റെ ‘ട്വന്റി20 ടെസ്റ്റ് ട്യൂബിൽ’ ഫലം പോസിറ്റീവ് ആകുമെന്ന പ്രതീക്ഷയിലാണ് ആരാധകർ.\n∙ 8 മാസം,6ക്യാപ്റ്റൻമാർ\nകഴിഞ്ഞ നവംബറിൽ ദ്രാവിഡ് മുഖ്യ പരിശീലകനായി ചുമതലയേറ്റ ശേഷം എല്ലാ ഫോർമാറ്റിലുമായി6ക്യാപ്റ്റൻമാരാണ് വന്നത്. വിരാട് കോലി, രോഹിത് ശർമ, ശിഖർ ധവാൻ, കെ.എൽ.രാഹുൽ, ഋഷഭ് പന്ത്, ഹാർദിക് പാണ്ഡ്യ (അയർലൻഡ് പര്യടനത്തിൽ ടീമിനെ നയിക്കാൻ പോകുന്നു) എന്നീ നായകന്മാരാണ് കോച്ച് ദ്രാവിഡിനൊപ്പം കളിച്ചത്. കോവിഡ്, ഒരേസമയം വ്യത്യസ്ത രാജ്യങ്ങളിലെ പരമ്പരകൾ, വ്യത്യസ്ത ഫോർമാറ്റുകൾ, പരുക്ക് എന്നിവയാണ് ഇത്രയേറെ ക്യാപ്റ്റന്മാരുണ്ടാകാൻ കാരണമായത്.\nകാലേക്കൂട്ടി നിശ്ചയിച്ചതല്ലെങ്കിലും ഇതെല്ലാം ഇന്ത്യൻ ക്രിക്കറ്റിനു നല്ലതാണെന്ന അഭിപ്രായമാണ് ദ്രാവിഡിന്. കൂടുതൽ ചെറുപ്പക്കാർക്കു നായക പരിശീലനം ലഭിച്ചു. സാഹചര്യത്തിന് അനുസരിച്ച് പ്രതികരിക്കാനുള്ള ടീമിന്റെയും കളിക്കാരുടെയും മികവു വർധിച്ചു. ദക്ഷിണാഫ്രിക്കയിൽ ടെസ്റ്റ്, ഏകദിന പരമ്പരകൾ തോറ്റശേഷമുള്ള നിരാശ വേഗം അതിജീവിക്കാനും സഹായിച്ചു.\n∙ ഓർഡർ, ഡിസോർഡർ\nട്വന്റി20 ലോകകപ്പിനുള്ള ഇന്ത്യൻ ടീമിൽ ആരൊക്കെയുണ്ടാകും എന്ന കാര്യം ഇപ്പോഴും ഒരു പദപ്രശ്നം പോലെ സങ്കീർണമാണ്. വിരാട് കോലിയും രോഹിത് ശർമയും ടീമിലുണ്ടാകുമോ അതല്ല ഇന്ത്യ യുവനിരയെ അയയ്ക്കുമോ എന്നതെല്ലാം ചൂടുപിടിച്ച ചർച്ചകളാണെങ്കിലും ദ്രാവിഡോ ടീം മാനേജ്മെന്റോ ഒരു സൂചന പോലും നൽകുന്നില്ല. കോലിയും രോഹിത്തും ഒപ്പം പരുക്കുമാറി കെ.എൽ.രാഹുലും സൂര്യകുമാർ യാദവും ടീമിലേക്കു തിരിച്ചെത്തുകയാണെങ്കി‍ൽ ബാറ്റിങ് ഓർഡർ അടിമുടി അഴിച്ചു പണിയേണ്ടി വരും.\nഇന്ത്യ ‘ഡബിൾ ഗെയിം’ തുടരാൻ സാധ്യത; സഞ്ജു ഫിനിഷറാവട്ടെ: കൈഫ് മനോരമയോട്\nബിസിസിഐ കോലിയുടെയും രോഹിത്തിന്റെയും പരിചയസമ്പത്താണ് ഇനിയും വിലമതിക്കുന്നതെങ്കിൽ ഋതുരാജ് ഗെയ്ക്ക്‌വാദ്, ഇഷാൻ കിഷൻ തുടങ്ങിയവരെല്ലാം പുറത്തിരിക്കേണ്ടി വരും. ഐപിഎലിലെയും ദക്ഷിണാഫ്രിക്കൻ പരമ്പരയിലെയും മികച്ച പ്രകടനത്തോടെ ദിനേഷ് കാർത്തിക് ടീമിലേക്ക് ‘ഇടിച്ചു കയറി’ വന്നതോടെ ഫിനിഷർ സ്ഥാനത്തും മത്സരമാണ്. ഐപിഎൽ നേട്ടവും ഓൾറൗണ്ടർ മികവും ഹാർദിക് പാണ്ഡ്യയെ ടീമിൽ ഉറപ്പായും നിലനിർത്തുമെങ്കിലും നിലവിലെ ക്യാപ്റ്റൻ ഋഷഭ് പന്തിന്റെയും ശ്രേയസ് അയ്യരുടെയും കാര്യത്തിൽ ഒരു ഉറപ്പുമില്ല.\n∙ ബോളിങ്ങിൽ ആര്?\nഐപിഎലിൽ മിന്നിയ പേസ് ബോളർമാരിൽ ആരെയെല്ലാം പരിഗണിക്കും എന്ന കാര്യത്തിലും ടീം മാനേജ്മെന്റിനു നന്നായി തല പുകയ്ക്കേണ്ടി വരും. നിലവിൽ ടീമിൽ സ്ഥാനമുറപ്പുള്ള ഒരേയൊരാൾ ജസ്പ്രീത് ബുമ്ര മാത്രമാണ്. ഭുവനേശ്വർ കുമാറിന്റെ കാര്യവും ഏറെക്കുറെ ഭദ്രം. മുഹമ്മദ് ഷമി, ആവേശ് ഖാൻ, ഹർഷൽ പട്ടേൽ, അർഷ്ദീപ് സിങ്, മുഹമ്മദ് സിറാജ്, ഉമ്രാൻ മാലിക്..പിന്നീടുള്ള സ്ഥാനങ്ങൾക്കായി കടുത്ത മത്സരമാണ്.\nസ്പിന്നർമാർ മാത്രം തന്നെ ഒരു ടീമിനുളള ആളുണ്ട്; രവീന്ദ്ര ജഡേജ, ആർ.അശ്വിൻ, യുസ്‌വേന്ദ്ര ചെഹൽ, അക്ഷർ പട്ടേൽ, കുൽദീപ് യാദവ്, രവി ബിഷ്ണോയി..മത്സരമങ്ങനെ നീളുന്നു. അയർലൻഡിനെതിരായ ട്വന്റി20 പരമ്പരയ്ക്കു ശേഷം ഇംഗ്ലണ്ടിനെതിരെയും വെസ്റ്റിൻഡീസിനെതിരെയും ഇന്ത്യയ്ക്കു ട്വന്റി20 പരമ്പരയുണ്ട്. അതുകൂടി കഴിയുമ്പോൾ ഒരുപക്ഷേ കാര്യങ്ങൾ കലങ്ങിത്തെളിഞ്ഞക്കാം. അല്ലെങ്കിൽ കൂടുതൽ കുഴഞ്ഞു മറിഞ്ഞേക്കാം. ഒക്ടോബർ 23ന് പാക്കിസ്ഥാനെതിരെയാണ് ലോകകപ്പിൽ ഇന്ത്യയുടെ ആദ്യ മത്സരം.\nEnglish Summary: Rahul Dravid's Experiment in Indian Cricket Team\nഇന്ത്യ- അയർലൻഡ് 2–ാം ട്വന്റി20 ഇന്ന്; ഗെയ്‌ക്വാദിനു പരുക്കെങ്കിൽ പകരം സഞ്ജു?\nസമ്പൂർണമായില്ല; പക്ഷേ, സംപ്രീതരായി; ട്വന്റി20 പരമ്പര ഇന്ത്യൻ വനിതകൾക്ക് (2-1)\nhttps-www-manoramaonline-com-sports-cricket 4o003ogdcmb6ab44utdjtofngh video-component


9 കൊല്ലത്തിനിടെ മരിച്ചത്6കുഞ്ഞുങ്ങള്; ദുരൂഹതയില്ലെന്ന് പോലീസ്\nHomekerala9 കൊല്ലത്തിനിടെ മരിച്ചത്6കുഞ്ഞുങ്ങള്; ദുരൂഹതയില്ലെന്ന് പോലീസ്\nതിരൂര്: ഒമ്പതു വര്‍ഷത്തിനിടെ ജനിച്ച ആറു കുഞ്ഞുങ്ങളും മരിച്ചതില് ദുരൂഹത ആരോപിക്കപ്പെട്ടതിനെത്തുടര്‍ന്ന്, ഇന്നലെ രാവിലെ മരിച്ച കുഞ്ഞിന്റെ മൃതദേഹം കബറില്‍നിന്നു പുറത്തെടുത്ത് പോസ്റ്റ്‌മോര്‍ട്ടം നടത്തി.\nതിരൂര് തറമ്മല് റഫീഖ്-ശബ്‌ന ദമ്പതികളുടെ 93 ദിവസം പ്രായമുള്ള ആണ്‍കുഞ്ഞിന്റെ മൃതദേഹമാണ് തിരൂര് കോരങ്ങത്ത് ജുമാ മസ്ജിദിലെ കബര്‍സ്ഥാനില്‍നിന്നു പുറത്തെടുത്തു പരിശോധിച്ചത്.\nഇവര്‍ക്കു നേരത്തേ ജനിച്ച മൂന്നു പെണ്‍കുട്ടികളും രണ്ട് ആണ്‍കുട്ടികളും ഒരു വയസ് തികയുന്നതിനു മുമ്പ് മരിച്ചിരുന്നു. മൂന്നാമത്തെ കുഞ്ഞ് എറണാകുളം അമൃത ആശുപത്രിയില്‍വച്ചാണു മരിച്ചത്. കുഞ്ഞുങ്ങള് തുടര്‍ച്ചയായി മരിക്കുന്നതു കണക്കിലെടുത്ത് അന്നു പോസ്റ്റ്‌മോര്‍ട്ടം നടത്തിയിരുന്നു. എന്നാല് അസ്വാഭാവികമായ ഒന്നും കണ്ടെത്താനായില്ല. ഹൈദരാബാദില് നടത്തിയ വിദഗ്ധ പരിശോധയില് ജനിതക വൈകല്യമാണ് മരണകാരണമെന്നു തെളിഞ്ഞു. ഇതിന്റെ സര്‍ട്ടിഫിക്കറ്റ് ഇവരുടെ പക്കലുണ്ട്. തുടര്‍ന്നു ജനിച്ച രണ്ടു കുട്ടികളും സമാനരീതിയില് മരിച്ചു.\nഇന്നലെ മരിച്ച കുഞ്ഞിന് 93 ദിവസമായിരുന്നു പ്രായം. രാവിലെ കുഞ്ഞിന് അസ്വസ്ഥത അനുഭവപ്പെട്ടതിനെത്തുടര്‍ന്ന് തിരൂര് ജില്ലാ ആശുപത്രിയിലേക്കു കൊണ്ടുപോയെങ്കിലും എത്തുന്നതിനു മുമ്പ് മരണം സംഭവിച്ചു. മരണം ഡോക്ടര് സ്ഥിരീകരിച്ചതിനു ശേഷം വൈകാതെ മൃതദേഹം സംസ്‌കരിച്ചു. ഇതിനു പിന്നാലെയാണ് എല്ലാ കുഞ്ഞുങ്ങളും മരിക്കുന്നതില് അസ്വാഭാവികത ആരോപിക്കപ്പെട്ടത്. വിവരമറിഞ്ഞ് പോലീസ് ഇവരുടെ ബന്ധുവിന്റെ മൊഴി രേഖപ്പെടുത്തി. അസ്വാഭാവിക മരണത്തിനു കേസെടുത്തതിനു ശേഷം ദമ്പതികളുമായി സംസാരിച്ചു. ദുരൂഹതയില്ലെന്ന് ഇവര് അറിയിച്ചെങ്കിലും കേസിന്റെ ഭാഗമായി പോസ്റ്റ്‌മോര്‍ട്ടം നടത്തുകയായിരുന്നു.\nപോസ്റ്റ്‌മോര്‍ട്ടം സമയത്ത് കുഞ്ഞിന്റെ പിതാവ് റഫീഖ് സ്ഥലത്തുണ്ടായിരുന്നു. സയന്റിഫിക് ഓഫീസര് ഡോ: ത്വയ്ബ, തിരൂര് ഡിവൈ.എസ്.പി. അഭിലാഷ്, സി.ഐ. ഫര്‍ഷാദ്, എസ്.ഐ. ജലീല് കറുത്തേടത്ത് എന്നിവരും എത്തിയിരുന്നു.\nവീട്ടില് തുടര്‍ച്ചയായി മരണങ്ങളുണ്ടായതോടെ ജനങ്ങള് സംശയം പ്രകടിപ്പിച്ചതിനെത്തുടര്‍ന്നാണു പോലീസ് നടപടി തുടങ്ങിയത്.\nകൂടത്തായിയില് ജോളി ആറുപേരെ വകവരുത്തിയ സംഭവം കേരളജനതയ്ക്ക് മുമ്പിലുണ്ട്. ഇതാണ് സംശയം വര്‍ദ്ധിക്കാന് കാരണം.


കരളലിയും കുറിച്യർമലയുടെ കാഴ്ചകളിൽ | kurichyarmala\nകരളലിയും കുറിച്യർമലയുടെ കാഴ്ചകളിൽ\nകുറിച്യർമലയിൽ ഉരുൾപൊട്ടിയൊലിച്ച ഭാഗം\nകുറിച്യർമല: ഒരു ജന്മംമുഴുവൻ ഞങ്ങൾ കഷ്ടപ്പെട്ട് സമ്പാദിച്ചതെല്ലാം നശിച്ചുപോയി. ഭയന്ന് ഇനിയുമിവിടെ ജീവിക്കാനാവില്ല. വാടകവീടെടുത്ത് താമസിക്കാനുള്ള ശേഷിയില്ല, സ്വദേശമായ തമിഴ്‌നാട്ടിലെ ബന്ധുക്കൾക്കടുത്തേക്ക് പോവുകയേ ഇനി നിവൃത്തിയുള്ളൂ- കുറിച്യർമലയിലെ ഉരുൾപൊട്ടലിൽ തകർന്ന വീടിനുള്ളിൽ മീനയുടെ സങ്കടങ്ങളും അണപൊട്ടിയൊഴുകുകയാണ്. ദുരിതങ്ങൾ എണ്ണിപ്പറഞ്ഞ് മീന കരയുമ്പോൾ, ഭർത്താവ് കറപ്പസ്വാമി നിർവികാരതയോടെ തകർന്ന വീടിനുള്ളിൽ ചിതറിക്കിടക്കുന്ന സാധനങ്ങൾ അടുക്കിയെടുത്തുവെക്കുകയായിരുന്നു. കുറിച്യർമല മേൽമുറിയിൽ ഇവരുടെ വീടിന് സമീപം ഉരുൾപൊട്ടിയപ്പോൾ, തമിഴ്‌നാട് ശിവഗംഗ സ്വദേശികളായ കറപ്പസ്വാമിയും ഭാര്യ മീനയും നാട്ടിലായിരുന്നു.\nഉരുൾപൊട്ടിയ വിവരം നേരത്തേ അറിഞ്ഞിരുന്നെങ്കിലും മഴകുറഞ്ഞിട്ട് വന്നാൽമതിയെന്ന് നാട്ടുകാർ പറഞ്ഞതിനാലാണ് വൈകിയത്. ബുധനാഴ്ച രാവിലെ ഏറെ ആധിയോടെയാണ് കുന്നുകയറി വീട്ടിൽ തിരിച്ചെത്തിയത്. ആദ്യം വീടിന് പുറത്ത് കുഴപ്പമൊന്നുമില്ലെന്ന് കണ്ടപ്പോൾ ആശ്വാസംതോന്നി. പക്ഷേ, വാതിൽ തുറന്ന് അകത്ത് കയറിയപ്പോഴാണ് ഇവർ തകർന്നുപോയത്. ഉരുൾപൊട്ടലിൽ തെറിച്ചെത്തിയ പാറക്കഷ്ണങ്ങൾ വീണ് വീടിന്റെ മേൽക്കൂര തകർന്നു. വീടിനുള്ളിലാകെ വെള്ളംകയറി നശിച്ചു. സാധനങ്ങളെല്ലാം പലയിടങ്ങളിലായി ചിതറിക്കിടക്കുകയാണ്. വീടിന്റെ അരികിലൂടെയാണ് ഉരുൾപൊട്ടി ഒലിച്ചുപോയത്. കുറിച്യർമല എസ്റ്റേറ്റിലെ തൊഴിലാളികളായിരുന്ന ഇരുവരുടെയും ഏക സമ്പാദ്യമായിരുന്നു മേൽമുറിയിലെ അമ്പത് സെന്റ് സ്ഥലവും അതിലൊരു കൊച്ചുവീടും.\nഇപ്പോൾ തകർന്ന വീടിരിക്കുന്ന സ്ഥലംമാത്രമാണുള്ളത്. ബാക്കിയുള്ള സ്ഥലമെല്ലാം ഉരുൾപൊട്ടലിൽ ഒലിച്ചുപോയി. ഇപ്പോൾ ജോലിയിൽ നിന്നും വിരമിച്ചതിനാൽ മറ്റ് വരുമാനമൊന്നുമില്ല. കഴിഞ്ഞവർഷം ഉരുൾപൊട്ടിയപ്പോൾ വീട്ടിലുണ്ടായിരുന്ന മീന തലനാരിഴയ്ക്കാണ് രക്ഷപ്പെട്ടത്. ഇവരുടെ കുടുംബം ആഴ്ചകളോളം ദുരിതാശ്വാസ ക്യാമ്പിലുണ്ടായിരുന്നെങ്കിലും യാതൊരു സഹായവും ലഭിച്ചില്ലത്രെ. കഴിഞ്ഞവർഷത്തെ ദുരന്തത്തെത്തുടർന്ന് ഇവരുടെ മക്കളും കൊച്ചുമക്കളുമെല്ലാം തമിഴ്‌നാട്ടിലേക്ക് താമസം മാറി.\nസമീപത്തെ പുതിയപറമ്പിൽ അഷറഫിന്റെ വീട് ഉരുൾപൊട്ടലിൽ തകർന്ന് വാസയോഗ്യമല്ലാതായി. ഒാഗസ്റ്റ് ആറിന് രാവിലെ എട്ടുമണിയോടെ ഉരുൾപൊട്ടലുണ്ടായപ്പോൾ അഷറഫും ഭാര്യ സക്കീനയും വീട്ടിലുണ്ടായിരുന്നു. മലമുകളിൽ നിന്നും വലിയശബ്ദം കേട്ട് പുറത്തേക്ക് ഓടിരക്ഷപ്പെടുമ്പോഴേക്കും വീടിന് മുകളിലൂടെ കല്ലും മണ്ണുമെല്ലാം വീഴുന്നുണ്ടായിരുന്നു. കല്ലിന്റെ ചീളുകൾ തട്ടി അഷറഫിന് പരിക്കേറ്റിട്ടുണ്ട്. ഉരുൾപൊട്ടൽ ഭീഷണിയെത്തുടർന്ന് തൊട്ടടുത്ത വീടുകളിലുള്ളവരെല്ലാം നേരത്തേ താമസം മാറിയിരുന്നു. എന്നാൽ മാറിത്താമസിക്കാൻ സ്ഥലമില്ലാത്തതിനാൽ അഷറഫും കുടുംബവും വീടുവിട്ടില്ല. ഉരുൾപൊട്ടലിനുശേഷം നാട്ടുകാരുടെ സഹായത്തോടെ വീട്ടിനുള്ളിലെ സാധനങ്ങൾ ഒരുപരിധിവരെ സുരക്ഷിതകേന്ദ്രങ്ങളിലേക്ക് മാറ്റിയെങ്കിലും മഴ നനഞ്ഞ് കുറെസാധനങ്ങൾ നശിച്ചുപോയി. ഇപ്പോൾ സുഹൃത്തിന്റെ വീട്ടിലാണ് അഷറഫുള്ളത്. ഭാര്യയെയും മക്കളെയും ഒരു ബന്ധുവീട്ടിലാക്കി. അപകടഭീഷണിയുള്ള ഇവിടെ നിന്നും താമസമൊഴിയണമെന്നുണ്ടെങ്കിലും എസ്റ്റേറ്റ് ജോലിയിൽനിന്നും ലഭിക്കുന്ന തുച്ഛമായ തുകയ്ക്ക് വാടകവീടെടുക്കാൻപോലും കഴിയില്ലെന്നാണ് അഷറഫ് പറയുന്നത്. ഉരുൾപൊട്ടലുണ്ടായതിന് സമീപത്തെ കൊളങ്ങരവീട്ടിൽ ഷൗക്കത്ത്, പള്ളിയാലിൽ ഷറഫുദ്ദീൻ, കളത്തിൽ സിദ്ദീഖ്, രതീഷ് കുമാർ എന്നിവരുടെ കുടുംബങ്ങൾ വീടുവിട്ടൊഴിഞ്ഞുപോയി. കഴിഞ്ഞവർഷത്തെ ഉരുൾപൊട്ടലിൽ തകർന്ന വീടുകളുടെ അവശേഷിപ്പുകളെല്ലാം ഇത്തവണ മണ്ണിൽപ്പുതഞ്ഞുപോയി. ഇവിടെ മുമ്പൊരു വീടുണ്ടായിരുന്നു എന്നുപോലും മനസ്സിലാവില്ല. കഴിഞ്ഞവർഷത്തെ ദുരന്തമേൽപ്പിച്ച ആഘാതത്തിൽനിന്ന് മോചിതരാകുംമുമ്പെ വീണ്ടുമൊരു ദുരന്തമെത്തിയതോടെ പ്രദേശവാസികളെല്ലാം കടുത്ത ആശങ്കയിലാണ്. ഇനിയും ഇവിടെ ജീവിക്കാനാവില്ലെന്നാണ് എല്ലാവരും ഒരേസ്വരത്തിൽ പറയുന്നത്. ഇനിയും ഉരുൾപൊട്ടലിനും മണ്ണിടിച്ചിലിനും സാധ്യതയുണ്ടെന്ന് സ്ഥലം സന്ദർശിച്ച മണ്ണ് സംരക്ഷണ പര്യവേക്ഷണ ഓഫീസർ പി.യു. ദാസ് മുന്നറിയിപ്പ് നൽകിയിട്ടുണ്ട്.\nതാത്കാലിക ദുരിതാശ്വാസ ക്യാമ്പിലും ജീവിതം ‘ഇരുട്ടിൽ’


ബിജെപിയിലേക്ക് ചാഞ്ചാടാൻ സാധ്യതയുള്ള KCR - Oneindia Malayalam\nബിജെപിയിലേക്ക് ചാഞ്ചാടാൻ സാധ്യതയുള്ള KCR\nകോണ്‍ഗ്രസ്സിലൂടെ രാഷ്ട്രീയയത്തില് പ്രവേശിച്ച് തെലുങ്ക് മണ്ണിലെ കോണ്‍ഗ്രസിന്‍റെ തന്നെ മോഹങ്ങള് തല്ലിക്കെടുത്തിയ നേതാവാണ് കെസിആര് എന്ന് മൂന്ന് അക്ഷരങ്ങളില് അറിയപ്പെടുന്ന കെ ചന്ദ്രശേഖര റാവു. യൂത്ത്കോണ്‍ഗ്രസിലൂടെ രാഷ്ട്രീയത്തില് പ്രവേശിച്ച് ചന്ദ്രശേഖര റാവു പിന്നീട് എന്‍ടി രാമറാവുവിന്റെ നേതൃത്വത്തിലുള്ള തെലുങ്ക് ദേശം പാര്‍ട്ടിയില് ചേരുകയായിരുന്നു. 1983 ല് ആദ്യ അങ്കത്തില് പരാജയപ്പെട്ടെങ്കിലും 1985 ല് സിദ്ദാപ്പേട്ടയില് നിന്ന് നിയയമസഭയിലേക്ക് വിജയിച്ചു കയറിയ ചന്ദ്രശേഖര റാവു പിന്നീട് തെലുങ്ക് രാഷ്ട്രീയത്തിന്‍റെ നിര്‍ണ്ണായക ശക്തിയായി മാറി. സഭയിലെ ആദ്യ ടേമില് തന്നെ മന്ത്രിപദവും അദ്ദേഹത്തെ തേടിയെത്തി. പിന്നീടുള്ള അദ്ദേഹത്തിന്‍റെ രാഷ്ട്രീയ ജീവിതം ഇങ്ങനെ..\n990ല് മേഡക്, നിസാമാബാദ്, ആദില്‍ബാദ് ജില്ലകളിലെ പാര്‍ട്ടി കണ്‍വീനറായി നിയമിതനായ കെസിആര് 1996 ല് ടിഡിപിക്ക് അധികാരം ലഭിച്ചപ്പോള് അവിഭക്ത ആന്ധ്രയിലെ ഗതാഗത വകുപ്പ് മന്ത്രിയായി. ചന്ദ്രബാബു നായിഡുവായിരുന്നു മുഖ്യമന്ത്രി. 2000-2001 കാലഘട്ടത്തില് ഡെപ്യൂട്ടി സ്പീക്കറായും അദ്ദേഹം പ്രവര്‍ത്തിച്ചു.\n2001 ലാണ് തെലങ്കാന വികാരം ആളിക്കത്തിച്ചുകൊണ്ട് കെസിആര് ടിഡിപി വിടുന്നതും തെലങ്കാന രാഷ്ട്ര സമിതി എന്ന പുതിയ പാര്‍ട്ടി രൂപീകരിക്കുന്നതും. ആന്ധ്രയില്‍നിന്ന് തെലങ്കാന മേഖലയക്ക് വിവേചനം നേരിടുന്നു എന്നായിരുന്നു കെസിആര് ഉന്നയിച്ച പ്രധാന അരോപണം. തെലങ്കാന സംസ്ഥാന രൂപീകരണം എന്ന ഒറ്റലക്ഷ്യത്തില് ഊന്നിയായിരുന്നു പിന്നീടുള്ള അദ്ദേഹത്തിന്റെ പോരാട്ടങ്ങള്\n2004 ല് ലോക്‌സഭയിലേക്ക് വിജയിച്ചു കയറി ചന്ദ്രശേഖര റാവു കോണ്‍ഗ്രസ് നേതൃത്വത്തിലുള്ള യുപിഎ മന്ത്രിസഭയില് അംഗമായി. തെലങ്കാന സംസ്ഥാന രൂപീകരണമായിരുന്നു കോണ്‍ഗ്രസ് ചന്ദ്രശേഖര റാവുവിന് മുന്നിലേക്ക് വെച്ചു നീട്ടിയ വാഗ്ദാനം. തെലങ്കാന സംസ്ഥാന രൂപീകരണം കോണ്‍ഗ്രസ് വൈകിപ്പിച്ചതോടെ കേന്ദ്രമന്ത്രി പദം രാജിവെച്ച് അദ്ദേഹം യുപിഎയുമായുള്ള ബന്ധം അവസാനിപ്പിച്ചു.\nകോണ്‍ഗ്രസ് പിന്തുണയോടെ വിജയിച്ച എംപി സ്ഥാനം രാജിവെച്ച് അതേ മണ്ഡലത്തില് വീണ്ടും മത്സരിച്ചപ്പോള് രണ്ട് ലക്ഷത്തിലേറെ വോട്ടുകള്‍ക്കാണ് അദ്ദേഹം അവിടെ വിജിയിച്ചു കയറിയത്. 2009 ല് അദ്ദേഹം ലോക്‌സഭയിലേക്ക് വിജയിച്ചു കയറി. ലോകസഭയക്ക് അകത്തും പുറത്തും ശക്തമായി തെലങ്കാനക്ക് വേണ്ടി പോരാട്ടം നയിച്ച കെസിആര് 2014 ല് വിജയം കണ്ടു.\n2014 ല് തെലങ്കാന സംസ്ഥാനം രൂപീകൃതമായതിന് ശേഷം ആദ്യമായി നടന്ന തെരഞ്ഞെടുപ്പില് 17 ല് 11 ലോക്‌സഭ സീറ്റിലും വിജയിച്ച ടിആര്‍എസ് 119 ല് 63 സീറ്റ് നേടി സംസ്ഥാനത്ത് അധികാരം പിടിച്ചപ്പോള് മുഖ്യമന്ത്രിസ്ഥാനത്തേക്ക് കെസിആര് അല്ലാതെ മറ്റൊരു പേര് ടിആര്‍എസില് ഉണ്ടായിരുന്നില്ല.\nപുതിയ സംസ്ഥാനമായതിന്റെ പരിമിതികളൊന്നുമില്ലാതെ തെലങ്കാനയെ നയിച്ച കെസിആര് ആദ്യ നിയമസഭ കാലാവധി പൂര്‍ത്തികരിക്കാന് എട്ടുമാസങ്ങള് ശേഷിക്കെ വിജയം മുന്നില് കണ്ട് 2018 സഭ പിരിച്ചു വിടുകയായിരുന്നു. 2018ന്‍റെ അവസാനത്തില് നടന്ന നിയമസഭാ തിരഞ്ഞെടുപ്പില് കെസിആര് എന്ന പടനായകന് മുന്നില് നിന്ന് നയിച്ചപ്പോള് ടിആര്‍എസ് തുടര്‍ച്ചയായ രണ്ടാം തവണയും തെലങ്കാനയില് അധികാരത്തിലെത്തി.\nതെലങ്കാനയുടെ മുഖ്യമന്ത്രിയായി അധികാരമേറ്റെങ്കിലും ദേശീയ രാഷ്ട്രീയത്തിലേക്ക് പ്രവേശിക്കാന് അതിയായ താല്‍പര്യമുള്ള വ്യക്തിയാണ് കെസിആര്. ഞാന് ദേശീയ രാഷ്ട്രീയത്തില് സജീവമാകും. ഇന്ത്യയിലെ മറ്റു പാര്‍ട്ടികളുമായി സംസാരിച്ചിട്ടുണ്ട്. ദേശീയ രാഷ്ട്രീയത്തില് അനിഷേധ്യമായ പങ്കു വഹിക്കാന് പോവുകയാണ് ഞങ്ങളെന്നായിരുന്നു മുഖ്യമന്ത്രിയായി സത്യപ്രതിഞ്ജ ചെയ്ത് അധികാരമേറ്റതിന് പിന്നാലെ ചന്ദ്രശേഖര റാവും പറഞ്ഞത്.\nസംസ്ഥാന നിയമസഭാ തിരഞ്ഞെടുപ്പില് നേടിയ മികച്ച വിജയം ലോക്സഭാ തിരഞ്ഞെടുപ്പിലും ആവര്‍ത്തിക്കാമെന്നാണ് കെസിആര് കണക്ക് കൂട്ടുന്നത്. സംസ്ഥാനത്തെ 17 ലോക്സഭാ സീററുകളില് 15 ലും തികഞ്ഞ വിജയ പ്രതീക്ഷയാണ് വെച്ചു പുലര്‍ത്തുന്നത്. തിരഞ്ഞെടുപ്പിന് ശേഷം കേന്ദ്രത്തില് ആര്‍ക്കും കൃത്യമായ ഭൂരിപക്ഷം ലഭിക്കാത്ത സ്ഥിതിവിശേഷമുണ്ടായാല് പ്രാദേശിക പാര്‍ട്ടികളുടെ തീരുമാനം നിര്‍ണ്ണായകമാവും.\nഈ ഒരു സാഹചര്യം മുന്നില് കാണുന്ന ചന്ദ്രശേഖര റാവു ഒരു പക്ഷെ ലോക്സഭയിലേക്ക് മത്സരിച്ചേക്കും. തൂക്ക് സഭയാണ് അധികാരത്തിലെത്തുന്നതെങ്കില് വിലപേശല് ശക്തിയായി ദില്ലിയിലേക്ക് കളംമാറ്റി ചവിട്ടാമെന്ന് കെസിആര് കണക്ക്കൂട്ടുന്നു.\nഒസ്മാനിയ സര്‍വ്വകലാശലയില് നിന്ന് ലിറ്ററേച്ചറില് ബിരുദാനന്തര ബിരുദം കരസ്ഥമാക്കിയ കെ ചന്ദ്രശേഖര റാവു മികച്ച പ്രാസംഗികന് കൂടിയാണ്. കെ ശോഭയാണ് ഭാര്യ. മക്കളായ കെടി രാമറാവു, കെ കവിത എന്നിവരും ടിആര്‍എസ് രാഷ്ട്രീയത്തില് സജീവമാണ്.\nbjp telengana andhra pradesh lok sabha elections 2019


മടങ്ങിയെത്തുന്ന പ്രവാസികൾക്കായി എന്തെല്ലാം? വിശദമായ മാർഗരേഖ പുറത്തിറക്കി സർക്കാർ | covid 19 what non resident keralites should do once they returned to kerala\nമടങ്ങിയെത്തുന്ന പ്രവാസികൾക്കായി എന്തെല്ലാം? വിശദമായ മാർഗരേഖ പുറത്തിറക്കി സർക്കാർ\nThiruvananthapuram, First Published 6, May 2020, 9:07 PM\nസുരക്ഷിതരായി പ്രവാസികളെ തിരികെയെത്തിക്കാൻ കേന്ദ്രസർക്കാരിന്‍റെ മാർഗരേഖയിലെ നിർദേശങ്ങളുടെ അടിസ്ഥാനത്തിലാണ് കേരളവും മാർഗരേഖ പുറത്തിറക്കിയിരിക്കുന്നത്. പ്രവാസികൾക്ക് പുറമേ, ജില്ലാ ഭരണകൂടങ്ങളും പൊലീസും വിമാനത്താവള അധികൃതരും അടക്കം ബന്ധപ്പെട്ട എല്ലാ അധികാരികളും പാലിക്കേണ്ട നിർദേശങ്ങളാണ് മാർഗരേഖയിലുള്ളത്.\nതിരുവനന്തപുരം: പ്രവാസികളുടെ മടക്കം സംബന്ധിച്ച് വിശദമായ മാർഗരേഖ പുറത്തിറക്കി സംസ്ഥാനസർക്കാർ. വിദേശത്ത് നിന്ന് മടങ്ങിയെത്തുന്ന എല്ലാ പ്രവാസികളും 14 ദിവസത്തേക്ക് നിർബന്ധമായും ക്വാറന്‍റൈൻ കേന്ദ്രങ്ങളിലേക്ക് മാറണമെന്ന് സംസ്ഥാനമാർഗരേഖയിൽ പറയുന്നു. ഗർഭിണികൾ, 75 വയസ്സിന് മുകളിലുള്ളവർ, മറ്റൊരാളുടെ സഹായം ആവശ്യമുള്ളവർ, മരണാനന്തരച്ചടങ്ങുകൾക്കായി എത്തിയവർ, 10 വയസ്സിന് താഴെയുള്ള കുട്ടികൾ എന്നിവർ ക്വാറന്‍റൈൻ കേന്ദ്രങ്ങളിലേക്ക് മാറണമെന്നില്ല. പക്ഷേ, ഇവരെല്ലാം നി‍ർബന്ധമായും ഹോം ക്വാറന്‍റൈൻ പാലിക്കണം. മെഡിക്കൽ അടിയന്തരാവശ്യങ്ങൾക്കായി എത്തിയവർക്ക് പ്രത്യേക പരിശോധന നടത്തി, രേഖകളടക്കം പരിശോധിച്ച ശേഷം മെഡിക്കൽ ടീം നിർദേശിച്ചാൽ മാത്രമേ ഇളവ് നൽകൂ.\nസംസ്ഥാനസ‍ർക്കാർ നിർദേശിക്കുന്ന വിശദമായ മാർഗരേഖ ഇങ്ങനെയാണ്:\n1. നാട്ടിലേക്ക് മടങ്ങാനായി എംബസികളിൽ റജിസ്റ്റർ ചെയ്തവരുടെ പട്ടികയും വിദേശകാര്യമന്ത്രാലയം നൽകിയ പട്ടികയും ലഭിച്ചാലുടൻ അത് നോർക്കാ റൂട്ട്സ് സംസ്ഥാന ദുരന്തനിവാരണഅതോറിറ്റിയ്ക്കും ബന്ധപ്പെട്ട എല്ലാ ജില്ലാ കളക്ടർമാർക്കും അയക്കേണ്ടതാണ്. സ്വന്തം ജില്ലകളിലേക്ക് തിരികെയെത്തുന്ന പ്രവാസികളുടെ എണ്ണം ജില്ലാ കളക്ടർമാർ അത്തരത്തിൽ വ്യക്തമായി കണക്കുകൂട്ടി സൗകര്യങ്ങൾ പര്യാപ്തമാണെന്ന് ഉറപ്പ് വരുത്തേണ്ടതാണ്.\n2. എല്ലാ യാത്രക്കാരും ആരോഗ്യസേതു ആപ്പ് ഡൗൺലോഡ് ചെയ്യണമെന്ന് നിർബന്ധമാണ്. അത് കേന്ദ്രസർക്കാർ ഉത്തരവാണ്. വിമാനത്താവളത്തിലോ തുറമുഖത്തിലോ വന്നിറങ്ങുന്നവർ എല്ലാവർക്കും ആരോഗ്യവകുപ്പ് കർശനപരിശോധന നടത്തുന്നതാണ്. കൊവിഡ് 19 ലക്ഷണങ്ങളുണ്ടോ എന്ന് കർശനമായും പരിശോധിക്കുന്നതാണ്.\n3. എന്തെങ്കിലും ലക്ഷണങ്ങളുണ്ടെങ്കിൽ അവർക്ക് വിശദമായ മെഡിക്കൽ പരിശോധന നടത്തുന്നതാണ്. അവരെ ആശുപത്രിയിലേക്ക് കൊണ്ടുപോകേണ്ടത്ര അവശതയുണ്ടെങ്കിൽ അങ്ങോട്ടേക്ക് മാറ്റും. ലക്ഷണങ്ങളൊന്നുമില്ലെങ്കിൽ സർക്കാർ തയ്യാറാക്കിയ പ്രത്യേക വാഹനങ്ങളിൽ ക്വാറന്‍റീൻ കേന്ദ്രത്തിലേക്ക് മാറ്റും.\n4. ഏത് ജില്ലയിലേക്കാണോ എത്തിയത് അതാത് ജില്ലാ ആസ്ഥാനങ്ങളിൽത്തന്നെയാകും പരമാവധി ക്വാറന്‍റീൻ കേന്ദ്രങ്ങൾ തയ്യാറാക്കിയിരിക്കുന്നത്. അവിടെ കർശനമായി ക്വാറന്‍റൈനിനുള്ള എല്ലാ സൗകര്യങ്ങളും തയ്യാറായിരിക്കും.\n5. സർക്കാർ ക്വാറന്‍റൈൻ കേന്ദ്രങ്ങളിലേക്ക് മാറുന്നതിൽ നിന്ന് ഇളവുകളുള്ളത് താഴെപ്പറയുന്നവർക്ക് മാത്രമാണ്:\nb) 75 വയസ്സിന് മുകളിലുള്ളവർ\nc) മറ്റൊരാളുടെ സഹായം ആവശ്യമുള്ളവർ\nd) മരണാനന്തരച്ചടങ്ങുകൾക്കായി എത്തിയവർ\ne) 10 വയസ്സിന് താഴെയുള്ള കുട്ടികൾ\nf) മെഡിക്കൽ അടിയന്തരാവശ്യങ്ങൾക്കായി എത്തിയവർക്ക് പ്രത്യേക പരിശോധന നടത്തി, രേഖകളടക്കം പരിശോധിച്ച ശേഷം മെഡിക്കൽ ടീം നിർദേശിച്ചാൽ മാത്രമേ ഇളവ് നൽകൂ.\n6. വിമാനത്താവളങ്ങൾ സ്ഥിതി ചെയ്യുന്ന ജില്ലകളിലെ കളക്ടർമാർ ഇവരെ കൊണ്ടുപോകേണ്ട വാഹനങ്ങൾ ഗതാഗതവകുപ്പുമായി ഏകോപിപ്പിച്ച് തയ്യാറാക്കണം.\n7. വരുന്ന എല്ലാ പ്രവാസികൾക്കും (നേരത്തേ പറഞ്ഞ ഇളവുകൾ ഉള്ളവർ ഒഴികെ) 14 ദിവസം സർക്കാർ നിർദേശിക്കുന്ന ക്വാറന്‍റൈൻ കേന്ദ്രങ്ങളിലേക്ക് മാറണമെന്നത് നിർബന്ധമാണ്.\n8. ഇളവുകൾ ഉള്ളവരെല്ലാവരും നിർബന്ധമായും 14 ദിവസം ഹോം ക്വാറന്‍റൈൻ, അഥവാ വീട്ടിൽ നിരീക്ഷണത്തിൽ കഴിയണമെന്നത് നിർബന്ധമാണ്.\n9. ഹോം ക്വാറന്‍റീനിൽ പോകാൻ നിർദേശിച്ചിട്ടുള്ളവർക്ക് സ്വന്തം വാഹനത്തിലും പോകാവുന്നതാണ്. പക്ഷേ എല്ലാ ജാഗ്രതാ നിർദേശങ്ങളും പാലിച്ചിട്ടുണ്ടെന്ന് ഉറപ്പാക്കേണ്ടതാണ്.\n10. ഹോം ക്വാറന്‍റീനിൽ പോയ ആളുകളോട് കൃത്യമായി എങ്ങനെ വീട്ടിൽ നിരീക്ഷണത്തിൽ കഴിയാമെന്നും, മറ്റുള്ളവരുമായി സമ്പർക്കത്തിലാകാതെ ഇരിക്കാമെന്നും വ്യക്തമായി പറയുകയും ബോധവൽക്കരിക്കുകയും വേണം.\n11. വിമാനത്താവളങ്ങളുള്ള ജില്ലകളിലെ ജില്ലാ കളക്ടർമാർ നിർബന്ധമായും വിമാനത്താവളങ്ങളിൽ പ്രവാസികളെ സ്വീകരിക്കാനും പരിശോധിക്കാനുമുള്ള എല്ലാ സൗകര്യങ്ങളും ഒരുക്കിയേ തീരൂ. വിമാനത്താവളങ്ങളിൽ സ്വീകരിക്കേണ്ട നടപടികളെക്കുറിച്ചുള്ള മാർഗരേഖ ഉടൻ പ്രസിദ്ധീകരിക്കും.\n12. നോർക്കയിൽ നിന്ന് ലഭിക്കുന്ന യാത്രക്കാരുടെ പട്ടികയനുസരിച്ച്, ജില്ലാ തലത്തിലുള്ള പട്ടിക ആദ്യഘട്ടത്തിൽ തയ്യാറാക്കുമ്പോൾ യാത്രക്കാരുടെ സ്ഥിരം വിലാസമനുസരിച്ചാകും അതാത് ജില്ലകളിലേക്കുള്ള പ്രവാസികളുടെ പട്ടിക വിഭജിക്കുക. വിമാനത്താവളങ്ങളിൽ നിന്ന് എത്ര പേർ അതാത് ജില്ലകളിലേക്ക് പുറപ്പെടുന്നു എന്നതിൽ കൃത്യമായ വിവരം അതാത് ജില്ലാ കളക്ടർമാരെ വീണ്ടും നേരത്തേ വിമാനത്താവളങ്ങളിൽ നിന്ന് അറിയിക്കേണ്ടതാണ്. ഒരു ജില്ലയിൽ സ്ഥിരം മേൽവിലാസമുള്ള വ്യക്തി മറ്റൊരു ജില്ലയിലേക്കാണ് പോകുന്നതെങ്കിൽ അത് അതാത് ജില്ലാ കളക്ടർമാരെ പുതുക്കിയ പട്ടിക അനുസരിച്ച് അറിയിക്കണം. അവർക്കായി യാത്രയ്ക്കുള്ള സൗകര്യം ഒരുക്കണം. അതിനായി കെഎസ്ആർടിസി ബസ്സുകൾ തയ്യാറായിരിക്കണം.\n13. തിരികെ വരുന്ന യാത്രക്കാർ 14 ദിവസത്തെ നിർബന്ധിത ക്വാറന്‍റൈനു ശേഷം നെഗറ്റീവായാൽ, അവർക്ക് വീട്ടിലേക്ക് പോകാം.\n14. ഓരോ യാത്രാക്കാരനെയും പ്രത്യേകം പ്രത്യേകം മുറിയിൽത്തന്നെ പാർപ്പിക്കണം. അവർക്ക് ആ മുറിയിൽ അറ്റാച്ച്ഡ് ബാത്ത്റൂം നിർബന്ധമായും ഉണ്ടാകണം.\n15. ദമ്പതികൾക്കോ, കുടുംബത്തിനോ ഒരേ മുറി തന്നെ അനുവദിക്കാവുന്നതാണ്.\n16. തിരികെ വരുന്നവരുടെ വീടുകളുടെ അടുത്ത് തന്നെ ക്വാറന്‍റീൻ കേന്ദ്രമൊരുക്കാൻ അതാത് ജില്ലാ ഭരണകൂടങ്ങൾ പരമാവധി ശ്രമിക്കും. കൂടുതൽ കേന്ദ്രങ്ങളും താമസസൗകര്യവും ഏറ്റെടുക്കാൻ ജില്ലാ കളക്ടർമാർക്ക് അധികാരമുണ്ട്. പക്ഷേ, അവയ്ക്കെല്ലാം വ്യത്യസ്തമായ മുറികളും ബാത്ത്റൂമുകളും ഉണ്ടെന്ന് ഉറപ്പാക്കിയ ശേഷം മാത്രം.\n17. ആവശ്യമെങ്കിൽ കൂടുതൽ ലോഡ്ജുകളോ ഹോട്ടലുകളോ ജില്ലാ കളക്ടർമാർക്ക് ഏറ്റെടുക്കാം. അതാത് ഹോട്ടലുടമകൾക്കും ലോഡ്ജുടമകൾക്കും നൽകേണ്ട സാമാന്യവാടക നൽകും.\n18. ക്വാറന്‍റീൻ കേന്ദ്രങ്ങളെല്ലാം പരിപാലിക്കുക, ബന്ധപ്പെട്ട തദ്ദേശഭരണസ്ഥാപനങ്ങളാകും. ഇവിടെ താമസിക്കുന്നവർക്കെല്ലാം തൊട്ടടുത്തുള്ള കമ്മ്യൂണിറ്റി കിച്ചനിൽ നിന്ന് ഭക്ഷണമെത്തിക്കും. ഇവരുടെ താമസം, സൗകര്യങ്ങൾ എല്ലാം വിലയിരുത്താൻ തദ്ദേശഭരണകൂടത്തിലെ അധികൃതർ, ജില്ലാ ഭരണകൂടത്തിലെ ബന്ധപ്പെട്ടവർ എന്നിവരെല്ലാം കൃത്യമായി യോഗം ചേരേണ്ടതാണ്. തദ്ദേശസ്വയംഭരണവകുപ്പിൽ നിന്ന് ഏർപ്പെടുത്തേണ്ട സൗകര്യങ്ങളെക്കുറിച്ച് തദ്ദേശഭരണസ്ഥാപനങ്ങൾക്ക് വ്യക്തമായ നിർദേശം നൽകിയിട്ടുണ്ട്.\n19. ആരോഗ്യവകുപ്പ് ക്വാറന്‍റീൻ കേന്ദ്രങ്ങളിൽ കൃത്യമായ ഇടവേളകളിൽ പരിശോധന നടത്തും. ഇതിനായി പ്രത്യേക മാർഗരേഖ ആരോഗ്യവകുപ്പും തയ്യാറാക്കിയിട്ടുണ്ട്.\n20. ഒരു സംസ്ഥാനതല മേൽനോട്ടസമിതിയാണ് ഈ സൗകര്യങ്ങളെല്ലാം വിലയിരുത്തുക. അതാത് സമയത്തുണ്ടാകുന്ന പ്രതിസന്ധികളോ, പ്രശ്നങ്ങളോ എല്ലാം ഈ സമിതി കൃത്യമായി വിലയിരുത്തി ഇടപെട്ട് പ്രശ്നപരിഹാരമുണ്ടാക്കും.\nLast Updated 6, May 2020, 9:07 PM\nബ്രസീലില് നിന്നുള്ളവര്‍ക്ക് അമേരിക്കയിലേക്ക് പ്രവേശനാനുമതി നിഷേധിച്ച് ട്രംപ്\nഉത്ര കൊലപാതകം: വനിതാ കമ്മീഷൻ സ്വമേധയാ കേസെടുത്തു; സൂരജിൻ്റെ വീട്ടുകാരും പ്രതിപട്ടികയില്\n'സിനിമാ സെറ്റിടാൻ അനുമതി നൽകിയിരുന്നു', സെറ്റ് പൊളിച്ചതിൽ മഹാശിവരാത്രി ആഘോഷ സമിതി ഭാരവാഹികൾ പരാതി നൽകി\nവെട്ടുകിളി ആക്രമണഭീതിയില് ഉത്തരേന്ത്യ; കോടി കണക്കിന് രൂപയുടെ വിളനാശമുണ്ടാവുമെന്ന് മുന്നറിയിപ്പ്\nഇന്ത്യന് ഹോക്കി ഇതിഹാസം ബല്‍ബീര് സിംഗ് സീനിയര് അന്തരിച്ചു\n'പ്രൊഡ്യൂസേഴ്‌സ് അസോസിയേഷനുമായി തീരുമാനിച്ച് തുടര്‍നടപടികള്'; പ്രതികരണവുമായി സോഫിയ പോൾ\nഒന്നിന് പുറകേ ഒന്നായി പ്രതിസന്ധികള്, അതിജീവിച്ച് പിണറായി സര്‍ക്കാര് അഞ്ചാം വര്‍ഷത്തിലേക്ക്\nപാമ്പിനെ കൊണ്ടുവന്ന പ്ലാസ്റ്റിക് പാത്രം കണ്ടെത്തിയത് ആളൊഴിഞ്ഞ വീടിന്റെ പരിസരത്ത് നിന്നും


Kerala Budget 2020 | ബജറ്റിലെ 100 പ്രധാന കാര്യങ്ങൾ | main 100 points in Kerala budget – News18 Malayalam\nKerala Budget 2020 | ബജറ്റിലെ 100 പ്രധാന കാര്യങ്ങൾ\nതിരുവനന്തപുരം-കാസർകോട് സെമി ഹൈസ്പീഡ് റെയിൽവേ നിരക്കും പെൻഷൻ വർദ്ധിപ്പിച്ചതും കാൻസർ മരുന്നുകൾക്ക് വില കുറച്ചതും ബജറ്റിലെ സുപ്രധാന പ്രഖ്യാപനങ്ങൾ... ബജറ്റിലെ പ്രധാന 100 കാര്യങ്ങൾ ഇവ...\nLast Updated : February 07, 2020, 11:55 IST\nതിരുവനന്തപുരം: ക്ഷേമ പെൻഷനുകൾ കൂട്ടിയും കാൻസർ മരുന്നുകളുടെ വില കുറയ്ക്കുമെന്ന് പ്രഖ്യാപിച്ചും ധനമന്ത്രി തോമസ് ഐസകിന്‍റെ ബജറ്റ് അവതരണം. 1457 രൂപയ്ക്ക് നാലുമണിക്കൂർകൊണ്ട് തിരുവനന്തപുരം-കാസർകോട് യാത്ര നടത്താനാകുന്ന സിൽവർ ലൈൻ സെമി ഹൈസ്പീഡ് റെയിൽ പദ്ധതിയാണ് മറ്റൊരു ശ്രദ്ധേയ പ്രഖ്യാപനം.\nബജറ്റിലെ 100 പ്രഖ്യാപനങ്ങൾ ഇവ....\n1. എല്ലാ ക്ഷേമ പെൻഷനും 100 രൂപ കൂട്ടി. 1200ൽനിന്ന് 1300 ആയി വർദ്ധിക്കും.\n2. ഏഴര ലക്ഷം പുതിയ കുടിവെള്ള കണക്ഷൻ നൽകി\n3. ഒരു ലക്ഷം ഫ്ലാറ്റ്- വീട് നിർമ്മിക്കും\n4. 500 മെഗാവാട്ട് അധികവൈദ്യുതി ഉൽപാദിപ്പിക്കും.\n5. ഗ്രാമീണ റോഡുകൾക്ക് 1000 കോടി.\n6. പൊതുമരാമത്ത് പ്രവർത്തികൾക്ക് 1102 കോടി രൂപ വകയിരുത്തി.\n7. രണ്ടര ലക്ഷം കുടിവെള്ള കണക്‌ഷനുകൾ കൂടി നൽകും.\n8. തദ്ദേശസ്വയംഭരണ സ്ഥാപനങ്ങൾക്ക് 12074 രൂപ.\n9. 20-30 വര്‍ഷംകൊണ്ടുണ്ടാക്കാവുന്ന പശ്ചാത്തല സൗകര്യങ്ങൾ അടുത്ത മൂന്നുവര്‍ഷം കൊണ്ട് സാധ്യമാക്കും\n10. വ്യവസായ പാര്‍ക്കുകള്‍ക്ക് ഭൂമി എടുത്തുനല്‍കുന്നതിന് പ്രത്യേക 15 ലാന്‍ഡ് അക്വസിഷന് യൂണിറ്റുകള് കിഫ്ബിക്കുവേണ്ടി ആരംഭിക്കും\n11. 2020-21ല് കിഫ്ബിയില് നിന്ന് 20,000 കോടിയുടെ ചിലവുകള് പ്രതീക്ഷിക്കുന്നു\n12. ലൈഫ് മിഷനില് ഒരു ലക്ഷം വീടുകള്‍കൂടി\n13. പുതിയ തൊഴിൽ സ്ഥാപനങ്ങൾക്ക് ആനുകൂല്യം.\n14. ഒരു മാസത്തെ പി എഫ് വിഹിതം സർക്കാർ സബ്സിഡി. ഇതിന് 100 കോടി വകയിരുത്തി.\n15. സ്റ്റാർട്ട് അപ് മിഷനുകൾക്ക് 10 കോടി വരെ 10% പലിശയിൽ വായ്പ\n16. CFL ബൾബുകൾ നിരോധിക്കും. തെരുവ് വിളക്കുകൾ പൂർണ്ണമായും എൽഇഡിയിലേക്കു മാറുമെന്നും ധനമന്ത്രി പറഞ്ഞു.\n17. 5000 കിലോ മീറ്റർ റോഡ് നിർമിക്കും\n18. 2020 - 21 ൽ 5000 കിലോ മീറ്റർ റോഡ് നിർമ്മാണം പൂർത്തീകരിക്കും\n19. ബേക്കൽ - കോവളം 579 കിലോമീറ്റർ ജലപാത പൂർത്തീകരിക്കും\n20. തിരുവനന്തപുരം-കാസർകോട് സെമി ഹൈസ്പീഡ് റെയിലിൽ റെയിൽപാത മാത്രമല്ല ഉണ്ടാവുക. റെയിൽപാതയ്ക്ക് ഒപ്പം സർവീസ് റോഡും ഉണ്ടാകും. 10 സ്റ്റേഷനുകളും 28 ഫീഡർ സ്റ്റേഷനുകളും ഈ സംവിധാനത്തിന്റെ ഭാഗമാകും. ടിക്കറ്റ് വരുമാനത്തിന്റെ മൂന്നിലൊന്ന് ടിക്കറ്റ് ഇതര വരുമാനവും ഉണ്ടാകും. ജപ്പാൻ വികസന ഏജൻസി അടക്കം ചുരുങ്ങിയ പലിശയക്ക് വായ്പ നൽകും. 50 വർഷത്തെ തിരിച്ചടവ് കാലാവധി വരുന്ന വായ്പയ്ക്കാണ് ശ്രമിക്കുന്നത്.\n21. മെട്രോ, വാട്ടര് ട്രാന്‍സ്‌പോര്‍ട്ട്, ബസ് എന്നിവയ്ക്ക് ഏകീകൃത ടിക്കറ്റ് സംവിധാനം കൊണ്ടുവരും.\nഎല്ലാ ബസ് ഓപ്പറേറ്റര്‍മാരെയും ഉള്‍പ്പെടുത്തി ഇ- ടിക്കറ്റിങ് മൊബൈല് ആപ്പ്, സിസിടിവി, പാസഞ്ചര് ഇന്‍ഫര്‍മേഷന് സംവിധാനം എന്നിവ നടപ്പിലാക്കും.\n22. ക്ഷേത്രങ്ങള് പഴമയില് പുനരുദ്ധരിക്കുന്നതിന് ദേവസ്വം ബോര്‍ഡുമായി ചേര്‍ന്ന് പദ്ധതി ആവിഷ്‌കരിക്കും. ഇതിന്5കോടി രൂപ നീക്കിവെക്കും.\n23. 2020-21 കാലത്ത് മുസരിസ് പൈതൃക പദ്ധതി കമ്മീഷന് ചെയ്യും.\n24. 16 റൂട്ടുകളിലായി 76 കിലോമീറ്റര് ജലപാതയും 38 ജെട്ടികളുമുള്ള ഇന്റഗ്രേറ്റഡ് വാട്ടര് ട്രാന്‍സ്‌പോര്‍ട്ടിന് 682 കോടി.\n25. കൊച്ചി- മെട്രോയുടെ പേട്ടയില് നിന്ന് തൃപ്പൂണിത്തുറയിലേക്കും ജവഹര്‍ലാല് നെഹ്‌റു സ്റ്റേഡിയത്തില് നിന്ന് കാക്കനാട്ടേക്കുമുള്ള പുതിയ ലൈനുകള്‍ക്ക് 3025 കോടി.\n26. ഗ്രീന്‍ഫീല്‍ഡ് റെയില്‍വേ യാഥാര്‍ഥ്യമാക്കും. പുതിയ സര്‍വീസ് റോഡ്, ടൗണ്‍ഷിപ്പുകള് എന്നിവയുടെ പദ്ധതിയുടെ ഭാഗമായിരിക്കും.\n27. വൈദ്യുതി ക്ഷാമം പരിഹരിക്കുന്നതിന് ട്രാന്‍സ്മിഷന് ലൈനുകള് പണിയും.\n28. 1000 കി.മീ. ദൈര്‍ഘ്യം വരുന്ന 74 റോഡുകളുടെയും പാലങ്ങളുടെയും ഉദ്ഘാടനം നടക്കും.\n29. കേരളാ ബാങ്ക് യാഥാർത്ഥ്യമായി. ജില്ലാ ബാങ്കുകളുടെ ലയനം പൂർത്തിയായി, ജീവനക്കാരുടെ വ്യന്യാസം പരിഗണനയില്.\nകേരളവുമായി ജൈവബന്ധമുള്ള ബാങ്കിങ് ശൃംഖലയാണ് ലക്ഷ്യമിടുന്നത്. റിസർവ് ബാങ്ക് തത്വങ്ങളെല്ലാം പാലിച്ചായിരിക്കും മുന്നോട്ടുപോകുന്നതെന്നും മന്ത്രി\n30. കിഫ്ബിയിലൂടെ 20 ഫ്ലൈ ഓവറുകൾ; 74 പാലങ്ങളും 44 സ്റ്റേഡിയങ്ങളും നിർമിക്കും\n31. പ്രവാസി വകുപ്പിന് 30 കോടി രൂപയായിരുന്നത് 90 കോടി രൂപയായി വര്‍ധിപ്പിക്കും.\n32. വിശപ്പ് രഹിത കേരളത്തിനായി ബജറ്റ്. വിശക്കുന്ന എല്ലാവർക്കും ഭക്ഷണം നൽകാൻ സംവിധാനം ഒരുക്കും. ഭക്ഷണ വിതരണത്തിന് റേഷൻ വിലയ്ക്ക് ധാന്യങ്ങൾ ലഭ്യമാക്കും. 25 രൂപയ്ക്ക് ഊണ് നല്‌കുന്ന 1000 ഭക്ഷണശാലകൾ കുടുംബശ്രീ നേതൃത്വത്തിൽ തുടങ്ങും.\n33. മത്സ്യത്തൊഴിലാളികൾക്കും പട്ടിക വിഭാഗങ്ങൾക്കും 40,000 വീടുകൾ.\n34. ക്ലീൻ കേരള പദ്ധതിക്ക് 20 കോടിയുടെ റിവോൾവിങ് ഫണ്ട്.\n35. നഴ്സിങ് പരിശീലനത്തിന് അഞ്ചു കോടി രൂപ വകയിരുത്തി.\n36. മുസിരിസ് പദ്ധതി ഈ വർഷം രാജ്യത്തിന് സമർപ്പിക്കും.\n37. ആലപ്പുഴയ്ക്ക് പൈതൃക നഗരമായി പുനർജന്മം നൽകും.\n38. അമ്പലപ്പുഴ, ചേർത്തല മേഖലകളെ വിശപ്പുരഹിത മേഖലകളാക്കും.\n39. 12,000 പൊതു ശൗചാലയങ്ങൾ നിർമിക്കും.\n40. നദീപുനരുജ്ജീവന പദ്ധതികൾക്ക് 20 കോടി\n41. പൊതുമേഖലാ സ്ഥാപനങ്ങളുടെ വികസനത്തിന് 280 കോടി രൂപ\n42. പ്രാദേശിക സംരംഭങ്ങളിലൂടെ തൊഴിലുകൾ ഉറപ്പാക്കും.\n43. ഹരിത കേരള മിഷന്7കോടി\n44. കുറഞ്ഞ നിരക്കിൽ കാൻസർ മരുന്നുകൾ ഉറപ്പാക്കും.\n45. ലോകകേരള സഭയ്ക്ക് 12 കോടി\n46. കൊച്ചിയിൽ വൻ വികസനം നടപ്പാക്കും.\n6000 കോടി രൂപയുടെ പദ്ധതികളാണ് കൊച്ചിക്കായി അനുവദിക്കുക.\n47. ആശാപ്രവര്‍ത്തകരുടെ ഓണറേറിയം 500 രൂപ വര്‍ധിപ്പിക്കും\n48. പച്ചക്കറി സംഭരണം പച്ചക്കറി സംഭരണത്തിനും വിപണനത്തിനുമായി പദ്ധതി. വിഎഫ്പിസികെയ്ക്ക്7കോടി രൂപ വകയിരുത്തുന്നുവെന്ന് മന്ത്രി.\n49. വാഴക്കുളത്ത് 500 കോടി രൂപയുടെ പച്ചക്കറി വികസന പദ്ധതി മൂന്ന് ഏജൻസികൾ വഴി നടപ്പാക്കും.\n50. ഭൂമിയുടെ ന്യായവില 10 ശതമാനം കൂട്ടി. 200 കോടി അധിക വരുമാന പ്രതീക്ഷ.\n51. വലിയ വീടുകളുടെ നികുതി വർധിപ്പിച്ചു\n52. പെൻഷൻ മസ്റ്ററിങ് കർശനമാക്കും. 4.98 ലക്ഷം പേർ മസ്റ്ററിങ്ങിന് വന്നിട്ടില്ല.\n53. എയ്ഡഡ് സ്കൂൾ അധ്യാപക നിയമനം: കർശന മേൽനോട്ടം. അനാവശ്യമായി തസ്തിക സൃഷ്ടിക്കുന്ന സാഹചര്യം ഇനി അനുവദിക്കില്ല.\n54. തദ്ദേശമേഖലയിലെ ഉദ്യോഗസ്ഥ പുനർവിന്യാസം ഈ വർഷം. 1500 കോടി രൂപ ലാഭിക്കാനാകും.\n55. ജി എസ് ടി വകുപ്പിലെ 75% ഉദ്യോഗസ്ഥരെയും നികുതി പിരിവിലേക്ക് മാറ്റും. ജി എസ് ടിക്ക് 12 ഇന കർമ്മ പരിപാടി\n56. 13000 കോടിയാണ് വാറ്റ് കുടിശിക. പിഴയും പലിശയും ഒഴിവാക്കി ഒറ്റത്തവണ തീർപ്പാക്കൽ പ്രഖ്യപിച്ചു. തർക്കത്തിലുള്ളത് 50% അടച്ചാൽ മതി\n57. മോട്ടോർ വാഹന നികുതി. ഇലക്ട്രിക് ഓട്ടോകൾക്ക് ആദ്യ5വർഷം നികുതി ഇല്ല.2ലക്ഷം വരെയുള്ള മോട്ടോർ വാഹനങ്ങൾക്ക് 1 ശതമാനം നികുതി ഉയർത്തി. 15 ലക്ഷം വരെയുള്ള വാഹനങ്ങൾക്ക്2ശതമാനം നികുതി വർധനവ്.\n58. ആഡംബര നികുതി കൂട്ടി. 16 കോടി വരുമാന പ്രതീക്ഷ\n59. നെൽകൃഷി പ്രോത്സാഹനത്തിന് റോയൽറ്റി.\nഅതിനായി 40 കോടി അനുവദിച്ചു.\n60. ധർമ്മടത്ത് ഹോട്ടൽ മാനേജ്‌മെന്റ് കോളജ് സ്ഥാപിക്കും.\n61. മാലിന്യ സംസ്കരണത്തിന് പഞ്ചായത്തുകൾക്ക്5കോടി\n62. ഫലവൃക്ഷ - പച്ചക്കറി വ്യാപനത്തിന് 1000 കോടി\n63. ക്ലീൻ കേരള കമ്പനിക്ക് 20 കോടി\n64. 200 കേരള ചിക്കൻ കൗണ്ടറുകൾ തുടങ്ങും\n65. എല്ലാ നഗരങ്ങളിലും ഷീ ലോഡ്ജുകൾ തുടങ്ങും\n66. പൊതു വിദ്യാഭ്യാസത്തിനായി 19,130 കോടി അടങ്കൽ\n67. സ്കൂൾ യൂണിഫോം അലവൻസ് 600 രൂപയാക്കി\n68. പഴയ കാരുണ്യ സ്കീമിന്റെ ആനുകൂല്യം തുടരും\n69. തദ്ദേശ സ്ഥാപനങ്ങൾക്ക് ആരോഗ്യ പ്രവർത്തനങ്ങൾക്കായി 10 കോടി\n70. തീരദേശ പാക്കേജ് അടങ്കൽ 1000 കോടി രൂപ\n71. ഓഖിയിൽ സോഷ്യൽ ഓഡിറ്റ്. അരുണ റോയ് നടത്തും.\n72. കുട്ടനാട്ടിലെ വെള്ളപ്പൊക്ക നിയന്ത്രണ പ്രവർത്തനങ്ങൾക്ക് 74 കോടി\n73. വയനാട് ടൂറിസം വികസനത്തിന്5കോടി\n74. വയനാട് പാക്കേജിനായി\nമൂന്ന് വർഷത്തേക്ക് 2000 കോടി\n75. ഇടുക്കി പാക്കേജിന് 1000 കോടി\n76. കാസർഗോഡ് പാക്കേജ് 90 കോടി\n77. വെളിച്ചെണ്ണയുമായി ബന്ധപ്പെട്ട സംരംഭങ്ങൾക്ക് 25 % സബ്സിഡി\n78. നെൽകൃഷിക്ക് 118 കോടി\n79. ജലസേചനത്തിന് ' 864 കോടി\n80. കയർ മേഖലയ്ക്ക് 112 കോടി\n81. കശുവണ്ടി മേഖലയ്ക്ക് 135 കോടി\n82. കൈത്തറിക്ക് 153 കോടി\n83. കെ എഫ് സി യുടെ മൂലധനം വർധിപ്പിക്കുന്നതിന് 200 കോടി\n84. ഉന്നത വിദ്യാഭ്യാസത്തിന് 493 കോടി\n85. കോളജുകളിൽ 60 പുതിയ കോഴ്സുകൾ തുടങ്ങും\n86. ഉന്നത വിദ്യാഭ്യാസ മേഖലയിൽ 1000 പുതിയ അധ്യാപക തസ്തികകൾ സൃഷ്ടിക്കും\n87. വാട്ടർ അതോറിട്ടിക്ക് 625 കോടി\n88. 15000 പട്ടികജാതിക്കാർക്കും 5000 പട്ടിക വിഭാഗങ്ങൾക്കും ലൈഫ് മിഷൻ വഴി വീടുകൾ നൽകും\n89. ബഡ്സ് സ്കൂളിന് 45 കോടി\n90. പട്ടിക വിഭാഗത്തിലെ സംവിധായകർക്ക്3കോടി.\nവനിത സംവിധായകർക്ക്3കോടി\n91. യോശുദാസ് ഡിജിറ്റൽ ലൈബ്രറിക്ക് 75 ലക്ഷവും ലളിതകലാ അക്കാദമിക്ക്7കോടിയും\n92. ഫ്ലാറ്റുകൾ ഒഴികെയുള്ള കെട്ടിടങ്ങൾക്ക് സ്റ്റാംപ് ഡ്യൂട്ടി നിശ്ചയിക്കാൻ സ്റ്റാംപ് ആക്ട്നടപ്പിലാക്കും. \n93. തീറാധാര റജിസ്ട്രേഷൻ നിർബന്ധമാക്കാൻ നിയമഭേദഗതി. ന്യായവിലയേക്കാൾ 30% അധിക തീരുവ ഈടാക്കാൻ പദ്ധതി\n94. 2019-2020ലെ പദ്ധതിയിൽ 20 ശതമാനം അധികപണം ചെലവഴിക്കും. ചെലവു ചുരുക്കുമെന്ന പരിപാടി ഈ സർക്കാരിനില്ല. ചെലവിന്റെ കാര്യക്ഷമത വർദ്ധിപ്പിക്കുകയാണ് നടപടി.\n95. മോഡൽ റസിഡൻഷ്യൽ സ്കൂളുകൾക്ക് കിഫ്ബി വഴി നവീകരണം നടപ്പിലാക്കും. പട്ടികവിഭാഗങ്ങളിലെ യുവജനങ്ങൾക്ക് ജോലി നൽകാൻ പദ്ധതി. പട്ടികവിഭാഗങ്ങളിലെ നിരവധി യുവാക്കൾക്ക് വിദേശത്തു തൊഴിൽ ലഭിച്ചു.\n96. തിരുവനന്തപുരം നഗരത്തിലെ 28 പൊതുസ്ഥാപനങ്ങൾ ഭിന്നശേഷി സൗഹൃദമാക്കും.\n97. താളിയോലകൾ സംരക്ഷിക്കാൻ നാലുകോടി രൂപ അനുവദിച്ചു.\n98. കാര്യവട്ടം ആർക്കൈവ് സെന്ററിന്6കോടി രൂപ.\n99. ട്രാൻസ് ജണ്ടറുകളുടെ ക്ഷേമത്തിനായി പ്രത്യേക പദ്ധതി. പ്രത്യേക അയൽക്കൂട്ടം നടപ്പിലാക്കും.\n100. വനിതാക്ഷേമത്തിനുള്ള ബജറ്റ് വിഹിതം 18.7 ശതമാനമായി ഉയർത്തും. വനിതകൾക്കു ജോലി നൽകിയാൽ 2000 രൂപ സബ്സിഡി നൽകും.\nFirst published: February 07, 2020, 11:55 IST\nkerala budgetKerala budget 100 pointsKerala Budget 2020Semi high speed Railway Keralathomas issac\nസ്കൂൾ വിദ്യാർഥികളുടെ കൺസഷൻ തുടരും; സ്കൂളുകൾക്ക് കെ എസ് ആർ ടി സി യുടെ സ്റ്റുഡൻസ് ഒൺലി ബോണ്ട് സർവീസ്\n'കോണ്‍ഗ്രസിനെ കോസ്മിക് ശക്തികള് തന്നെ രക്ഷിക്കട്ടെ' സുധാകരന്, മോന്‍സന് ബന്ധത്തില് പ്രതികരണവുമായി എംഎ ബേബി


buy smartphone get 1 kg onions | എട്ട് വർഷം ഈച്ചയെ അടിച്ച് ഇരുന്നിട്ടും മൊബൈൽഫോണുകൾ വിറ്റപോയില്ല; സൂത്രപണിയുമായി തമിഴ്‌നാട്ടിലെ സ്മാർട്ട് ഫോൺ വ്യാപാരി; സ്മാർട്ട് ഫോൺ വാങ്ങിയാൽ ഒരുകിലോ ഉള്ളി സമ്മാനം; ഓഫറിന് പിന്നാലെ കടയിലേക്ക് ആളുകളുടെ ഒഴുക്കും; ഉള്ളി രക്ഷകനായ തമിഴ്‌നാട്ടിലെ കച്ചവടക്കാരന്റെ കഥ - MarunadanMalayalee.com\nDecember 08, 201904:07 PM IST Permalink\nചെന്നൈ: തൊട്ടാൽ പൊള്ളുന്ന വിലയും കയ്യെത്തി പിടിക്കാനാകാത്ത ഉയരവും ഉള്ളി വില കീഴടക്കിയതോടെ ഉള്ളിക്കായി മാർ്കറ്റിൽ നെട്ടോട്ടം. ഒരു കിലോ ഉള്ളിക്ക് 180 രൂപയാണ് വിപണി വില. തീന്മേശകളിൽ ഉള്ളിക്കറിയും ഇന്ന് അന്യമായ സ്ഥിതിയാണ്. ഹോട്ടലുകളിൽ ബീറഫ് കറിക്കും ചിക്കൻ കറിക്കുമൊക്കെ അലങ്കാരമായി മാറിയിരിക്കുന്ന ഉള്ളി ഇന്ന് ലഭിക്കുകയാണെങ്കിൽ അഹങ്കാരമായി എന്നേ പറയാനുള്ളു. അത്രയ്ക്കുണ്ട് വിപണിയിൽ ഉള്ളിയുടെ മഹത്വം.\nസർവ ഗതാഗത മാർഗ്ഗങ്ങളും നിലച്ചു; പാലോ ബ്രെഡോ കിട്ടാനില്ല; കുടിക്കുന്നത് മലിനജലം; ബാങ്കിൽ പണം ഉള്ളവർക്ക് എടുക്കാൻ വഴിയില്ല; കണ്ണീരിൽ മുങ്ങി നിന്ന ചെന്നൈയെ രക്ഷിക്കാൻ സൈന്യം ഇറങ്ങി; 1000 രൂപ മാത്രം വാങ്ങി വിമാന സർവീസ് നടത്തിയും സൈന്യത്തിന്റെ ഇടപെടൽ\nപിടിച്ചാൽ കിട്ടാത്ത വിപണി വിലയിലേക്ക് ഉള്ളിവില കുതിച്ചുയർന്നതോടെ തമിഴ്‌നാട്ടിലെ ഒരു വേറിട്ട വിപണന തന്ത്രമാണ് കൈയടി നേടുന്നത്. തമിഴ്‌നാട്ടിലെ പുതുക്കോട്ടയിലെ ഒരു മൊബൈൽ ഫോൺ വ്യാപാര സ്ഥാപനമാണ് ഉള്ളിയെ ഒപ്പംകൂട്ടിയിരിക്കുന്നത്. സൂത്രപണി എന്താണെന്ന് കേട്ടാൽ ബഹുരസമാണ്. എസ്.ടി.ആർ മൊബൈൽസ് എന്ന സ്ഥാപനത്തിൽനിന്ന് സ്മാർട്ട് ഫോൺ വാങ്ങിയാൽ ഒരു കിലോ ഉള്ളി സൗജന്യമായി നൽകുമെന്നാണ് അവരുടെ വാഗ്ദാനം. ഇക്കാര്യം അറിയിച്ച് സ്ഥാപനത്തിന് മുന്നിൽ പോസ്റ്റർ പതിക്കുകയും ചെയ്തു.\nനിമിഷങ്ങൾക്കകം പുതിയ ഓഫറും പോസ്റ്ററുമെല്ലാം സാമൂഹികമാധ്യമങ്ങളിൽ ഹിറ്റായി. ഫോൺ വാങ്ങുമ്പോൾ സാധാരണ ഗതിയൽ ഹെഡ് സെറ്റും ഫോൺ കവറുമെക്കെയാണ് പതിവ്, എന്നാൽ തമിഴ്‌നാട്ടിലെ മൊബൈൽ കടയുടെ പരസ്യം കണ്ട് സോഷ്യൽ മീഡിയ മൂക്കത്ത് വിരൽ വയ്ക്കുകയാണ്.ഇപ്പോൾ വിൽപ്പന കൂടിയെന്നാണ് കടയുടമയായ ശരവണ കുമാർ പറയുന്നത്. സ്മാർട്ട് ഫോൺ വാങ്ങുന്നവർക്ക് അവരുടെ ഇഷ്ടാനുസരണം ഉള്ളി തിരഞ്ഞെടുക്കാനും ഇവിടെ അവസരമുണ്ട്.\n'എട്ടുവർഷം മുമ്പ് തുടങ്ങിയ സ്ഥാപനമാണിത്. ഇതുവരെ ദിവസേന രണ്ട് മൊബൈൽ ഫോൺ മാത്രമാണ് വിറ്റുപോയിരുന്നത്. എന്നാൽ ഉള്ളി സമ്മാനമായി നൽകുമെന്ന് പ്രഖ്യാപിച്ചതോടെ വിൽപ്പന കൂടി. കഴിഞ്ഞ രണ്ടുദിവസമായി എട്ട് മൊബൈൽഫോണുകളാണ് ഓരോദിവസവും വിറ്റുപോയത്- ശരവണ കുമാർ പറഞ്ഞു.\nകഴിഞ്ഞദിവസം ബെംഗളൂരുവിലെ ഒരു കാർ സർവീസ് സെന്ററും ഉള്ളി സമ്മാനമായി നൽകുമെന്ന് പ്രഖ്യാപിച്ചിരുന്നു. കാർ സർവീസ് ചെയ്യാനെത്തുന്നവർക്ക് രണ്ട് കിലോ ഉള്ളി സമ്മാനമായി നൽകുമെന്നായിരുന്നു മലയാളികൾ നടത്തുന്ന സർവീസ് സെന്ററിന്റെ വാഗ്ദാനം.


പി.എസ്.സിയെ സി.പി.എമ്മിന്‍റെ പോഷക സംഘടനയാക്കി -ഉമ്മൻചാണ്ടി | The PSC has been made the supporting organization of the CPM - Oommen Chandy | Madhyamam\ndate_range 26 March 2021 5:06 AM GMT\nപി.എസ്.സിയെ സി.പി.എമ്മിന്‍റെ പോഷക സംഘടനയാക്കി -ഉമ്മൻചാണ്ടി\nഉമ്മൻചാണ്ടി കോയമ്പത്തൂരിൽ പ്രചാരണത്തിനിടെ\nശ്രീകൃഷ്ണപുരം (പാലക്കാട്): പി.എസ്.സിയെ സർക്കാർ സി.പി.എമ്മിെൻറ പോഷക സംഘടനയാക്കിയെന്ന് മുൻ മുഖ്യമന്ത്രി ഉമ്മൻചാണ്ടി. കഴിഞ്ഞ അഞ്ചു വർഷക്കാലം നാടിനെ നശിപ്പിക്കുന്ന ഭരണമാണ് ഇടതു സർക്കാർ നടത്തിയതെന്നും ഉമ്മൻചാണ്ടി കൂട്ടിച്ചേർത്തു. യു.ഡി.എഫ് ഒറ്റപ്പാലം നിയോജക മണ്ഡലം തെരഞ്ഞെടുപ്പ് കൺവെൻഷൻ ശ്രീകൃഷ്ണപുരത്ത് ഉദ്ഘാടനം ചെയ്യുകയായിരുന്നു അദ്ദേഹം. പി.കെ. കുഞ്ഞാലിക്കുട്ടി എം.പി മുഖ്യപ്രഭാഷണം നടത്തി.\nകെ.പി.സി.സി വൈസ് പ്രസിഡൻറ് സി.പി. മുഹമ്മദ്, സെക്രട്ടറി പി. ഹരിഗോവിന്ദൻ, മുസ്ലിം ലീഗ് ജില്ല ട്രഷറർ പി.എ. തങ്ങൾ, കെ. ശ്രീവത്സൻ, ശ്രീകൃഷ്ണപുരം ബ്ലോക്ക് കോൺഗ്രസ് പ്രസിഡൻറ് കെ. രാമകൃഷ്ണൻ, ഒറ്റപ്പാലം ബ്ലോക്ക് കോൺഗ്രസ് പ്രസിഡൻറ് സത്യൻ പെരുമ്പറക്കോട്, പി.എസ്. അബ്‌ദുൾ കാദർ, പി. സൈദ് മാസ്റ്റർ, വി.എൻ. കൃഷ്ണൻ, ഓമന ഉണ്ണി, കെ. രജിത, ഷീബ പാട്ടതൊടി, ഉമ്മർ കുന്നത്ത്, സ്ഥാനാർഥി ഡോ. പി. സരിൻ എന്നിവർ സംസാരിച്ചു.\nഅനാരോഗ്യവും ക്ഷീണവും വകവെക്കാതെ ഉമ്മൻചാണ്ടി\nപാലക്കാട്: കണ്ണേ.. കരളേ.. കുഞ്ഞൂഞ്ഞേ...ഞങ്ങളെ ചങ്കിലെ റോസാപൂവേ.... കാതടിപ്പിക്കുന്ന മുദ്രാവാക്യം. പിരായിരി പുതുക്കുളങ്ങരയിൽ ഷാഫി പറമ്പിലിെൻറ പ്രചാരണ യോഗത്തിലേക്ക് കടന്നുവരുന്ന മുൻ മുഖ്യമന്ത്രി ഉമ്മൻചാണ്ടിയെ വരവേൽക്കുകയാണ് പ്രവർത്തകർ. പ്രിയനേതാവിന് ചുറ്റും കൂടിയവരിൽ യുവാക്കളും വയോധികരും കുട്ടികളുമടക്കം വലിയൊരു പടയുണ്ട്.\nഅനാരോഗ്യവും ക്ഷീണവും അദ്ദേഹത്തിൻറ മുഖത്തും ചുവടുകളിലുമുണ്ട്. എന്നാൽ, ഇതൊന്നും ഉമ്മൻചാണ്ടി കാര്യമാക്കുന്നില്ല. ബുധനാഴ്ച രാവിലെ ചിറ്റൂർ െകാഴിഞ്ഞാമ്പാറയിലെ പരിപാടിയിൽ പെങ്കടുത്തശേഷമാണ് ഉമ്മൻചാണ്ടിയുടെ പിരായിരിയിലേക്കുള്ള വരവ്.\nവീട്ടമ്മമാർ അടക്കം വലിയ ആൾക്കൂട്ടം കുടുംബസംഗമത്തിന് എത്തിയിട്ടുണ്ട്. ആളുകൾ ചുറ്റുംകൂടിയതിനാൽ വേദിയിെലത്താൻ ഉമ്മൻചാണ്ടി ഏറെ പ്രയാസപ്പെട്ടു. വൈകിയതിന് ക്ഷമാപണം പറഞ്ഞാണ് തുടക്കം. കോയമ്പത്തൂരിൽ കോൺഗ്രസ് സ്ഥാനാർഥിയുടെ പ്രചാരണത്തിന് പോയതുകൊണ്ടാണ് ഒരു മണിക്കൂർ വൈകിയതെന്നും ഉമ്മൻചാണ്ടി. സർവേകളെ വിശ്വസിക്കരുതെന്നും യു.ഡി.എഫ് വിജയം സുനിശ്ചിതമാണെന്നും അദ്ദേഹം പറഞ്ഞു.\nമടങ്ങാൻ ഒരുങ്ങുേമ്പാഴും ഉമ്മൻചാണ്ടിയെ വിടാതെ ജനം. സെൽഫിയെടുക്കാൻ വിദ്യാർഥിനികളുടെ തിരക്ക്. നിവേദനം നൽകാൻ വേറെയും ആളുകൾ. ഇതിനിടെ, ശാരീരിക ബുദ്ധിമുട്ടുകൾ വകവെക്കാതെ കാറിലേക്ക് പതിയെ കയറുന്നു.\nകോയമ്പത്തൂർ: തെരഞ്ഞെടുപ്പ് പ്രചാരണത്തിനായി കോൺഗ്രസ് നേതാവ് ഉമ്മൻചാണ്ടി കോയമ്പത്തൂരിലെത്തി. നഗരത്തിലെ കോയമ്പത്തൂർ സൗത്ത് മണ്ഡലത്തിൽ ജനവിധി തേടുന്ന ഡി.എം.കെ മുന്നണി സ്ഥാനാർഥിയും തമിഴ്നാട് കോൺഗ്രസ് ഉപാധ്യക്ഷനുമായ മയൂര ജയകുമാറിെൻറ പ്രചാരണാർഥമാണ് അദ്ദേഹം എത്തിയത്.\nപ്രചാരണ വാഹനത്തിൽ മയൂര ജയകുമാറിനൊപ്പം രാമനാഥപുരം, ഒളമ്പസ്, ചുങ്കം തുടങ്ങിയ ഇടങ്ങളിലാണ് ഉമ്മൻചാണ്ടി വോട്ടഭ്യർഥിച്ചത്. മാധ്യമ പ്രവർത്തകരെ കണ്ട ഉമ്മൻചാണ്ടി കേരളത്തിൽ യു.ഡി.എഫ് അധികാരത്തിൽ വരുമെന്ന് പറഞ്ഞു. കേരളത്തിൽ ബി.ജെ.പിയും സി.പി.എമ്മും തമ്മിൽ രഹസ്യധാരണയുണ്ടെന്നും അദ്ദേഹം ആരോപിച്ചു. തമിഴ്നാട് ഉൾപ്പെടെ വിവിധ സംസ്ഥാനങ്ങളിൽ സാഹചര്യങ്ങൾക്കനുസൃതമായി ഇടതുപാർട്ടികൾ ഉൾപ്പെടെ വിവിധ കക്ഷികളുമായി യോജിച്ചാണ് ബി.ജെ.പിയെ നേരിടുന്നതെന്നും അദ്ദേഹം വ്യക്തമാക്കി.\nTAGS:assembly election 2021 Oommen Chandy\nNews Summary - The PSC has been made the supporting organization of the CPM - Oommen Chandy


തിരിച്ചെടുക്കേണ്ടത് 13.6 ലക്ഷം കോടിയുടെ നോട്ടുകള് – Chandrika Daily\nBy chandrika Wednesday November 9, 2016 06:03 am\nതിരിച്ചെടുക്കേണ്ടത് 13.6 ലക്ഷം കോടിയുടെ നോട്ടുകള്\nന്യൂഡല്‍ഹി: അഞ്ഞൂറിന്റെയും ആയിരത്തിന്റെയും നോട്ടുകള് അസാധുവായതോടെ രാജ്യത്തെ ബാങ്കുകള് തിരിച്ചെടുക്കേണ്ടത് 13.6 ലക്ഷം കോടിയുടെ നോട്ടുകള്. രാജ്യത്താകമാനം 17 ലക്ഷം കോടി രൂപയുടെ നോട്ടുകളാണുള്ളത്. ഇതില് 80…\nന്യൂഡല്‍ഹി: അഞ്ഞൂറിന്റെയും ആയിരത്തിന്റെയും നോട്ടുകള് അസാധുവായതോടെ രാജ്യത്തെ ബാങ്കുകള് തിരിച്ചെടുക്കേണ്ടത് 13.6 ലക്ഷം കോടിയുടെ നോട്ടുകള്. രാജ്യത്താകമാനം 17 ലക്ഷം കോടി രൂപയുടെ നോട്ടുകളാണുള്ളത്. ഇതില് 80 ശതമാനം തിരിച്ചെടുക്കണമെന്നാണ് ബാങ്കുകള്‍ക്ക് നല്‍കിയ നിര്‍ദേശം. കൃത്യമാര്‍ന്ന രേഖകളുടെ അടിസ്ഥാനത്തിലായിരിക്കും നോട്ടുകള് പുതുക്കി നല്‍കുക.\nഅസാധുവാക്കിയ നോട്ടുകള് തിരിച്ചെടുക്കാനുള്ള പദ്ധതികള് ആസൂത്രണം ചെയ്യാനുള്ള കഠിന ശ്രമത്തിലാണ് എസ്ബിഐ അടക്കമുള്ള ബാങ്കുകള്. എന്നാല് ഇടപാടുകള് സാധാരണ രീതിയിലാകുന്നതിന് കാലതാമസം നേരിടുമെന്നാണ് സാമ്പത്തിക വിദഗ്ധര് പറയുന്നത്. 2000 രൂപയുടെ നോട്ടുകള് എത്തുന്നതു വരെ 100 രൂപയുടെ നോട്ടുകളാണ് എടിഎമ്മുകളില് നിന്ന് ലഭ്യമാകുക.


What isaMobile Operating System,സ്മാര്‍ട്‌ഫോണിലെ ഓപ്പറേറ്റിംഗ് സിസ്റ്റം; അറിഞ്ഞതും അറിയേണ്ടതും... - Malayalam Gizbot\n6 hrs ago വിവോ ഇന്ത്യൻ വിപണിയിൽ അവതരിപ്പിക്കാൻ പോകുന്ന സ്മാർട്ട്ഫോണുകൾ\n7 hrs ago എച്ച്ടിസി ഡിസയർ പുറത്തിറങ്ങുക സ്നാപ്പ്ഡ്രാഗൺ 665 പ്രോസസറുമായി\n8 hrs ago റിയൽമി എക്സ് 50 സീരീസിലെ അടുത്ത സ്മാർട്ട്‌ഫോൺ ആകാം റിയൽമി എക്സ് 50 ടി5ജി\n10 hrs ago സൌജന്യ എസ്എംഎസുകൾ ഇനി പഴങ്കഥയാകും; ഓരോ എസ്എംഎസിനും 50 പൈസ വരെ ഈടാക്കിയേക്കും\nNews ഭാര്യയെ ബീച്ചിലെത്തിച്ച് സുഹൃത്തുക്കളെ കാണിച്ചു, പണം വാങ്ങി! കഠിനംകുളം പീഡനക്കേസിൽ കൂടുതൽ വിവരങ്ങൾ!\nസ്മാര്‍ട്‌ഫോണിലെ ഓപ്പറേറ്റിംഗ് സിസ്റ്റം; അറിഞ്ഞതും അറിയേണ്ടതും...\n| Published: Monday, October 7, 2013, 14:00 [IST]\nസ്മാര്‍ട്‌ഫോണുകളുടെ പ്രത്യേകതകള് പറയുമ്പോള് എപ്പോഴും കേള്‍ക്കുന്ന ഒന്നാണ് ഓപ്പറേറ്റിംഗ് സിസ്റ്റം അഥവാ ഒ.എസ്. ഓപ്പറേറ്റിംഗ് സിസ്റ്റം എന്നാല് എന്താണ്. എങ്ങനെയാണ് അത് സ്മാര്‍ട്‌ഫോണിന്റെ അവിഭാജ്യഘടകമായി മാറുന്നത്. പലരും സ്ഥിരമായി ചോദിക്കുന്ന കാര്യമാണ് ഇത്.\nഅതുകൊണ്ടുതന്നെ ഇന്ന് ഒ.എസുകളെ കുറിച്ചാണ് ഇവിടെ പ്രതിപാദിക്കുന്നത്. ഓപ്പറേറ്റിംഗ് സിസ്റ്റം എന്നാല് എന്ത്്, സ്മാര്‍ട്‌ഫോണില് അവയുടെ പ്രവര്‍ത്തനം എങ്ങനെ, നിലവില് ച്രാരത്തിലുള്ള വിവിധ ഓപ്പറേറ്റിംഗ് സിസ്റ്റങ്ങള് എന്തെല്ലാം തുടങ്ങിയ കാര്യങ്ങള് അറിഞ്ഞിരിക്കേണ്ടതാണ്.\nഎന്താണ് ഓപ്പറേറ്റിംഗ് സിസ്റ്റം\nഒറ്റ വാക്കില് പറഞ്ഞാല് ഒരു സ്മാര്‍ട്‌ഫോണിന്റെ പ്രവര്‍ത്തനം നിയന്ത്രിക്കുന്ന സോഫ്റ്റ് വെയറാണ് ഓപ്പറേറ്റിംഗ് സിസ്റ്റം. ഉപയോഗിക്കുന്നയാള് നല്‍കുന്ന നിര്‍ദേശങ്ങള് നടപ്പിലാക്കുകയാണ് ഒ.എസിന്റെ പ്രവര്‍ത്തനം. ഫോണിനകത്തെ ഹാര്‍ഡ് വെയറിനും മറ്റു ആപ്ലിക്കേഷനുകള്‍ക്കും ഇടയിലെ ചാലകം എന്നും വേണമെങ്കില് പറയാം. ഉദാഹരണത്തിന് ക്യാമറ, ബ്രൗസര്, മൂസിക് പ്ലെയര്, തുടങ്ങി ഇന്‍ബില്‍റ്റ് ആയതും അല്ലാത്തതുമായ എല്ലാ ഫോണ് ആപ്ലിക്കേഷനുകളും പ്രവര്‍ത്തിക്കുന്നത് ഓപ്പറേറ്റിംഗ് സിസ്റ്റത്തിന്റെ സഹായത്തോടെയാണ്.\nടച്ച് സ്‌ക്രീന്, കീ പാഡ്, ടെക്‌സ്റ്റ് മെസേജ്, ഇ- മെയില് തുടങ്ങിയ സംവിധാനങ്ങള് സാധ്യമാക്കുന്നതും ഓപ്പറേറ്റിംഗ് സിസ്റ്റം തന്നെ. അതായത് ഫോണില് എന്തെല്ലാം സംവിധാനങ്ങള് പ്രവര്‍ത്തിക്കുമെന്നും എങ്ങനെ പ്രവര്‍ത്തിക്കുമെന്നുള്ളതും ഓപ്പറേറ്റിംഗ് സിസ്റ്റത്തിനെ ആശ്രയിച്ചിരിക്കും.\nവിവിധ തരത്തിലുള്ള ഓപ്പറേറ്റിംഗ് സിസ്റ്റങ്ങള്\nലോകത്ത് 80 ശതമാനം ആളുകളും ആന്‍ഡ്രോയ്ഡ് ഓപ്പറേറ്റിംഗ് സിസ്റ്റമുള്ള സ്മാര്‍ട്‌ഫോണുകളാണ് ഉപയോഗിക്കുന്നത്. അതുപോലെ സ്മാര്‍ട് ഫോണ് വിപണിയില് വിപ്ലവം സൃഷ്ടിച്ച ആപ്പിളിന്റെ ഐ ഫോണുകളില് ഐ.ഒ.എസ്. എന്ന ഓപ്പറേറ്റിംഗ് സിസ്റ്റമാണ്. ബ്ലാക്‌ബെറി, വിന്‍ഡോസ്, സിംബിയാന് തുടങ്ങി ധാരാളം ഒ.എസുകള് ഇന്ന നിലവിലുണ്ട്. അവയില് പ്രധാനപ്പെട്ടതും കൂടുതലായി ഉപയോഗിച്ചു വരുന്നതുമായ 10 ഓപ്പറേറ്റിംഗ് സിസ്റ്റങ്ങള് കാണുന്നതിന് താഴെ കൊടുത്തിരിക്കുന്ന ചിത്രങ്ങളും വിവരണവും ശ്രദ്ധിക്കുക.\nഗൂഗിളിന്റെ ഓപ്പണ് സോഫ്റ്റ്‌വെയറാണ് ആന്‍ഡ്രോയ്ഡ് ഓപ്പറേറ്റിംഗ് സിസ്റ്റം. അതായത് ആര്‍ക്കും സൗജന്യമായി ഉപയോഗിക്കാവുന്ന ഒ.എസ്. അതുകൊണ്ടുതന്നെ ഇന്ന് സാംസങ്ങ്, സോണി ഉള്‍പ്പെടെയുള്ള കമ്പനികളെല്ലാം അവരുടെ ഫോണുകള്‍ക്ക ആന്‍ഡ്രോയ്ഡ് ഒ.എസ്. ആണ് ഉപയോഗിക്കുന്നത്. നിശ്ചിത ഇടവേളകളില് ഈ ഒ.എസ്. അപ്‌ഡേറ്റ് ചെയ്തുകൊണ്ടിരിക്കുന്നുണ്ട്. അതായത് കൂടുതല് പ്രവര്‍ത്തനങ്ങള് സാധ്യമാക്കുന്ന രീതിയില് വികസിപ്പിക്കാറുണ്ട്. ആന്‍ഡ്രോയ്ഡിന്റെ ഓരോ വേര്‍ഷനും ഓരോ മധുരത്തിശന്റ പേരിലാണ് അറിയപ്പെടുന്നത്. ജെല്ലി ബീന്, ഐസ്‌ക്രീം സാന്‍ഡ്‌വിച്ച്, കിറ്റ് കാറ്റ് എന്നിങ്ങനെ.\nആപ്പിള് വികസിപ്പിച്ചെടുത്ത ഓപ്പറേറ്റിംഗ് സിസ്റ്റമാണ് ഐ ഫോണ് ഒ.എസ്. അഥവാ ഐ.ഒ.എസ്. മാക് ഒ.എസ്. X ഓപ്പറേറ്റിംഗ് സിസ്റ്റത്തില് നിന്നാണ് ഐ.ഒ.എസ്. രൂപം കൊണ്ടത്. ഐ ഫോണിനു മാത്രമായി നിര്‍മിച്ച ഈ ഒ.എസ്. ഇപ്പോള് ആപ്പിളിന്റെ ഐപാഡ്, ഐപോഡ് തുടങ്ങിയവയില്ലൊം ഉപയോഗിക്കുന്നുണ്ട്. ആപ്പിള് ഉപകരണങ്ങളില് മാത്രമെ ഈ ഒ.എസ്. ഉപയോഗിക്കാറുള്ളു.\nസ്മാര്‍ട്‌ഫോണുകള്‍ക്കായി മൈക്രോസോഫ്റ്റ് വികസിപ്പിച്ചെടുത്ത ഓപ്പറേറ്റിംഗ് സിസ്റ്റമാണ് വിന്‍ഡോസ് ഫോണ് ഒ.എസ്. 2010-ലാണ് ആദ്യത്തെ വിന്‍ഡോസ് മൊബൈല് ഒ.എസ്. പുറത്തിറങ്ങിയത്. പിന്നീട് വിന്‍ഡോസ് ഫോണ് 7-നും കഴിഞ്ഞ വര്‍ഷം വിന്‍ഡോസ് ഫോണ് 8-ഉം പുറത്തിറങ്ങി. ഇപ്പോള് വിന്‍ഡോസ് 8-ന്റെ അപ്‌ഗ്രേഡ് ചെയ്ത വേര്‍ഷന് ഇറക്കാനുള്ള ശ്രമത്തിലാണ് മൈക്രോസോഫ്റ്റ്. നോകിയയുടെ അടുത്തിടെ ഇറങ്ങിയ ലൂമിയ സീരീസ് ഫോണുകളില് വിന്‍ഡോസ് ആണ് ഒ.എസ്.\nബ്ലാക്‌ബെറി ഫോണുകളുടെ നിര്‍മാതാക്കളായ റിസര്‍ച്ച് ഇന് മോഷന് (RIM- ഇപ്പോള് ബ്ലാക്‌ബെറി ലിമിറ്റഡ്) അവരുടെ ഫോണുകള്‍ക്കു വേണ്ടി നിര്‍മിച്ച ഓപ്പറേറ്റിംഗ് സിസ്റ്റമാണ് ബ്ലാക്‌ബെറി. ബ്ലാക്‌ബെറിയുടെ ഏറ്റവും പുതിയ ഓപ്പറേറ്റിംഗ് സിസ്റ്റം ബ്ലാക്‌ബെറി 10 ആണ്. ഈ വര്‍ഷം പുറത്തിറങ്ങിയ Z10, Q10 മോഡലുകളില് ഈ ഒ.എസ് ആണ് ഉപയോഗിച്ചിരിക്കുന്നത്.\nആദ്യകാല നോകിയ സ്മാര്‍ട്‌ഫോണ് ഫോണുകളില് ഉപയോഗിച്ചിരുന്ന ഓപ്പറേറ്റിംഗ് സിസ്റ്റമാണ് സിംബിയാന്. ഇതും ഓപ്പണ് സോഫ്റ്റ്‌വെയര് ആയിരുന്നുവെങ്കിലും കാര്യമായ ഫീച്ചറുകള് ഉണ്ടായിരുന്നില്ല. സിംബിയാന് ഫൗണ്ടേഷന്റെ ഈ ഒ.എസ് പിന്നീട് നോകിയ ഏറ്റെടുത്തെങ്കിലും ഇപ്പോള് സിംബിയാന് ഫോണുകള് ഇറക്കുന്നില്ല.\nടാബ്ലറ്റ്, സ്മാര്‍ട്‌ഫോണ്, സ്മാര്‍ട് ടി.വി. എന്നിവയ്ക്കനുയോജ്യമായ ഓപ്പറേറ്റിംഗ് സിസ്റ്റമാണ് ടിസെന് വികസിപ്പിക്കുന്നത്. ലിനക്‌സ് അടിസ്ഥാനമാക്കിയാണ് ഈ ഒ.എസ്. ഡവലപ് ചെയ്യുന്നത്. സാംസങ്ങ് സ്വന്തം ഒ.എസായ ബഡ ഉപേക്ഷിച്ച് ടിസെനിലേക്ക് മാറാനുള്ള ഒരുക്കത്തിലാണ്.\nസാംസങ്ങ് സ്വന്തമായി വികസിപ്പിച്ചെടുത്ത ഓപ്പറേറ്റിംഗ് സിസ്റ്റമാണ് ബഡ. എന്നാല് കഴിഞ്ഞ കുറച്ചു കാലമായി ആന്‍ഡ്രോയ്ഡ് ഒ.എസ്. ആണ് സാംസങ്ങ് ഉപയോഗിച്ചു വരുന്നത്.\nഫയര്‍ഫോക്‌സ് എന്ന ഡെസ്‌ക്‌ടോപ് ബ്രൗസര് എല്ലാവര്‍ക്കും പരിചിതമായിരിക്കും. ഇപ്പോള് മൊബൈല് ഓപ്പറേറ്റിംഗ് സിസ്റ്റവും ഫയര്‍ഫോക്‌സ് പുറത്തിറക്കി. അടുത്തിടെ ലോഞ്ച് ചെയ്ത ZTE ഓപ്പണ് ആണ് ഫയര്‍ഫോക്‌സ് ഒ.എസുമായി ഇറങ്ങിയ ആദ്യ സ്മാര്‍ട്‌ഫോണ്. ഇതും സൗജന്യമാണ്.\nഇത് അത്രപരിചിതമായ ഓപ്പറേറ്റിംഗ് സിസ്റ്റമല്ല. വളരെ കുറച്ച് ഉപകരണങ്ങളില് മാത്രമാണ് ഈ ഓപ്പറേറ്റിംഗ് സിസ്റ്റം പ്രവര്‍ത്തിക്കുന്നത്. ചിപ്‌സെറ്റ് നിര്‍മാതാക്കളായ ക്വോള് കോം വികസിപ്പിച്ച ഈ ഒ.എസ്. HTC സ്മാര്‍ട് ഉള്‍പ്പെടെയുള്ള ഫോണുകളില് ഉപയോഗിച്ചിട്ടുണ്ട്.\nനോകിയയുടെയും ഇന്റലിന്റെയും സഹകരണത്തോടെ രൂപം കൊണ്ടതാണ് മീഗോ. ലിനക്‌സ് അടിസ്ഥാനമാക്കി വികസിപ്പിച്ച ഈ ഒ.എസ്. ഇപ്പോള് ഫിന്നിഷ് സ്റ്റാര്‍ട് അപായ ജൊല്ല ഏറ്റെടുത്ത് സെയില്‍ഫിഷ് എന്ന പേരില് പുതിയൊരു ഒ.എസ്. വികസിപ്പിക്കുകയുമാണ്.\nStory first published: Monday, October 7, 2013, 14:00 [IST]


4,300 കോടി രൂപയുടെ രുചി സോയ എഫ്പിഒ മാർച്ച് 24ന് തുറക്കും. 615-650 രൂപയാണ് വില. – BHARATH NEWS\nമുംബൈ : പതഞ്ജലി ഗ്രൂപ്പിന്റെ ഭാഗമായ എഫ്‌എംസിജി കമ്ബനി രുചി സോയ ഇന്‍ഡസ്ട്രീസ് ലിമിറ്റഡ് നിക്ഷേപകര്‍ക്കായി നടത്തുന്ന ഓഹരി വില്‍പ്പന (എഫ്പിഒ) മാര്‍ച്ച് 24ന് ആരംഭിക്കും.\nരണ്ടു രൂപ മുഖവിലയുള്ള ഓഹരിയുടെ പ്രൈസ് ബാന്‍ഡ് 615 രൂപ മുതല് 650 രൂപ വരെയാണ്. മാര്‍ച്ച് 28ന് അവസാനിക്കുന്ന എഫ്പിഒയിലൂടെ 4300 കോടി രൂപ സമാഹരിക്കാനാണ് ലക്ഷ്യമിടുന്നത്. ഏറ്റവും ചുരുങ്ങിയത് 21 ഓഹരികളും പിന്നീട് അതിന്റെ ഗുണിതങ്ങളുമായാണ് ബിഡ് നിശ്ചയിച്ചിരിക്കുന്നത്. 10,000 ഓഹരികള് യോഗ്യരായ കമ്ബനി ജീവനക്കാര്‍ക്കായി മാറ്റിവച്ചിട്ടുണ്ട്.\nഇന്ത്യയിലൊട്ടാകെ സാന്നിധ്യമുള്ള ഏറ്റവും വലിയ പാക്കേജ്ഡ് ഭക്ഷ്യ എണ്ണ ഉല്‍പ്പാദകരാണ് രുചി സോയ. രുചി ഗോള്‍ഡ്, മഹാകോഷ്, സണ്‍റിച്ച്, രുചി സ്റ്റാര്, രുചി സണ്‍ലൈറ്റ് തുടങ്ങി വിവിധ ബ്രാന്‍ഡുകളില് കമ്ബനി ഭക്ഷ്യ എണ്ണകള് വിപണിയിലിറക്കുന്നുണ്ട്. നൂട്രെല എന്ന് ബ്രാന്‍ഡില് ഇന്ത്യയിലെ ഏറ്റവും വലിയ സോയ ഭക്ഷ്യ ഉല്‍പ്പാദകരും കൂടിയാണ് രുചി സോയ.\nPrevious അമൂല് പാലിന് വില കൂട്ടി\nNext പാല് വില വര്‍ദ്ധിപ്പിക്കില്ല: മന്ത്രി ജെ.ചിഞ്ചുറാണി


വറുത്തരച്ച മീന് കറി (Fish Curry with Coconut Fried Gravy) - Malayala Pachakam\nസന്ദര്‍ശനങ്ങള് : 1,377\nമീൻ -1/2kg ദശകട്ടിയുള്ള മീൻ ആണു വറുത്തരച്ച് വക്കാൻ ഏറ്റവും നല്ലത്.ചൂര, അയല പോലുള്ളവ. ഞാൻ അയല മീൻ ആണു എടുത്തെ.\nമുളക് പൊടി - 2-3 റ്റീസ്പൂൺ\nമല്ലി പൊടി -2 റ്റീസ്പൂൺ\nഉലുവാ പൊടി -1/4 റ്റീസ്പൂൺ\nഇഞ്ചി അരിഞത് -1 .5 റ്റീസ്പൂൺ\nവെള്ളുതുള്ളി അരിഞത്-1.5 റ്റീസ്പൂൺ\nഉപ്പ്, എണ്ണ -പാകത്തിനു\nഉലുവാ -2 നുള്ള്\nകുടം പുളി -4-5 അല്ലി( കുറച്ച് വെള്ളത്തിൽ കുതിർത്ത് വക്കുക)\nതേങ്ങാ ,3 ചെറിയുള്ളി ഇവ നല്ല ചുവക്കെ വറുത്ത് എടുക്കുക.2 വറ്റൽമുളകും, ലേശം മല്ലിയും കൂടെ വേണെൽ ചേർത്ത് വറക്കാം.\nചൂടാറിയ ശെഷം നന്നായി അരച്ച് എടുക്കുക\nമൺചട്ടി അടുപ്പത്ത് വച്ച് ചൂടാകുമ്പോൾ എണ്ണ ഒഴിച്ച് ചൂടാകുമ്പോൾ ഉലുവാ,കറിവേപ്പില ഇവ ചേർത്ത് മൂപ്പിക്കുക.\nശെഷം ചെറിയുള്ളി അരിഞത്, പച്ചമുളക് നീളത്തിൽ കീറിയത്, ഇഞ്ചി,വെള്ളുതുള്ളി ചേർത്ത് വഴറ്റുക. നന്നായി വഴന്റ് നിറം മാറി വരുമ്പോൾ മഞൾ പൊടി, മുളക് പൊടി, മല്ലി പൊടി ,ഉലുവാപൊടി, കുരുമുളക് പൊടി ഇവ ചേർത് മൂപ്പിക്കുക.\nപച്ചമണം മാറി കഴിഞ്ഞ് അരപ്പ്, പാകത്തിനു ഉപ്പ് , കുടം പുളി വെള്ളതൊട് കൂടി , പാകത്തിനു വെള്ളം ഇവ ചേർത്ത് ഇളക്കി , ഒന്ന് ചൂടായി കഴിയുമ്പോൾ മീൻ കഷണങ്ങൾ കൂടി ചേർത്ത് ഇളക്കി 10 മിനുറ്റ് അടച്ച് വച്ച് വേവിക്കുക.\nകറി നന്നായി തിളച്ച് എണ്ണ തെളിയുന്ന പരുവം ആകുമ്പോൾ തീ ഓഫ് ചെയ്ത് 1 സ്പൂൺ പച്ചവെള്ളിച്ചെണ്ണ, 1 തണ്ട് കറിവേപ്പില കൂടി മെലെ തൂകാം.\nഇന്ന് ഉണ്ടാക്കി നാളെ കഴിക്കുന്നതായിരിക്കും ഏറ്റവും രുചികരം.\nഅങനെ വറുത്തരച്ച മീൻ കറി തയ്യാർ. ചോറു, ചപ്പാത്തി ,ദോശ തുടങ്ങിയവയുടെ എല്ലാം കൂടെ നല്ലൊരു കൊംബിനെഷൻ ആണു ഈ വറുത്തരച്ച മീൻ കറി.\nRecipe Type: മീന് വിഭവങ്ങള് Tags: നോണ് വെജിറ്റേറിയന്, മീന്


മലയാളസിനിമയുടെ മുത്തച്ഛൻ; സിനിമാലോകത്തിന് നഷ്ടമായത് മനോഹരമായി കുസൃതിയോടെ ചിരിക്കുന്ന ഒരു മുത്തച്ഛനെ\nHome KERALA മലയാളസിനിമയുടെ മുത്തച്ഛൻ; സിനിമാലോകത്തിന് നഷ്ടമായത് മനോഹരമായി കുസൃതിയോടെ ചിരിക്കുന്ന ഒരു...\nമുത്തച്ഛൻ വേഷങ്ങളിലൂടെയാണ് ഉണ്ണികൃഷ്ണൻ നമ്പൂതിരി മലയാളസിനിമാ പ്രേക്ഷകർക്ക് പ്രിയങ്കരനായത്. എഴുപത്തിയാറാം വയസ്സിലായിരുന്നു സിനിമയിലരങ്ങേറ്റം കുറിച്ചത്.\nകൈതപ്രത്തിന്‍റെ വീട്ടിലെത്തിയ സംവിധായകൻ ജയരാജ് തന്‍റെ ദേശാടനം എന്ന പുതിയ ചിത്രത്തിലേക്ക് മുത്തച്ഛൻ കഥാപാത്രമായി കൈതപ്രത്തിന്‍റെ ഭാര്യാപിതാവിനെ അഭിനയിപ്പിക്കാമോ എന്ന് ചോദിക്കുകയായിരുന്നു. അങ്ങനെ, കിട്ടി.\nഭാവാഭിനയ പ്രധാനമായ റോളുകളില് തിളങ്ങിയിരുന്ന നടനായിരുന്നു ഉണ്ണികൃഷ്ണന് നമ്പൂതിരിയെന്ന് മുഖ്യമന്ത്രി പിണറായി വിജയന് അനുശോചന സന്ദേശത്തില് പറഞ്ഞു.\nAlso Read : ഒളിച്ചോടി പോകുന്നതിനിടെ മൂന്നുവയസുകാരിയേയും തട്ടിയെടുത്ത് കമിതാക്കൾ; ഹോട്ടലിൽ മുറിയെടുക്കാനെന്ന് മറുപടി\nPrevious articleഏഴ് തദ്ദേശ സ്വയംഭരണ വാര്‍ഡുകളിലെ മാറ്റിവെച്ച തിരഞ്ഞെടുപ്പ്നാളെ ; വോട്ടെണ്ണല് 22-ന്\nNext articleപുതിയ വാര്‍ഷിക പദ്ധതിയില് സുഭിക്ഷ കേരളം പദ്ധതിക്ക് ഊന്നല് നല്‍കണം; ജില്ലാ ആസൂത്രണ സമിതി യോഗം\nസിപിഎം സ്ഥാനാർത്ഥി പട്ടികയ്ക്ക് ഇന്ന് അന്തിമരൂപമാകും; 10 ന് പ്രഖ്യാപനം\nമുന് മുഖ്യമന്ത്രി വി.എസ് അച്യുതാനന്ദന് കോവിഡ് വാക്സീന് സ്വീകരിച്ചു\nഇപിഎഫ്ഒ പലിശനിരക്കിൽ മാറ്റമില്ല ; 60 ദശലക്ഷം ഗുണഭോക്താക്കൾക്ക് ആശ്വാസം\nബംഗാള് ഉള്‍ക്കടലില് ഇന്ന് ന്യൂനമര്‍ദ്ദം ,സംസ്ഥാനത്ത് അതിശക്തമായ മഴയ്ക്ക് സാധ്യത; അഞ്ച് ജില്ലകളില് ഓറഞ്ച് അലര്‍ട്ട്\nഎറണാകുളത്ത് മൂന്നാം ക്ലാസുകാരന് നേര്‍ക്ക് ക്രൂരത; എട്ടു വയസുകാരനെ സഹോദരിയുടെ ഭര്‍ത്താവ് തേപ്പുപെട്ടിയും ചട്ടുകവും ഉപയോഗിച്ച് പൊള്ളിച്ചു\n‘ വേണം അതീവ ശ്രദ്ധ ! ’, 10 സ്ഥലങ്ങളെ ഹൈ റിസ്ക് മേഖലകളായി പ്രഖ്യാപിച്ച് കേന്ദ്രസർക്കാർ :...


പ്രചാരണത്തിനിടെ വട്ടിയൂര്‍കാവില് ഡിസിസി വൈസ് പ്രസിഡന്റ് കുഴഞ്ഞ് വീണു മരിച്ചു – Chandrika Daily\nBy web desk3Sunday October 13, 2019 16:14 pm\nപ്രചാരണത്തിനിടെ വട്ടിയൂര്‍കാവില് ഡിസിസി വൈസ് പ്രസിഡന്റ് കുഴഞ്ഞ് വീണു മരിച്ചു\nപ്രചാരണത്തിനിടെ വട്ടിയൂര്‍കാവില് ഡിസിസി വൈസ് പ്രസിഡന്റ് കാവല്ലൂര് മധു (58) കുഴഞ്ഞു വീണു മരിച്ചു. മുന് എഐസിസി അംഗമാണ്. ഉച്ചയോടെയായിരുന്നു സംഭവം. ഉടന്‍തന്നെ ശാസ്തമംഗലത്തെ സ്വകാര്യ ആശുപത്രിയിലെത്തിച്ചെങ്കിലും…\nപ്രചാരണത്തിനിടെ വട്ടിയൂര്‍കാവില് ഡിസിസി വൈസ് പ്രസിഡന്റ് കാവല്ലൂര് മധു (58) കുഴഞ്ഞു വീണു മരിച്ചു. മുന് എഐസിസി അംഗമാണ്. ഉച്ചയോടെയായിരുന്നു സംഭവം. ഉടന്‍തന്നെ ശാസ്തമംഗലത്തെ സ്വകാര്യ ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല.\nകാവല്ലൂര് പട്ടികജാതി വെല്‍ഫെയര് സഹകരണ സംഘം, വട്ടിയൂര്‍ക്കാവിലെ സ്വതന്ത്ര്യസമര സമ്മേളന സ്മാരകസമിതി, പ്രിയദര്‍ശിനി സാംസ്‌കാരിക സമിതി എന്നിവയുടെ പ്രസിഡന്റായി മധു സേവനമനുഷ്ഠിച്ചിട്ടുണ്ട്. മരണത്തെ തുടര്‍ന്ന് യുഡിഎഫിന്റെ പ്രചരണ പരിപാടികള് നിര്‍ത്തിവെച്ചു. കാവല്ലൂര് മധുവിന്റെ നിര്യാണത്തില് പ്രതിപക്ഷ നേതാവ് രമേശ് ചെന്നിത്തല അനുശോചിച്ചു.\nCategories: Culture, More, News, Views Tags: DCC, death, kavallur madhu


ഇന്നും ഹോട്ടലുകളില് പരിശോധന; ഒരുവിഭാഗം വ്യാപാരികളുടെ പ്രതിഷേധം | Southlive\nഇന്നും ഹോട്ടലുകളില് പരിശോധന; ഒരുവിഭാഗം വ്യാപാരികളുടെ പ്രതിഷേധം\nMonday, 9th May 2022, 6:57 pm\nസംസ്ഥാനത്തെ ഹോട്ടലുകളില് തിങ്കളാഴ്ചയും ഭക്ഷ്യസുരക്ഷാ വകുപ്പിന്റെയും ആരോഗ്യവകുപ്പിന്റെയും സംയുക്ത പരിശോധന തുടരും . തിരുവനന്തപുരം, കണ്ണൂര്, ആലപ്പുഴ തുടങ്ങിയ ജില്ലകളിലാണ് തിങ്കളാഴ്ചയും പരിശോധന നടന്നത്. അതിനിടെ, ഭക്ഷ്യസുരക്ഷാവകുപ്പിന്റെ പരിശോധനയ്ക്കെതിരേ ഒരു വിഭാഗം വ്യാപാരികള് പ്രതിഷേധവുമായി രംഗത്തെത്തിയിട്ടുണ്ട്.\nഇന്ന് തിരുവനന്തപുരം നഗരത്തിലെ മൂന്ന് ഹോട്ടലുകളില്‍നിന്ന് പഴകിയ ഭക്ഷണം പിടികൂടി. നന്തന്‍കോട് ഇറാനി കുഴിമന്തി, പൊട്ടക്കുഴി മൂണ്‍സിറ്റി ബിരിയാണി സെന്റര്, കവടിയാര് ഗീതാഞ്ജലി ടിഫിന് സെന്റര് എന്നിവിടങ്ങളില്‍നിന്നാണ് പഴകിയ ഭക്ഷണം പിടികൂടിയത്. ഈ ഹോട്ടലുകള്‍ക്ക് അധികൃതര് നോട്ടീസ് നല്‍കി.\nതിരുവനന്തപുരം കല്ലറയില് ഇറച്ചികടകളില് നടത്തിയ പരിശോധനയില് ഫ്രീസറില് നിലവാരമില്ലാത്ത കവറുകളിലാണ് കോഴിയിറച്ചി സൂക്ഷിച്ചിരിക്കുന്നതെന്ന് കണ്ടെത്തി. മത്സ്യമാര്‍ക്കറ്റില്‍നിന്ന് പഴകിയ മത്സ്യവും പിടികൂടി.\nആലപ്പുഴയിലെ ഹരിപ്പാട്ട് തമിഴ്നാട്ടില്‍നിന്ന് കൊണ്ടുവന്ന 25 കിലോ പഴകിയ മത്സ്യം പിടിച്ചെടുത്തു. നാഗപട്ടണത്തുനിന്ന് വില്പനയ്ക്കായി എത്തിച്ച മത്തിയാണ് പിടികൂടി നശിപ്പിച്ചത്. ലൈസന്‍സില്ലാതെ വൃത്തിഹീനമായ സാഹചര്യത്തില് പ്രവര്‍ത്തിച്ചിരുന്ന ഹരിപ്പാട് ദേവു ഹോട്ടലും അധികൃതര് പൂട്ടിച്ചു.\nഅതേസമയം, അധികൃതരുടെ പരിശോധനയ്ക്കെതിരേ ഒരുവിഭാഗം വ്യാപാരികള് പ്രതിഷേധവുമായി രംഗത്തെത്തിയിട്ടുണ്ട്. പരിശോധനയുടെ പേരില് ഒരുവിഭാഗം ഉദ്യോഗസ്ഥരുടെ അഴിഞ്ഞാട്ടമാണ് നടക്കുന്നതെന്ന് ഇവര് ആരോപിച്ചു.


ഈ ദിവസങ്ങളിൽ ഞങ്ങൾക്കുവേണ്ടിയുള്ള ഏക നിമിഷം അതായിരുന്നു !! വിനീത് - News 46 TimesNews 46 Times\nനടൻ, സംവിധയകാൻ, ഗാനരചയിതാവ്, ഗായകൻ എന്നിങ്ങനെ കഴിവുകൾ ഏറെയുള്ള അതുല്യ പ്രതിഭയാണ് വിനീത് ശ്രീനിവാസൻ, അനശ്വര നടൻ ശ്രീനിവാസന്റെ മകൻ എന്നതിനപ്പുറം പുതു തലമുറ വിനീതിന്റെ അച്ഛൻ ശ്രീനിവാസൻ എന്ന പേരിൽ അറിയപ്പെടാനുള്ള പ്രശസ്തി ഇന്നദ്ദേഹം നേടിയെടുത്തുകഴിഞ്ഞു, പാടിയ ഗാനങ്ങളെല്ലാം സൂപ്പർഹിറ്റ് സംവിധാനം ചെയ്ത ചിത്രങ്ങളെല്ലാം അതിലും മികച്ചത്, നിവിൻ പോളിയെ പോലെ മികച്ച നടൻമാരെ മലയാളത്തിന് സമ്മാനിച്ചതും വിനീതാണ്, തന്റെ തിരക്കുകൾക്കിടയിലും കുദമ്ബതിന് ഏറെ പ്രാധാന്യം നൽകുന്ന ആളാണ് വിനീത്, വിനീതിന്റെ ഭാര്യ ദിവ്യയും മലയാളികൾക്ക് ഏറെ പ്രിയ്യപ്പെട്ടവളാണ്, സോഷ്യൽ മീഡിയിൽ ഏറെ സജീവമായ ഇവർ എല്ലാ വിശേഷങ്ങളും ആരാധകർക്കായി പങ്കുവെക്കാറുണ്ട്…\nഅത്തരത്തിൽ ചില രസകരമായ നിമിഷങ്ങളും വിനീത് പോസ്റ്റ് ചെയ്യാറുണ്ട് അതിനു മറുപടിയുമായി ദിവ്യയും എത്തും അതോടെ സോഷ്യൽ മീഡിയിൽ അതൊരു സംഭവമായി മാറുകയും ചെയ്യും, ഇപ്പോൾ അതുപോലെ അവരുടെ ജീവിതത്തിലെ ഏറെ പ്രധാന ദിവസങ്ങളിൽ ഒന്നായ ഇന്ന് പരസ്പരം ഇരുവരും ഏറെ രസകരമായ ആശംസകളുമായി എത്തിയിരിക്കുയാണ് വിനീതും ദിവ്യയും, വളരെ രസകരമായ ഒരു ഫോട്ടോക്ക് ഒപ്പമാണ് വിനീത് ഈ കുറിപ്പ് പോസ്റ്റ് ചെയ്തിരിക്കുന്നത്, അത് ഇങ്ങനെയായിരുന്നു….\nകുറച്ച് ദിവസങ്ങൾക്ക് മുമ്പ് മക്കളെ ഉറക്കിയതിന് ശേഷം രാത്രി ഒരുപാട് വൈകിയ നേരത്ത് ഞാനും ദിവ്യയും ഞങ്ങളുടെ ബെഡ് റൂമിലെ കട്ടിലിന്റെ സൈഡില് ഇരുന്ന് വളരെ പതിയെ സംസാരിക്കുകയായിരുന്നു. ഈ ദിവസങ്ങളില് ഞങ്ങള്‍ക്ക് വേണ്ടി മാത്രമുള്ള ഏക നിമിഷങ്ങള് അതാണ്. പതിനേഴ് വര്‍ഷം ആകുന്നു. നന്ദി പറയുകയാണ്. കാരണം ഒരു കാര്യങ്ങള്‍ക്കും ഇനിയും മാറ്റം സംഭവിച്ചിട്ടില്ല. അല്ലേന്ന് ഞാന് ചോദിച്ചപ്പോള് അവള് കുറച്ച് സമയം ഒന്നും മിണ്ടാതെ ഇരുന്നു.\nഎന്നിട്ട് പറഞ്ഞു, ഒരുപാട് കാര്യങ്ങള് മാറിപ്പോയി. നീയും ഞാനും മാറി. മാറാത്തത് നമ്മള്‍ക്ക് നമ്മളോടുള്ള പരസ്പര സ്നേഹം കൊണ്ട് അങ്ങനെ തോന്നുന്നില്ലെന്ന് മാത്രമാണ്. ഞാനും ചിരിച്ചു. അവളും തിരിച്ച് ചിരിച്ചു. കുറച്ച് സമയത്തിനുള്ളില് മാര്‍ച്ച് 31 ആവും. പതിനേഴ് വര്‍ഷങ്ങള്‍ക്ക് മുന്‍പ് ഈ ദിവസമാണ് ഞാന് അവളോട് പ്രണയം തുറന്ന് പറഞ്ഞത്. അവള് സമ്മതം അറിയിച്ചു. കണ്ണടച്ച് തുറക്കുമ്ബോഴേക്കും 17 വര്‍ഷങ്ങള് കഴിഞ്ഞു. ഹാപ്പി ആനിവേഴ്‌സറി ദിവ്യ… എന്നുമായിരുന്നു ഇന്‍സ്റ്റഗ്രാമില് പങ്കുവെച്ച ചിത്രത്തിന് താഴെ വിനീത് എഴുതിയത്.\nനിരവധിപേരാണ് ഇവർക്ക് ആശംസകളുമായി എത്തിയത് രചന നാരായൺ കുട്ടി, വീണ നായർ, തുടങ്ങി നിരവധിപേർ, ആശംസ അറിയിച്ച ഏല്ലാവർക്കും വിനീത് നന്ദി അറിയിച്ചിട്ടുണ്ട്, ഇവർക്ക് രണ്ടു മക്കളാണ് ള്ളത് മൂത്ത മകൻ ഇളയത് മകൾ, വിനീതിന് ഒരു അനുജൻ കൂടിയുണ്ട് നമ്മൾ ഏവർക്കും പരിചിതനായ ധ്യാൻ ശ്രീനിവാസൻ, ധ്യാനും ഇപ്പോൾ വിവാഹിതനും ഒരു കുട്ടിയുടെ അച്ഛനുമാണ്, ശ്രീനിവാസം ഇപ്പോൾ തികം സിനിമകളിൽ ഒന്നും സജീവമല്ല തിരഞ്ഞെടുത്ത ചിത്രങ്ങൾ മാത്രമേ ചെയ്യുന്നുള്ളു….


നല്ല കാര്യങ്ങള്‍ക്കു വേണ്ടി നിലകൊള്ളുക, തിന്മകളെ തടുക്കുക എന്നത് പ്രമാണപരമായും യുക്തിപരമായും കര്‍ത്തവ്യവും ബാധ്യതയുമാണെന്ന് എല്ലാ കാലത്തെയും ഇസ്‌ലാമിക സമൂഹങ്ങള് ഐകകണ്‌ഠ്യേന വ്യക്തമാക്കിയിട്ടുള്ളതാണ്.1 എന്നല്ല, മുഅ്തസില വിഭാഗം ആ കര്‍ത്തവ്യത്തെ ഇസ്‌ലാമിന്റെ അഞ്ച് മൗലിക അടിത്തറകളില് ഒന്നായി എണ്ണുകയും ചെയ്യുന്നു. നമുക്ക് ഖുലഫാഉര്‍റാശിദുകളുടെ ചില പ്രസ്താവങ്ങള് നോക്കാം. അധികാരമേറ്റയുടനെ അബൂബക്ര് സ്വിദ്ദീഖ് നടത്തിയ ആദ്യ പൊതുപ്രഖ്യാപനത്തില് ഇങ്ങനെ പറയുന്നുണ്ട്: 'ഞാന് ഭരണച്ചുമതല ഏല്‍പ്പിക്കപ്പെട്ടിരിക്കുകയാണ്. ഞാന് നിങ്ങളേക്കാള് ഉത്തമനല്ല. ഞാന് സത്യമാര്‍ഗത്തില് ചരിക്കുമ്പോള് നിങ്ങള് എന്നെ സഹായിക്കണം. വഴിതെറ്റി സഞ്ചരിക്കുമ്പോള് എന്നെ തടയുകയും വേണം.... ഞാന് അല്ലാഹുവിനെ അനുസരിക്കുമ്പോഴേ നിങ്ങള് എന്നെ അനുസരിക്കേണ്ടതുള്ളു. ഞാന് അവനെ ധിക്കരിക്കുകയാണെങ്കില് പിന്നെ നിങ്ങള് എന്നെ അനുസരിക്കേണ്ടതില്ല. ഞാന് നേര്‍വഴിയില് നടക്കുമ്പോള് എന്നെ പിന്തുടരുക. പിഴച്ചുപോകുമ്പോള് എന്നെ ശരിയായ ദിശയിലെത്തിക്കുക.'2 ഉമറുബ്‌നുല് ഖത്ത്വാബിന്റെ സംസാരത്തില് ഇങ്ങനെ കാണാം: 'എന്നില് വളവ് കണ്ടാല് നിങ്ങളത് നിവര്‍ത്തണം.' അപ്പോള് സദസ്സില്‍നിന്ന് ഒരാള് പറഞ്ഞു: 'താങ്കളില് വളവ് കണ്ടാല് ഞങ്ങള് ഞങ്ങളുടെ വാള് കൊണ്ടായിരിക്കും അത് ശരിപ്പെടുത്തുക.' അപ്പോള് ഉമറിന്റെ പ്രതികരണം: 'ഉമറിന് തെറ്റിയാല് അയാളെ വാള്‍ത്തലപ്പ് കൊണ്ട് ശരിപ്പെടുത്തുന്നവരെ ഈ സമൂഹത്തിന് നല്‍കി അനുഗ്രഹിച്ച അല്ലാഹുവിന് സ്തുതി.'3 വിമര്‍ശനവും ആവലാതികളും കൂടിവന്ന ഒരു ഘട്ടത്തില് മൂന്നാം ഖലീഫ ഉസ്മാനുബ്‌നു അഫ്ഫാന് പള്ളിയിലേക്ക് ചെന്ന്, താന് വിചാരണക്ക് വിധേയനാവാനും വീഴ്ചകളില് പശ്ചാതപിക്കാനും തയാറാണെന്ന് അറിയിക്കുന്നുണ്ട്. 'ഞാന് പ്രസംഗപീഠത്തില്‍നിന്നിറങ്ങിയാല് നിങ്ങളിലെ പ്രമുഖര് എന്റെ അടുത്ത് വന്ന് തങ്ങളുടെ അഭിപ്രായങ്ങള് ഞാനുമായി പങ്കുവെക്കട്ടെ' എന്നാണ് അദ്ദേഹം പറഞ്ഞത്.4\nഅപ്പോള് ശൂറാ എന്നതുതന്നെ നന്മ കല്‍പ്പിക്കാനും തിന്മ തടയാനുമുള്ള ഒരു വേദിയാണ്. മതമൂല്യങ്ങള് സംരക്ഷിക്കാനും ഭരണനടത്തിപ്പ് സുതാര്യമാവാനും മുസ്‌ലിം സമൂഹം എടുക്കുന്ന ജാഗ്രതയാണത്. എത്രത്തോളമെന്നു വെച്ചാല്, നന്മ പ്രോത്സാഹിപ്പിക്കാനും തിന്മ തടയാനും ആഹ്വാനം ചെയ്യുന്ന (അംറുന് ബില്‍മഅ്‌റൂഫ് നഹ്‌യുന് അനില് മുന്‍കര്) ഖുര്‍ആനിക സൂക്തങ്ങളെയാണ് അദ്ദേഹം ശൂറാക്കുള്ള തെളിവായി നിരത്തുന്നത്. കാരണം, നന്മ പ്രമോട്ട് ചെയ്യുക/തിന്മ തടയുക എന്നത് ഇസ്‌ലാമിക സമൂഹത്തിന്റെ ദൗത്യങ്ങളില് കേന്ദ്രസ്ഥാനത്ത് വരുന്നതും ആ സമൂഹത്തിന്റെ ശ്രേഷ്ഠ പദവിക്ക് നിദാനവുമാണ്. ആ ദൗത്യത്തില്‍നിന്ന് പിന്‍വാങ്ങിയാല് അത് ശപിക്കപ്പെടാനുള്ള നിമിത്തമായിത്തീരുകയില്ലേ?5\nതിന്മ ചെയ്യുന്നതിന്റെ ഗൗരവം അത് ചെയ്യാനിടവന്ന സ്ഥലവും സന്ദര്‍ഭവുമനുസരിച്ച് വ്യത്യാസപ്പെട്ടിരിക്കും. ഉദാഹരണത്തിന് ഒരാള് വ്യഭിചരിക്കുന്നു. അത് ചെയ്യുന്നത് ഹറമില് വെച്ച് ഹജ്ജിന്റെ ദിവസങ്ങളിലാണെങ്കിലോ! ചെയ്യുന്നത് ആര് എന്നതും തിന്മയുടെ ഗൗരവം വര്‍ധിപ്പിക്കും. ആ പാപം ചെയ്യുന്നത് ഒരു പണ്ഡിതനോ നമസ്‌കാരത്തിന് നേതൃത്വം നല്‍കുന്ന ഇമാമോ ആണെങ്കില് എന്തായിരിക്കും സ്ഥിതി! ഇതിനേക്കാളൊക്കെ ഗുരുതരമായിരിക്കും ദൈവികനിയമങ്ങള്‍ക്കൊത്ത് ഭരണം നടത്തുമെന്ന് പ്രതിജ്ഞ ചെയ്ത ഭരണാധികാരി അത് ലംഘിക്കുന്നത്. അപ്പോള് അത്തരം വൃതിയാനങ്ങളെ തിരുത്തുക, ചോദ്യം ചെയ്യുക എന്നതായിത്തീരുന്നു സമൂഹത്തിന്റെ ഏറ്റവും അടിയന്തരമായ ഉത്തരവാദിത്തം. ആ ബാധ്യതാ നിര്‍വഹണമായിരിക്കും അല്ലാഹുവിങ്കല് ഏറ്റവും പ്രതിഫലാര്‍ഹവും. നബി സ്ര) പറഞ്ഞുവല്ലോ; 'രക്തസാക്ഷികളുടെ നേതാവ് ഹംസയാണ്. അതുപോലെ, നന്മ ചെയ്യണമെന്നും തിന്മ ചെയ്യരുതെന്നും പറയാനായി ഭരണാധികാരിയുടെ അടുത്ത് ചെല്ലുകയും എന്നിട്ട് അയാളാല് കൊല്ലപ്പെടുകയും ചെയ്ത വ്യക്തിയും.' അതാണ് ഏറ്റവും മികച്ച പോരാട്ടം എന്നും പഠിപ്പിക്കപ്പെട്ടിരിക്കുന്നു. അതിക്രമിയായ ഭരണാധികാരിക്ക് മുമ്പില് സത്യം പറയുക എന്നതാണ് ഏറ്റവും ശ്രേഷ്ഠമായ ജിഹാദ്.\nഈ വിശാലമായ അര്‍ഥത്തില് നന്മ കല്‍പ്പിക്കാനും തിന്മ തടയാനും സമൂഹം മുന്നോട്ട് വരാതിരിക്കുകയും വലിയ തിന്മകളെ വിട്ട് ചെറിയ ചെറിയ തിന്മകള് തടയാന് ഔത്സുക്യം കാണിക്കുകയും ചെയ്തതാണ് മുസ്‌ലിം സമൂഹങ്ങളില് ഏകാധിപത്യം വേരുകള് പടര്‍ത്താനുണ്ടായ കാരണം എന്ന് മനസ്സിലാക്കണം. അതു കാരണം തന്നെയാണ് സര്‍വ മേഖലകളിലും അവര്‍ക്ക് പരാജയവും സ്തംഭനവും നേരിട്ടതും. 'ഈ സമൂഹത്തിന്റെ മുന്‍കാലക്കാര് എന്തുകൊണ്ട് മികച്ചുനിന്നുവോ അതുകൊണ്ടു മാത്രമേ അതിന്റെ പില്‍ക്കാലക്കാര്‍ക്കും മികച്ചുനില്‍ക്കാനാവൂ' എന്നാണല്ലോ. നന്മയുടെ സംസ്ഥാപനവും തിന്മയുടെ ഉച്ചാടനവും എന്ന ഈ ദൗത്യം ചെറുതുവലുതുകള് നോക്കാതെ ഏറ്റെടുക്കുകയും വലുതില് നിന്ന് തുടങ്ങുകയും ചെയ്യുമ്പോള് മാത്രമേ നവോത്ഥാനം സാധ്യമാവൂ എന്ന തിരിച്ചറിവ് ഉണ്ടാവണം.\nതാല്‍പര്യങ്ങള് സംരക്ഷിക്കപ്പെടാനും കുഴപ്പങ്ങള് തടയാനുമാണ് ഇസ്‌ലാമിക ശരീഅത്ത് നടപ്പാക്കപ്പെടുന്നതെങ്കില്,6 ഭരണാധികാരിയെ നിയോഗിച്ചിരിക്കുന്നത് ശരീഅത്തെന്ന ഈ നിയമ വ്യവസ്ഥയുടെ സംരക്ഷണത്തിനാണ്. അങ്ങനെ മാത്രമേ നീതി പുലരൂ. നീതി പുലര്‍ന്നാലാണ് ക്ഷേമവും സുരക്ഷിതത്വവുമുണ്ടാവുക; മനുഷ്യന്റെ മാന്യതയും സ്വാതന്ത്ര്യവും സംരക്ഷിക്കപ്പെടുക. ഇനി ഭരണാധികാരി ജനങ്ങളുടെ അവകാശങ്ങളില് കൈയേറ്റം നടത്തി നീതിനിര്‍വഹണത്തില്‍നിന്ന് പുറംതിരിഞ്ഞു നില്‍ക്കുകയും ജനതാല്‍പര്യങ്ങള് സംരക്ഷിക്കാതെ അക്കാര്യത്തില് അലംഭാവം പുലര്‍ത്തുകയുമാണെങ്കില് അത് നേരത്തേ ആ ഭരണാധികാരി ജനങ്ങളുമായി ചെയ്ത പ്രതിജ്ഞക്ക് എതിരാണ്. അതിനാല് ഭരണം ദുരുപയോഗം ചെയ്യപ്പെടാതിരിക്കാന് സമൂഹം ജാഗ്രതയോടെ ഭരണാധികാരിയെ നിരീക്ഷിച്ചുകൊണ്ടിരിക്കണം. ഇങ്ങനെ ഭരണാധികാരിയെ ചോദ്യം ചെയ്യാനും തിരുത്താനുമുള്ള ബാധ്യത ഏതെങ്കിലുമൊരു വിഭാഗത്തില് പരിമിതമല്ല. അത് മൊത്തം സമൂഹത്തിന്റെയും ബാധ്യതയാണ്. ദൈവപ്രതിനിധികളെന്ന നിലക്ക് ശരീഅത്ത് സംരക്ഷണം എല്ലാവരും ഏറ്റെടുക്കേണ്ട ദൗത്യമാണ്. പ്രതിജ്ഞാലംഘനമുണ്ടായാല് അത് തിരുത്താനുള്ള ബാധ്യത സാമൂഹികം മാത്രമല്ല, വ്യക്തിപരം കൂടിയാണ്. ഇക്കാര്യത്തില് ഓരോരുത്തര്‍ക്കും എന്ത് കഴിയുന്നുവോ അവരത് നിര്‍വഹിച്ചിരിക്കണം.\nപണ്ഡിതന്മാരുടെ ബാധ്യത, ഭരണാധികാരിയുടെ വഴിതെറ്റലുകളെക്കുറിച്ച് ജനങ്ങളെ ബോധവല്‍ക്കരിക്കുക എന്നതാണ്. ആ ഭരണം എങ്ങനെയൊക്കെ ദൈവിക നിയമ വ്യവസ്ഥക്കും ഏകകണ്ഠ പണ്ഡിതാഭിപ്രായങ്ങള്‍ക്കും വിരുദ്ധമാവുന്നു എന്ന് അവരെ പറഞ്ഞു ബോധ്യപ്പെടുത്തണം. സമൂഹത്തില് പടരുന്ന തിന്മകള്‍ക്കെതിരെ ശക്തമായി സംസാരിക്കുകയും അവക്കെതിരെ നടപടികളെടുക്കാന് ഭരണകൂടത്തില് സമ്മര്‍ദം ചെലുത്തുകയും ചെയ്യേണ്ട ബാധ്യത പള്ളിയിലെ ഖത്വീബുമാര്‍ക്കുണ്ട്. നഷ്ടപ്പെട്ട അവകാശങ്ങളെക്കുറിച്ചും വരാനിരിക്കുന്ന അപകടങ്ങളെക്കുറിച്ചും മുന്നറിയിപ്പ് നല്‍കണം. പൊ\nതുജനാഭിപ്രായം രൂപവത്കരിക്കാന് ഈ ബോധവല്‍ക്കരണം അത്യാവശ്യമാണ്. മാറ്റത്തിന്റെ ചാലകശക്തിയായി ജനപക്ഷത്തെ ഇങ്ങനെയാണ് ശക്തിപ്പെടുത്തേണ്ടത്. ഒന്നുകില് ഭരണം നേരെയാക്കുക, അല്ലെങ്കില് രാജിവെച്ചൊഴിയുക എന്നതല്ലാത്ത ഒരു ഓപ്ഷനും ഇല്ലാത്തവിധം ജനകീയാഭിപ്രായത്തെ സമ്മര്‍ദശക്തിയായി ഉയര്‍ത്തിക്കൊണ്ടു വരണം. അപ്പോഴേ ഭരണാധികാരി നിയമവ്യവസ്ഥയെ മാനിക്കാന് പഠിക്കൂ. തിന്മയില്‍നിന്ന് വിട്ടുനില്‍ക്കാന് ഭരണാധികാരിക്ക് അയാളുടെ ദൈവവിശ്വാസം പ്രചോദനമാവുന്നില്ലെങ്കില്, ജനങ്ങളെ പേടിച്ചെങ്കിലും അയാള് അതില്‍നിന്ന് വിട്ടുനില്‍ക്കും.\nഈ നിരീക്ഷണവും വിമര്‍ശനവും ചില വ്യക്തികളില് ചുരുങ്ങിപ്പോകരുത്. പാര്‍ട്ടികളും കൂട്ടായ്മകളും ആ ചുമതല ഏറ്റെടുക്കണം. കാരണം ഭരണമെന്നത് ഒരു മഹാ യന്ത്രസംവിധാനമാണ്. സ്വന്തമായ സൈന്യവും സഹായികളും ധനസ്രോതസ്സുകളുമൊക്കെയുള്ള ഈ മഹാ സംവിധാനത്തിന്റെ ദിശ തിരിക്കാന് കുറച്ച് വ്യക്തികള് ഇറങ്ങിപ്പുറപ്പെട്ടതുകൊണ്ട് ഒരു കാര്യവുമില്ല. അതുകൊണ്ടാണ് നന്മ കല്‍പി\nക്കുകയും തിന്മ വിരോധിക്കുകയും ചെയ്യുന്ന സംഘമായി (ഉമ്മഃ) നിങ്ങള് ഉയര്‍ന്നുവരണമെന്ന് ഖുര്‍ആന് ആഹ്വാനം ചെയ്യുന്നത് (3:104). ഇങ്ങനെ കൃത്യമായ നിരീക്ഷണനിരൂപണങ്ങള് നടത്താനും\nസമൂഹത്തെ അതിനായി ഒരുക്കാനും 'അംറുന് ബില് മഅ്‌റൂഫ് നഹ്‌യുന് അനില് മുന്‍കര്' എന്ന മൗലിക നിലപാടിന് അനുകൂലമായി പൊതുജനാഭിപ്രായം ഉയര്‍ത്തിക്കൊണ്ടുവരാനും തടസ്സമാവുന്ന ഒന്നും ഇസ്‌ലാമിക ശരീഅത്തില് ഇല്ല എന്നതാണ് വാസ്തവം. ഈയൊരു ബോധവല്‍ക്കരണം നടക്കേണ്ടത് താഴെ തലങ്ങളില്‍നിന്ന് മുകളിലേക്കാണ്. ഇബ്‌നുഹസം പറയുന്നു: ''ഒരു തിന്മ പ്രകടമായിത്തുടങ്ങുന്നു, അതത്ര വ്യാപകമായിത്തുടങ്ങിയിട്ടില്ല എന്നാണെങ്കില് അക്കാര്യം ഭരണാധികാരിയോട് സംസാരിച്ചാല് മതിയാവും. അത് തടയണമെന്ന് അദ്ദേഹത്തോട് ആവശ്യപ്പെടാം. അദ്ദേഹമത് തടയുകയും അതിന് കാരണക്കാരായവരെ ശിക്ഷിക്കാന് തയാറാവുകയും ചെയ്താല് പിന്നെ ആ ഭരണാധികാരിയെ മാറ്റുന്നതിനെക്കുറിച്ച് ചിന്തിക്കേണ്ടതില്ല. പക്ഷേ, ഈ കര്‍ത്തവ്യങ്ങളൊന്നും നിര്‍വഹിക്കാന് അദ്ദേഹം തയാറായില്ലെങ്കില് അദ്ദേഹത്തെ മാറ്റുക തന്നെ വേണം. പകരം, ഈ കര്‍ത്തവ്യങ്ങളൊക്കെ മുറപ്രകാരം ചെയ്യുന്ന മറ്റൊരാളെ ഭരണാധികാരിയായി കൊണ്ടുവരണം. ദൈവിക നിയമങ്ങളിലൊന്നും നഷ്ടപ്പെട്ടുപോകാന് ഇടയാകരുത്. ഈ മേല്‍നോട്ടം ഓരോ വിശ്വാസിയുടെയും ബാധ്യതയാണ്.''7\nമുഹമ്മദ് അബ്ദുവിനെ ഉദ്ധരിക്കാം: ''ഖുര്‍ആനും സുന്നത്തുമനുസരിച്ച് ദൈവിക പ്രമാണങ്ങളില് അധിഷ്ഠിതമായാണ് ഭരണമെങ്കില് ഖലീഫ അനുസരിക്കപ്പെടേണ്ടവന് തന്നെയാണ്. മുസ്‌ലിംകള് അയാളെ സദാ നിരീക്ഷിച്ചുകൊണ്ടിരിക്കുകയും വേണം. നേര്‍പാതയില്‍നിന്ന് അയാള് തെറ്റിയാല് അതിലേക്ക് തന്നെ തിരിച്ചുകൊണ്ടുവരണം. സദുപദേശങ്ങള് നല്‍കിയാണ് തെറ്റുതിരുത്തേണ്ടത്. എല്ലാ അര്‍ഥത്തിലും അയാള് ഒരു സിവിലിയന് ഭരണാധികാരിയായിരിക്കും. ഇസ്‌ലാമില് പ്രത്യേക തരത്തിലുള്ള മതാധികാര കേന്ദ്രമൊന്നുമില്ല. സദുപദേശവും നന്മയിലേക്കുള്ള ക്ഷണവും തിന്മ കൈവെടിയണമെന്നുള്ള ആഹ്വാനവുമൊക്കെയാണ് മാറ്റത്തിനായി നിശ്ചയിക്കപ്പെട്ടിരിക്കുന്ന രീതികള്. ഈ അധികാരം ഏറ്റവും താഴെ തട്ടിലുള്ളവര്‍ക്കു വരെ ലഭിച്ചിരിക്കും. ഈ അധികാര ശക്തികൊണ്ട് അവര്‍ക്കു ഏത് ഉന്നതനെയും ചോദ്യം ചെയ്യാം. ആയതിനാല് സത്യപന്ഥാവില്‍നിന്ന് വ്യതിചലിക്കുന്ന ഖലീഫക്കു മുമ്പില് ഏതു സാധാരണക്കാരനും സത്യത്തിന്റെ വചനമുയര്‍ത്താം. അങ്ങനെ ശബ്ദമുയര്‍ത്തുന്നത് പുണ്യപ്രവൃത്തിയുമാണ്. ഏറ്റവും മികച്ച ജിഹാദ് അതിക്രമിയായ ഭരണാധികാരിയുടെ മുമ്പില് സത്യവചനം ഉരുവിടലാണല്ലോ.''8 ഇമാമുല് ഹറമൈനി പറഞ്ഞതായി ശറഹുല് മഖാസ്വിദില് ഇപ്രകാരം വന്നിരിക്കുന്നു: ''ഭരണാധികാരി അതിക്രമിയാവുകയും അതിക്രമങ്ങള് പ്രത്യക്ഷമാവുകയും ഇതിനെതിരെ സംസാരിക്കുന്നവര്‍ക്ക് അയാള് കാതുകൊടുക്കാതിരിക്കുകയും ചെയ്യുമ്പോള് 'കെട്ടാനും അഴിക്കാനും'\nയോഗ്യതയുള്ള സമിതി അയാളെ പുറന്തള്ളണം; ആയുധമെടുത്തോ യുദ്ധം ചെയ്തിട്ടോ ആണെങ്കില് പോലും.''\nഭരണാധികാരികളുടെ അതിക്രമങ്ങള്‍ക്കും അനീതികള്‍ക്കുമെതിരെ ധീരതയോടെ നിലയുറപ്പിച്ചവരാണ് പൂ\nര്‍വകാല പണ്ഡിതന്മാര്. ഒരു ഭരണാധികാരിക്ക് ഒരു പണ്ഡിതന്റെ ആജ്ഞാശക്തിക്കു മുമ്പില് അടിമച്ചന്തയില് പോയി വില്‍ക്കപ്പെടാനും പിന്നെ മോചിപ്പിക്കപ്പെടാനുമായി നിന്നുകൊടുക്കേണ്ടി വരെ ചെയ്തിട്ടുണ്ട്.9\n1. സലീം അല് അവാ - ഫിന്നിളാമിസ്സിയാസി ലിദ്ദൗലതില് ഇസ്‌ലാമിയ്യ, പേ: 173\n2. അല് അയ്‌ലി - അല്‍ഹുര്‍രിയാതുല് ആമ്മ; പേ: 234\n3. സുലൈമാനു അത്ത്വമാവി - ഉമറു ബ്‌നു\nല് ഖത്ത്വാബ് വ ഉസ്വൂലുസ്സിയാസതി വല് ഇദാറതില് ഹദീസ (കൈറോ, ദാറുല് ഫിക്‌രില് അറബി, 1976) 2/281\n4. അല് അയ്‌ലി -അതേ കൃതി, പേ: 235\n5. ഔദഃ - അല് ഇസ്്‌ലാമു വ ഔളാഉനാ അല് ഖാനൂനിയ്യ, പേ: 12\n6. ശാത്വിബി - അല് മുവാഫഖാത് ഫീ ഉസ്വൂലിശ്ശരീഅ - (ബൈറൂത്ത്, ദാറുല് മഅ്‌രിഫ) 2/6\n7. ഇബ്‌നു ഹസം - അല് ഫസ്വ്‌ലു ഫില് മിലലി വല് അഹ്‌വാഇ വന്നിഹല് 4/175\n8. അല് അയ്‌ലിയുടെ അല്‍ഹുര്‍രിയാത്തുല് ആമ്മയില്‍നിന്ന് ഉദ്ധരിച്ചത്, പേ: 246\n9. 'പണ്ഡിതരാജന്' എന്ന് വിളിപ്പേരുള്ള ഇമാം ഇസ്സുബ്‌നു അബ്ദിസ്സലാമിനെക്കുറിച്ച് ഒരു സംഭവം ഉദ്ധരിക്കപ്പെടുന്നുണ്ട്. മംലൂകുകള് ഈജിപ്\nത് ഭരിക്കുന്ന കാലമാണ്. അവരുടെ അതിക്രമങ്ങള് സഹിക്കവയ്യാതായപ്പോള്, ഇസ്‌ലാമിക നിയമപ്രകാരം മംലൂകുകളെ അനുസരിക്കേണ്ടതില്ലെന്ന് ഇമാം ഫത്‌വ നല്‍കി. കാരണം, 'മംലൂകുകള്' എന്നാല് അടിമകളാണല്ലോ. മംലൂകുകള്‍ക്ക് ഉടമസ്ഥതയോ സ്വയംനിര്‍ണയാവകാശമോ ഇല്ലാത്തതിനാല് അവരെ അനുസരിക്കേണ്ടതുമില്ലെന്ന ഫത്‌വക്ക് വന് സ്വീകാര്യത ലഭിച്ചപ്പോള്, അന്നത്തെ മംലൂക് ഭരണാധികാരി അടിമച്ചന്തയില് പോയി നിന്നുവത്രെ; അയാളെ ആരെങ്കിലും വിലയ്ക്ക് വാങ്ങി മോചിപ്പിച്ച് സ്വതന്ത്രനാക്കാന്!


മലപ്പുറത്തും വിളഞ്ഞു; തായ്‌ലാൻഡിലെ ‘മഴവിൽ ചോളം’ | Broom Corn| Rainbow Sorghum Grain\nഒൻപതുവർഷം മുമ്പാണ് റഷീദ് പഴവർഗച്ചെടികൾ വെച്ചുപിടിപ്പിക്കാൻ തുടങ്ങിയത്. ഇപ്പോഴതു നാനൂറിലധികം ഇനങ്ങളായി.\nഅബ്ദുൽറഷീദ് കുന്നുമ്മൽ ക്വാർട്ടേഴ്‌സ് കെട്ടിടത്തിന്റെ മട്ടുപ്പാവിലെ റെയിൻബോ കോൺ തോട്ടത്തിൽ | ഫോട്ടോ: കെ.ബി. സതീഷ്‌കുമാർ\nമലപ്പുറം: കണ്ടാൽ തനി നാടൻ ചോളം. തൊലി നീക്കിയാൽ പക്ഷേ, ആരും ആശ്ചര്യപ്പെടും. നിറങ്ങളുടെ ഉത്സവം. വെള്ള, മഞ്ഞ, ചുവപ്പ്, ഓറഞ്ച്, പിങ്ക്, കറുപ്പ് തുടങ്ങി ഒരു ചോളത്തിൽത്തന്നെ പലപല നിറത്തിലുള്ള കായ്‌കൾ. ഇതാണ് റെയിൻബോ കോൺ (മഴവിൽ ചോളം). തായ്‌ലാൻഡുകാരനായ പഴം മലപ്പുറത്തും വിളഞ്ഞു. കുന്നുമ്മലിലെ ക്വാർട്ടേഴ്‌സ് കെട്ടിടത്തിന്റെ മട്ടുപ്പാവിലാണ് മഴവിൽ വസന്തം. കോഡൂർ പെരിങ്ങോട്ടുപുലം പഴേടത്തുവീട്ടിൽ അബ്ദുൽറഷീദിന്റേതാണ് കൃഷി.\nറെയിൻബോ കോൺ മലയാളിക്ക് അത്ര പരിചിതമല്ല. കേരളത്തിൽ എവിടെയുമുള്ളതായി കേട്ടിട്ടില്ലെന്നും റഷീദ് പറയുന്നു. രുചി സാധാരണ ചോളത്തിന്റേതിനു സമാനം. നിറങ്ങൾതന്നെ മുഖ്യ ആകർഷണം. ഒരു ചെടിയിലെ ഓരോ ചോളത്തിനും വ്യത്യസ്ത നിറം. നാലിനങ്ങളാണ് റഷീദ് മുളപ്പിച്ചത്. രണ്ടെണ്ണം തായ്‌ലാൻഡിൽനിന്നു കൊണ്ടുവന്നതാണ്. രണ്ടെണ്ണം കർഷക കൂട്ടായ്‌മയിലെ സുഹൃത്തും നൽകി. 1500 ചതുരശ്രയടി സ്ഥലത്ത് വീപ്പകളിലായി 50 തൈകൾ മുളപ്പിച്ചു. സ്വീറ്റ് കോണുമുണ്ട് കൂട്ടത്തിൽ.\nറെയിൻബോ കോൺ വളരാൻ നല്ല വെയിൽ കിട്ടണം. വിത്തുനട്ട് 50 ദിവസങ്ങൾക്കകം കായ്‌ക്കും. ഓരോ തൈയിലും മൂന്നു ചോളങ്ങൾവരെ വിളയുന്നുണ്ട്. ചോളത്തിനൊപ്പം വീപ്പകളിൽ ഡ്രാഗൺ ഫൂട്ടും നട്ടിട്ടുണ്ട്. കുന്നുമ്മലിൽ പഴങ്ങളുടെ മൊത്തക്കച്ചവടം നടത്തുന്ന അബ്ദുൽറഷീദ് കൃഷിയെ ഒരു വരുമാനമാർഗമായി കാണുന്നില്ല. റെയിൻബോ കോൺ വിളവെടുക്കുമ്പോൾ ആവശ്യക്കാർക്ക് വിത്തുനൽകാനും തയ്യാർ.\nഒൻപതുവർഷം മുമ്പാണ് റഷീദ് പഴവർഗച്ചെടികൾ വെച്ചുപിടിപ്പിക്കാൻ തുടങ്ങിയത്. ഇപ്പോഴതു നാനൂറിലധികം ഇനങ്ങളായി. ഭൂരിപക്ഷവും വിദേശികൾ. ഡ്രാഗൺ ഫൂട്ടിന്റെ മാത്രം 45 ഇനങ്ങളുണ്ട്. റംബൂട്ടാനിലും മാങ്കോസ്റ്റിനിലുമായിരുന്നു തുടക്കം. പിന്നാലെ ജബുട്ടിക്കാബ, റൊളീനിയ, അലാട്ട ചെറി, ഡുക്കു, അബിയു, മിറക്കിൽ ഫ്രൂട്ട്, ഐസ്‌ക്രീം ബീൻ, പുലാസാൻ, സ്‌പാനിഷ് ലൈം, ഗവർണർ പ്ലം, വെൽവെറ്റ് ആപ്പിൾ... പലതും ഇതിനകം കായ്ച്ചു. അതുനൽകുന്ന ആനന്ദമാണ് റഷീദിന്റെ ഏറ്റവുംവലിയ ലാഭം. വീട്ടുവളപ്പിലടക്കം മൂന്നുസ്ഥലങ്ങളിലായി ഒരേക്കർ സ്ഥലത്താണ് കൃഷി.\nപഴവർഗങ്ങളെക്കുറിച്ചറിയാനും വിത്തുകൾ ശേഖരിക്കാനുമായി പല വിദേശരാജ്യങ്ങളും സന്ദർശിച്ചിട്ടുണ്ട് റഷീദ്. ഇൻഡൊനീഷ്യ, തായ്‌ലാൻ‍ഡ്, മലേഷ്യ, ചൈന, സിംഗപ്പൂർ, ശ്രീലങ്ക തുടങ്ങി 13 രാജ്യങ്ങളിലേക്ക് ആ യാത്ര നീണ്ടു. കേരളത്തിലെ കാലാവസ്ഥയിൽ വളരാൻ സാധ്യതയുള്ള പഴങ്ങളാണ് നട്ടുപിടിപ്പിച്ചത്. ‘കോവിഡ് ഒന്നടങ്ങട്ടെ, പല രാജ്യങ്ങളിലും പോകാനുണ്ട്’ -റഷീദ് ആവേശത്തിലാണ്.


ജെഫ് ബെസോസിനൊപ്പം ബഹിരാകാശത്തേക്ക് ഒരു യാത്ര: ചെലവ് 205 കോടി രൂപ – Business Life\nജെഫ് ബെസോസിനൊപ്പം ബഹിരാകാശത്തേക്ക് ഒരു യാത്ര: ചെലവ് 205 കോടി രൂപ\nലോകത്തെ ഏറ്റവും വലിയ സമ്പന്നനൊപ്പം പണം മുടക്കി ബഹിരാകാശത്തേക്ക് പോകാൻ ഒരാൾ ചെലവഴിച്ചത് 205 കോടി രൂപ.ആമസോൺ സ്ഥാപകനായ ജെഫ് ബെസോസിനൊപ്പമുളള ബഹിരാകാശ യാത്രയ്ക്ക് സീറ്റ് ലഭിച്ചത് ലേലം വിളിയിലൂടെയാണ്. ബെസോസിന്റെ എയ്‌റോ സ്‌പേസ് കമ്പനിയായ ബ്ലൂ ഒറിജിൻ ജൂലായ് 20 നാണ് ബഹിരാകാശ യാത്ര നടത്തുന്നത്. സഹോദരൻ മാർക്ക് ബെസോസും ഈ യാത്രയിൽ ജെഫ് ബെസോസിനൊപ്പമുണ്ട്.\nഎലൻ മസ്‌കിന്റെ സ്‌പേസ് എക്‌സ് ഉൾപ്പടെയുളള കമ്പനികളെ വെല്ലുവിളിച്ചാണ് ബ്ലൂ ഒറിജിന്റെ ആദ്യ സ്‌പേസ് ടൂർ. ഏഴ് മിനിറ്റ് മാത്രം നിന്ന് ലേലത്തിന്റെ തുടക്കത്തിൽ തന്നെ രണ്ട് കോടിയിലധികം ടോളറോളം ടിക്കറ്റ് നിരക്ക് ഉയർന്നിരുന്നു. വാണിജ്യാടിസ്ഥാനത്തിലുളള ബഹികാരാകാശ യാത്രയ്ക്ക് ഇതിലൂടെ തുടക്കമാകുമെന്നാണ് പ്രതീക്ഷിക്കുന്നത്. ഭ്രമണപഥത്തിൽ ഫ്‌ളൈറ്റുകൾ എത്തിക്കാനുളള സ്‌പേസ് എക്‌സ് പദ്ധതിയ്ക്ക് പിന്നാലെയാണ് ഈ പ്രഖ്യാപനം.\nആമസോൺ സിഇഒ സ്ഥാനമൊഴിയുന്ന ജെഫ് ബെസോസ് ബ്ലൂ ഒറിജിൻ ഉൾപ്പടെയുളള സംരംഭങ്ങളിൽ ശ്രദ്ധ കേന്ദ്രീകരിക്കുമെന്ന് നേരത്തെ പ്രഖ്യാപിച്ചിരുന്നു. ടെക്‌സസിൽ ഒരു ഡസനിലധികം പരീക്ഷണ പറക്കലുകൾക്ക് ശേഷമാണ് ബ്ലൂ ഒറിജിൻ ഒരു ഡസനോളം ആളുകളുമായി ബഹിരാകാശ യാത്രയ്ക്ക് ഒരുങ്ങുന്നത്.


സൈബര് ക്രൈം: കുരുക്ക് എളുപ്പത്തില് – SKSSF Cyberwing\nഅറിവോ സമ്മതമോ കൂടാതെ വ്യക്തികളുടെ സ്വകാര്യദൃശ്യങ്ങള് മൊബൈല്‍ക്യാമറയിലൂടെ പകര്‍ത്തുന്നത് സാധാരണമായിട്ടുണ്ട്. ഇത്തരം സംഭവങ്ങളില് ഏറെയും ക്രൂശിക്കപ്പെടുന്നത് സ്ത്രീകളാണ്. വിവരം പൊലീസില് അറിയിക്കുമെന്നാകുമ്പോള് വിരുതന്മാര് ഫോണില് നിന്ന് ദൃശ്യങ്ങള് മായ്ചുകളയും. ഇതോടെ സംഭവം തീര്‍ന്നെന്ന് കണ്ടുനില്‍ക്കുന്നവരും വിചാരിക്കും.\nദൃശ്യം മായ്ചു കളഞ്ഞെന്ന് ഉറപ്പുവരുത്തി കൂട്ടംകൂടി നിന്നവരും പിരിഞ്ഞുപോകും. ദൃശ്യം മായ്ചുകളഞ്ഞാല് പ്രശ്നം തീര്‍ന്നു എന്നു കരുതുന്നവര് പൊലീസിലുമുണ്ട്. എങ്കില് എല്ലാവരും ഓര്‍ക്കുക: എത്രവട്ടം മായ്ചുകളഞ്ഞാലും വീണ്ടും ദൃശ്യങ്ങള് പുനരുജ്ജീവിപ്പിക്കാന് കഴിയുന്ന കംപ്യൂട്ടര് സോഫ്റ്റ്വെയറുകളുണ്ടെന്ന്. അതുകൊണ്ടു തന്നെ സ്വകാര്യദൃശ്യങ്ങള് പകര്‍ത്തുന്നത് ശ്രദ്ധയില്‍പെട്ടാല് പൊലീസില് പരാതി നല്‍കി നിയമനടപടി സ്വീകരിക്കുക. അല്ലെങ്കില് കാര്യങ്ങള് കൂടുതല് വഷളാവുമ്പോഴേ അക്കാര്യം നാമറിയൂ.ര് ഒരാള് പകര്‍ത്തിയ ദൃശ്യങ്ങള് മറ്റൊരാള്‍ക്ക് ബ്ളൂടൂത്ത് വഴി അയച്ചുകൊടുത്താല് പിടിക്കപ്പെടുകയില്ലെന്ന് കരുതേണ്ട. കൃത്യമായ അന്വേഷണം നടത്തിയാല് കുറ്റവാളി കുടുങ്ങും; അതുറപ്പ്.\nമറ്റുള്ളവരെ മന:പൂര്‍വ്വം കരിവാരി തേക്കാന് കച്ചകെട്ടിയിരിക്കുന്നവരും കരുതിയിരിക്കുക. ഇന്റര്‍നെറ്റ് യുഗത്തില് കുറ്റം ചെയ്യാന് എളുപ്പമാണ്. അതുപോലെ തന്നെയാണ് കുറ്റവാളികളെ കുടുക്കാനും. രാഷ്ട്രപതിക്കും മുതിര്‍ന്ന നേതാക്കള്‍ക്കുമെതിരെ ഇ-മെയില് വഴി ഭീഷണി അയക്കുന്നവരും മണിക്കൂറുകള്‍ക്കുള്ളില് വലയിലായിട്ടുണ്ട്. ഇലക്ട്രോണിക് സന്ദേശങ്ങള് ഏത് കംപ്യൂട്ടറില് നിന്ന് എപ്പോഴാണ് സൃഷ്ടിക്കപ്പെട്ടതെന്ന് കണ്ടെത്താനുള്ള ഐ.പി ട്രേസര് സാങ്കേതികവിദ്യ കേരളപൊലീസ് ഉള്‍പ്പെടെയുള്ളവര് ഉപയോഗപ്പെടുത്തുന്നുണ്ട്.\nസൈബര് സുരക്ഷാരംഗത്തെ പ്രമുഖ ഏജന്‍സിയായ റിസോഴ്സ് സെന്റര് ഫോര് സൈബര് ഫോറന്‍സിക് (ആര്.സി.സി.എഫ്) വികസിപ്പിച്ചിരിക്കുന്ന ഇ-മെയില് ട്രേസര് സംവിധാനം സി.ബി. ഐ, റോ തുടങ്ങിയ കുറ്റാന്വേഷണ ഏജന്‍സികള്‍ക്ക് ഏറെ സഹായം ചെയ്യുന്നുണ്ട്. ഇ-മെയിലിന്റെ ഉറവിടം കണ്ടെത്താനുള്ളതാണ് ഇ-മെയില് ട്രേസര്. കുറ്റകൃത്യങ്ങള് ആസൂത്രണം ചെയ്യാന് ഉപയോഗിച്ച കംപ്യൂട്ടറിലെ ഡാറ്റ ഡിലീറ്റ് ചെയ്താലും ഹാര്‍ഡ്ഡിസ്കിലെ വിവരങ്ങള് പരിശോധിക്കാന് കഴിയുന്ന സൈബര് ചെക്ക്, മൊബൈല് സിം കാര്‍ഡിലെ വിവരങ്ങള് പരിശോധിക്കാന് കഴിയുന്ന സിം കാര്‍ഡ് റീഡര് എന്നിങ്ങനെ വൈവിധ്യമാര്‍ന്ന സംവിധാനങ്ങള് കുറ്റാന്വേഷണ ഏജന്‍സികള് ഉപയോഗിക്കുന്നുണ്ട്.\nവാല്‍ക്കഷ്ണം: ആളില്ലാത്ത വീടുകളെ പറ്റിയുള്ള വിവരങ്ങള് നല്‍കാനും ഇന്റര്‍നെറ്റില് സൈറ്റുകളുണ്ട്. ഫേസ്ബുക്ക് പോലുള്ള സോഷ്യല് നെറ്റ്വര്‍ക്കിംഗ് സൈറ്റുകളിലൂടെ ഉപഭോക്താക്കള് പരസ്പരം കൈമാറുന്ന വിവരങ്ങള് മനസ്സിലാക്കി വീട്ടില് ആളില്ലാത്ത സമയം കവര്‍ച്ച നടത്തുന്ന സംഘങ്ങളുമുണ്ടത്രേ. ചില ഓണ്‍ലൈന് ഗെയിം കളിക്കാന് കൃത്യമായ വ്യക്തിഗത വിവരങ്ങള് ആവശ്യമാണ്. ട്വിറ്ററില് കളിയിലേര്‍പ്പെട്ട കളിഭ്രാന്തന്മാര് നല്‍കുന്ന വിവരങ്ങളില് നിന്നാണ് വെബ്സൈറ്റ് വിവരങ്ങള് ചോര്‍ത്തിയത്. എല്ലാവരും നിരീക്ഷിക്കുണ്ടെന്ന ബോധ്യത്തോടെയാകണം വ്യക്തിഗത വിവരങ്ങള് നല്‍കാന്.


മിഠായിത്തെരുവ് തീപ്പിടിത്തം അട്ടിമറിയെന്ന്; റിപ്പോര്‍ട്ട് നല്‍കാത്തതിനു കാരണം ഇതാണ് – Chandrika Daily\nBy chandrika Wednesday March 1, 2017 05:05 am\nമിഠായിത്തെരുവ് തീപ്പിടിത്തം അട്ടിമറിയെന്ന്; റിപ്പോര്‍ട്ട് നല്‍കാത്തതിനു കാരണം ഇതാണ്\nകോഴിക്കോട്: കോഴിക്കോട് മിഠായിത്തെരുവില് നടന്ന തീപ്പിടിത്തം അട്ടിമറിയാണെന്ന് വ്യാപാരി വ്യവസായി ഏകോപന സമിതി പ്രസിഡന്റ് ടി. നസറുദ്ദീന്. മിഠായിത്തെരുവിലെ എല്ലാ തീപ്പിടിത്തങ്ങളും ഇത്തരത്തില് അട്ടിമറി ശ്രമത്തിന്റെ ഭാഗമാണെന്നും…\nകോഴിക്കോട്: കോഴിക്കോട് മിഠായിത്തെരുവില് നടന്ന തീപ്പിടിത്തം അട്ടിമറിയാണെന്ന് വ്യാപാരി വ്യവസായി ഏകോപന സമിതി പ്രസിഡന്റ് ടി. നസറുദ്ദീന്. മിഠായിത്തെരുവിലെ എല്ലാ തീപ്പിടിത്തങ്ങളും ഇത്തരത്തില് അട്ടിമറി ശ്രമത്തിന്റെ ഭാഗമാണെന്നും അദ്ദേഹം വ്യക്തമാക്കി. അടുത്തിടെ മോഡേണ് ടെക്‌സ്‌റ്റൈല്‍സിലുണ്ടായ തീപ്പിടിത്തവും യാദൃശ്ചികമല്ല. കട കത്തിച്ചതാണെന്നും തീവെച്ച ശേഷം ഒരാള് ഓടി പോകുന്നത് കണ്ടെന്നും വിവരമുണ്ട്. കടക്കു പിന്നില് ഒഴിഞ്ഞ ഇടമുണ്ടെങ്കില് കട കത്തിയിരിക്കുമെന്ന അവസ്ഥയാണ്. ഒറ്റ തീപിടിത്തങ്ങളുടെയും അന്വേഷണ റിപ്പോര്‍ട്ടുകള് പുറത്തുവരാത്തതിന് കാരണം ഇതാണെന്നും അദ്ദേഹം കുറ്റപ്പെടുത്തി. ആറു തവണ മിഠായിത്തെരുവില് തീപിടിത്തമുണ്ടായിട്ടുണ്ട്. അന്നെല്ലാം അന്വേഷണത്തിന് കമ്മീഷനെ വെക്കുകയും ചെയ്തിട്ടുണ്ട്. എന്നാല് ഒരു റിപ്പോര്‍ട്ട് പോലും ഇതുവരെ പുറത്തുവന്നിട്ടില്ലെന്നും നസറുദ്ദീന് പറഞ്ഞു. കഴിഞ്ഞ ബുധനാഴ്ചയായിരുന്നു മിഠായിത്തെരുവില് അഞ്ച് കടകള് കത്തിനശിച്ചത്. മോഡേണ് ടെക്‌സൈ്റ്റല്‍സിലുണ്ടായ തീ മറ്റ് കടകളിലേക്ക് പടരുകയായിരുന്നു. ഷോര്‍ട്ട് സര്‍ക്യൂട്ടാണ് കാരണമെന്നായിരുന്നു ആദ്യം പുറത്തുവന്ന റിപ്പോര്‍ട്ട്. എന്നാല് ഇതില് സ്ഥിരീകരണമില്ല.\nCategories: More, Views Tags: sm street fire


ഒഴിയാനുള്ള സമയ പരിധി അവസാനിച്ചു; ചുരം റോഡിൽ കയ്യേറ്റങ്ങള് ഒഴിപ്പിക്കാൻ നടപടികള് തുടങ്ങി • ഇ വാർത്ത | evartha\nഒഴിയാനുള്ള സമയ പരിധി അവസാനിച്ചു; ചുരം റോഡിൽ കയ്യേറ്റങ്ങള് ഒഴിപ്പിക്കാൻ നടപടികള് തുടങ്ങി\nകോഴിക്കോട് വയനാട് പാതയിലെ താമരശേരി ചുരം റോഡിൽ നിന്നും കയ്യേറ്റങ്ങള് ഒഴിപ്പിക്കുന്ന നടപടികള് തുടങ്ങി. കോഴിക്കോട് ജില്ലയിലെ അടിവാരം മുതല് ലക്കിടിവരെ ദേശീയ പാത കയ്യേറിയുള്ള നിര്‍മാണങ്ങളും കച്ചവടങ്ങളുമാണ് ഒഴിപ്പിക്കുന്നത്. ചുരത്തിലുള്ള ഒൻപത് ഹെയർ പിൻ വളവുകളിലും പലയിടങ്ങളായി കയ്യേറ്റങ്ങൾ കണ്ടെത്തിയിരുന്നു. ധാരാളം തവണ ആവശ്യപ്പെട്ടിട്ടും ഒഴിയാത്തവർക്കാണ് നോട്ടീസ് നൽകി ഒഴിപ്പിക്കുന്നത്.\nതാമരശേരി എല്‍ആര് തഹസില്‍ദാര് ലാല് ചിന്ദിന്റെ നേതൃത്വത്തിലാണ് ഒഴിപ്പിക്കല് നടപടികൾ നടക്കുന്നത്. കയ്യേറ്റം ഒഴിയാനായി നേരത്തെ നൽകിയ നോട്ടീസിന്റെ സമയ പരിധി തിങ്കളാഴ്ച അവസാനിച്ച സാഹചര്യത്തിലാണ് റവന്യൂ വകുപ്പ് ഒഴിപ്പിക്കല് നടപടികൾ തുടങ്ങിയത്. ഒഴിപ്പിക്കൽ തുടങ്ങിയതോടെ ദേശീയ പാതയിലേക്ക് ചേര്‍ത്ത് കെട്ടിനിര്‍മിച്ച ഷെഡ്ഡുകള് ഉള്‍പ്പെടെ വ്യാപാരികള് പൊളിച്ചുമാറ്റി. തുടർന്നുള്ള ദിവസങ്ങളിലും പരിശോധന നടത്തി കയ്യേറ്റം പൂര്‍ണ്ണമായും ഒഴിപ്പിക്കുമെന്ന് അധിക്യതർ അറിയിച്ചു.\nTopics: Churam road Revenue Thamarassery wayanad


ലൈംഗികബന്ധത്തിനു ശേഷം സ്ത്രീ ഇങ്ങനെയോ? | Rare things that happen after intercourse - Malayalam BoldSky\n36 min ago ഏത് ഗ്യാസും ദഹനപ്രശ്നവും നിമിഷ പരിഹാരമാണ് ഈ ചായ\n2 hrs ago ഐവിഎഫ് ആദ്യ വിജയ സാധ്യത ഉറപ്പിക്കാൻ ഈ മാർഗ്ഗം\n4 hrs ago വായ നോക്കി പരിപാലിക്കാം ദന്താരോഗ്യം\nNews പുതിയ 'വലിയ ദൗത്യ'ത്തിനൊരുങ്ങി ദേവഗൗഡ, പതിവ് തെറ്റിക്കാതെ തുടക്കം,5ദിവസം യാഗം, വിശ്വാസം ഇങ്ങനെ\nMovies ആ ഇഷ്ടത്തിന് കാരണം ശ്രീകാന്ത്! ഇനിയുള്ള ലക്ഷ്യം അതാണ്! തുറന്നുപറച്ചിലുമായി അശ്വതി ശ്രീകാന്ത്!\nSports ഇന്ത്യ vs ന്യൂസിലാന്‍ഡ്: കോലിക്കു മുന്നറിയിപ്പ്... അത്ര എളുപ്പം റണ്‍സെടുക്കില്ല!! വിയര്‍ക്കും\nപരസ്പരം സ്‌നേഹവും ബഹുമാനവും ഇഷ്ടവും ആത്മാര്‍ത്ഥതയും എല്ലാം തോന്നേണ്ട ഒന്നാണ് സ്ത്രീപുരു, ബന്ധം. പങ്കാളികള് തമ്മിലുള്ള അടുപ്പവും സ്‌നേഹവും വിശ്വാസവും വര്‍ദ്ധിക്കുമ്പോഴാണ് അതൊരു ശാരീരിക ബന്ധത്തിലേക്ക് എത്തുന്നത്. എന്നാല് ഇത്തരത്തില് ഒരു ബന്ധത്തിനു ശേഷം സ്ത്രീയുടെ പെരുമാറ്റം നോക്കി പല കാര്യങ്ങളും പങ്കാളിക്ക് മനസ്സിലാക്കാന് സാധിക്കുന്നു. പങ്കാളികള് തമ്മിലുള്ള ആത്മബന്ധം പോലെ തന്നെയാണ് ഇത് മനസ്സിലാക്കേണ്ടതും. ലൈംഗിക ബന്ധത്തിനു ശേഷമുള്ള പങ്കാളികള് തമ്മിലുള്ളപെരുമാറ്റം മനസ്സിലാക്കിയാല് അവര് തമ്മിലുള്ള ബന്ധത്തിന്റെ ആഴം മനസ്സിലാക്കാവുന്നതാണ്.\nസാധാരണ ശാരീരിക സുഖം മാത്രമല്ല ലൈംഗിക ബന്ധം നല്‍കുന്നത്, പങ്കാളികള് തമ്മിലുള്ള മാനസിക അടുപ്പത്തെക്കൂടിയാണ് ഇതിലൂടെ സൂചിപ്പിക്കുന്നത്. അതുകൊണ്ട് തന്നെ വെറും നേരം പോക്ക് മാത്രമായി അതിനെ കാണുന്നവര് മനസ്സിലാക്കേണ്ട പല കാര്യങ്ങളും ഉണ്ട്. വിവാഹ ശേഷമാണെങ്കിലും വിവാഹത്തിന് മുന്‍പാണെങ്കിലും ശാരീരിക സുഖത്തിന് വേണ്ടി മാത്രം സെക്‌സ് എന്ന കാര്യത്തെ കണക്കാക്കരുത്. കാരണം പങ്കാളികള് തമ്മിലുള്ള മാനസികവും ശാരീരികവുമായ അടുപ്പത്തെയാണ് ഇത് സൂചിപ്പിക്കുന്നത്. ഇതിലൂടെ പങ്കാളികള് മനസ്സിലാക്കേണ്ടതും ഇത് തന്നെയാണ്.\nഏത് പ്രണയബന്ധത്തിന്റേയും അവസാനം ശാരീരിക ബന്ധം വേണമെന്ന് ശഠിക്കുന്നവരല്ല സ്ത്രീയും പുരുഷനും. എന്നാല് പലപ്പോവും സാഹചര്യങ്ങള് പലരേയും ഇത്തരം അവസ്ഥകളിലേക്ക് എത്തിക്കുന്നു. വിവാഹ ശേഷമാണെങ്കിലും വിവാഹത്തിന് മുന്‍പ് ആണെങ്കിലും അത് ഏതൊക്കെ രീതിയില് സ്ത്രീ പുരുഷ ജീവിതത്തെ ബാധിക്കുന്നു എന്ന് അറിയണം. ഇന്നത്തെ കാലത്ത് വിവാഹത്തിനു മുന്‍പുള്ള ശാരീരിക ബന്ധം ഒരു തെറ്റായി കണക്കാക്കുന്ന തലമുറയല്ല ഉള്ളത്. തനിക്ക് സെക്‌സ് വേണമെന്ന് മടിയില്ലാതെ വിളിച്ച് പറയുന്നതിന് സ്ത്രീയും പുരുഷനും തയ്യാറാവുന്നു. ചിലപ്പോള് ആ ബന്ധം അതോടെ അവസാനിക്കാം. എന്നാല് ഒരിക്കലും സെക്‌സ് എന്ന് ഒരു പദത്തിന്റെ പേരില് ജീവിതം ഹോമിക്കാന് ഇന്നത്തെ തലമുറ തയ്യാറല്ല.\nലൈംഗിക ബന്ധത്തിനു ശേഷ് പങ്കാളികള് തമ്മിലുള്ള അടുപ്പം കുറയുകയാണോ കൂടുകയാണോ എന്ന് പലര്‍ക്കും മുന്‍കൂട്ടി മനസ്സിലാക്കാം. അതിനായി ചില കാര്യങ്ങള് പങ്കാളികള് ശ്രദ്ധിച്ചാല് മതി. ഇത്തരം ബന്ധത്തിന് ശേഷം കിടക്കുന്ന രീതി നോക്കിയാല് മതി. ഇത് നിങ്ങളിലെ പങ്കാളിയുമായുള്ള അടുപ്പത്തെ സൂചിപ്പിക്കുന്നു. എങ്ങനെയെന്ന് നോക്കാം.\nപരസ്പരം ചേര്‍ന്ന് കിടക്കുക\nപരസ്പരം ചേര്‍ന്ന് കിടക്കുന്ന രീതിയില് ആണ് നിങ്ങള് കിടക്കുന്നതെങ്കില് അത് പങ്കാളികള് തമ്മിലുള്ള ആത്മാര്‍ത്ഥതയേയും സ്‌നേഹത്തേയും സൂചിപ്പിക്കുന്നു. ഒരിക്കലും പരസ്പരം വിട്ടു പോവുകയില്ല എന്നതാണ് ഇതിലൂടെ കാണിക്കുന്നത്. പരസ്പരമുള്ള വിശ്വാസത്തിന്റെ പേരിലാണ് ഇത്തരത്തില് ഒരു ബന്ധത്തിന് തയ്യാറായത് എന്നതാണ് ഇത്തരമൊരു കിടപ്പിലൂടെ കാണിക്കുന്നത്. പരസ്പരം ചേര്‍ന്നാണ് കിടക്കുന്നതെങ്കിലും മുഖം തിരിഞ്ഞ് കിടക്കുന്നവരായിരിക്കും ഒരു കൂട്ടര്.\nപങ്കാളികള് ലൈംഗിക ബന്ധത്തിന് ശേഷം കട്ടിലിന്റെ ഇരുവശത്തേക്കും തിരിഞ്ഞ് കിടക്കുകയാണെങ്കില് അത് സൂചിപ്പിക്കുന്നത് അവര്‍ക്കിടയില് കാര്യമായ അകല്‍ച്ചയുണ്ട് എന്നതാണ്. മാത്രമല്ല പങ്കാളിയിലുള്ള താല്‍പ്പര്യക്കുറവും സ്‌നേഹക്കുറവും ആണ് ഇത്തരത്തില് ഒരു കിടത്തത്തിലേക്ക് ഇവരെ എത്തിക്കുന്നത്. ഇത്തരക്കാരില് ബന്ധങ്ങള് നല്ല രീതിയില് മുന്നോട്ട് കൊണ്ട് പോവുകയില്ല എന്നതാണ് കാണിക്കുന്നത്.\nനെഞ്ചില് മുഖം ചേര്‍ത്ത്\nനെഞ്ചില് മുഖം ചേര്‍ത്ത് കിടക്കുന്നവരാണെങ്കില് അതിന്റെ അര്‍ത്ഥം പങ്കാളികള്‍ക്കിടയില് ഒരിക്കലും തകര്‍ക്കാന് പറ്റാത്ത വിശ്വാസം ഉണ്ട് എന്നതാണ്. മാത്രമല്ല ഇവര് തമ്മിലുള്ള ആത്മബന്ധത്തെയാണ് ഇതിലൂടെ സൂചിപ്പിച്ചിരിക്കുന്നത്. മാത്രമല്ല എല്ലാ വിധത്തിലും ജീവിതത്തില് ഏത് പ്രതിസന്ധിയിലും കൂടെയുണ്ടാവും എന്നതായിരിക്കും ഇതിന്റെ അര്‍ത്ഥം.\nപുരുഷന്റെ പിന്നിലായി കിടക്കുന്നത്\nപുരുഷന്റെ പിന്നിലായി അവനോട് ചേര്‍ന്ന് കിടക്കുന്നത് പരസ്പരമുള്ള സ്‌നേഹത്തെയാണ് സൂചിപ്പിക്കുന്നത്. മാത്രമല്ല സ്ത്രീ എല്ലാ വിധത്തിലുള്ള സ്‌നേഹവും കരുതലും പുരുഷന് കൊടുക്കുന്നുണ്ട് എന്നാണ് ഇത് സൂചിപ്പിക്കുന്നത്. ആത്മാര്‍ത്ഥമായ കളങ്കമായ സ്‌നേഹമാണ് ഇതിന്റെ പിന്നില് എന്നൊരു ചിന്തയും ഇതിന് പിന്നിലുണ്ട്.\nകമിഴ്ന്ന് കിടക്കുന്ന പുരുഷന്\nലൈംഗിക ബന്ധത്തിനു ശേഷം പുരുഷന് കമിഴ്ന്ന് കിടക്കുകയും പങ്കാളിയെ സ്പര്‍ശിക്കാതെയും കിടക്കുകയാണെങ്കില് അതിനര്‍ത്ഥം ഇവര് തമ്മില് എന്തൊക്കെയൊ പൊരുത്തക്കേടുകള് ഉണ്ടെന്നതാണ്. മാത്രമല്ല എല്ലാ വിധത്തിലും യോജിച്ച് പോവാന് പറ്റാത്ത രീതിയില് ഇവര് തമ്മില് പ്രശ്‌നങ്ങള് ഉണ്ടെന്നാണ് സൂചിപ്പിക്കുന്നത്. അതുകൊണ്ട് തന്നെ ഇത്തരത്തിലുള്ള പ്രശ്‌നങ്ങള് ഈ പങ്കാളികള്‍ക്കിടയിലുള്ള പ്രശ്‌നങ്ങള്‍ക്ക് ആക്കം കൂട്ടും.\nസ്ത്രീക്ക് പുറകില് പുരുഷന്\nലൈംഗിക ബന്ധത്തിനു ശേഷം സ്ത്രീക്ക് പുറകിലായി കിടക്കുന്ന പുരുഷനാണെങ്കില് അതിനര്‍ത്ഥം അത് സ്ത്രീക്ക് കൂടുതല് പരിഗണനയും സ്‌നേഹവും നല്‍കുന്നു എന്നാണ് സൂചിപ്പിക്കുന്നത്. ആത്മാര്‍ത്ഥമായ സ്‌നേഹത്തിന്റെ നിറകുടമായിരിക്കും ഈ പങ്കാളികള്. സ്‌നേഹവും സംരക്ഷണവും നല്‍കുന്നതോടൊപ്പം ഏത് പ്രതിസന്ധിയിലും കൂടെയുണ്ടാവും എന്നും ആണ് ഇത് സൂചിപ്പിക്കുന്നത്.\nപുരുഷന്റെ തോളില് മുഖം വെച്ച് കിടക്കുന്ന സ്ത്രീയാണ് നിങ്ങളുടെ പങ്കാളിയെങ്കില് അതിനര്‍ത്ഥം ഭര്‍ത്താവിനോടുള്ള സ്‌നേഹവും ബഹുമാനവും ആണെന്നതാണ്. താന് എപ്പോഴും വിധേയപ്പെട്ട് ഇരിക്കുന്നു എന്നാണ് ഇതിലൂടെ കാണിക്കുന്നത്. എന്നാല് ഇതൊരിക്കലും അടിയറവ് പറയലോ അടിമപോലെ കണക്കാക്കുന്നതോ അല്ല പങ്കാളിയുടെ സ്‌നേഹമാണ് ഇതിലൂടെ വെളിവാകുന്നത്.\nലൈംഗിക ബന്ധത്തിനു ശേഷം അഭിമുഖമായി പരസ്പരം സ്പര്‍ശിക്കാതെ കിടക്കുന്നത് പങ്കാളികള് തമ്മിലുള്ള അടുപ്പക്കുറവിനെയാണ് സൂചിപ്പിക്കുന്നത്. ലൈംഗിക ബന്ധം എന്നത് എല്ലാ വിധത്തിലും നമ്മുടെ ജീവിതത്തിന്റെ ഭാഗമാണ് എന്ന ചിന്ത മാത്രമേ ഉണ്ടാവുകയുള്ളൂ. അതുകൊണ്ട് തന്നെ ഇത് പലപ്പോഴും അടുപ്പക്കുറവിനെയാണ് സൂചിപ്പിക്കുന്നത്. പല വിധത്തില് ഇത് പങ്കാളികള് ഇനിയും സ്‌നേഹിക്കണം വിശ്വസിക്കണം എന്നതാണ് സൂചിപ്പിക്കുന്നത്.\nകൈകള് ചേര്‍ത്ത് വെക്കുന്നത്\nകൈകള് പരസ്പരം ചേര്‍ത്ത് വെച്ച് മുഖത്തോട് മുഖം നോക്കി കിടക്കുന്നവരും ചില്ലറയല്ല. ഇതിനര്‍ത്ഥം ഇവര്‍ക്ക് പങ്കാളിയോട് അമിതമായ വിശ്വാസം ഉണ്ടെന്നതാണ് സൂചിപ്പിക്കുന്നത്. ഇത് എല്ലാ വിധത്തിലും ജീവിതത്തില് അങ്ങോളം ഉണ്ടാവും എന്നും സൂചിപ്പിക്കുന്നു. പലപ്പോഴും ഇവരുടെ ഊഷ്മളമായ ബന്ധത്തെയാണ് ഇത് സൂചിപ്പിക്കുന്നത്.\nRead more about: relationship ബന്ധം സ്ത്രീ\nRare things that happen after intercourse\nRare things that happen after intercourse read on to know more.


തിരുവനന്തപുരത്ത് വെള്ളിയാഴ്ച 393 പേര്‍ക്കു കൂടി കോവിഡ് സ്ഥിരീകരിച്ചു – PRD Live\nHome /ജില്ലാ വാർത്തകൾ/തിരുവനന്തപുരം/തിരുവനന്തപുരത്ത് വെള്ളിയാഴ്ച 393 പേര്‍ക്കു കൂടി കോവിഡ് സ്ഥിരീകരിച്ചു\nതിരുവനന്തപുരത്ത് ഇന്ന് (20 നവംബര് 2020) 393 പേര്‍ക്കു കൂടി കോവിഡ് 19 സ്ഥിരീകരിച്ചു. 611 പേര് രോഗമുക്തരായി. നിലവില് 5,525 പേരാണു രോഗം സ്ഥിരീകരിച്ചു ചികിത്സയില് കഴിയുന്നത്.\nജില്ലയില് മൂന്നു പേരുടെ മരണം കോവിഡ് മൂലമാണെന്നു സ്ഥിരീകരിച്ചു. വര്‍ക്കല സ്വദേശിനി ആനന്ദവല്ലി(64), നഗരൂര് സ്വദേശിനി സുഹറാ ബീവി(76), കടയ്ക്കാവൂര് സ്വദേശി സുരേഷ്(53) എന്നിവരുടെ മരണമാണു കോവിഡ് മൂലമാണെന്നു സ്ഥിരീകരിച്ചത്.\nഇന്നു രോഗം സ്ഥിരീകരിച്ചവരില് 285 പേര്‍ക്കു സമ്പര്‍ക്കത്തിലൂടെയാണു രോഗബാധയുണ്ടായത്. ഇതില് ഏഴുപേര് ആരോഗ്യപ്രവര്‍ത്തകരാണ്. രോഗലക്ഷണങ്ങളെത്തുടര്‍ന്നു ജില്ലയില് 1,872 പേരെക്കൂടി നിരീക്ഷണത്തിലാക്കി. ഇവരടക്കം ആകെ 25,664 പേര് വീടുകളിലും 132 പേര് സ്ഥാപനങ്ങളിലും ക്വാറന്റൈനില് കഴിയുന്നുണ്ട്. ഇന്നലെവരെ നിരീക്ഷണത്തിലുണ്ടായിരുന്ന 1,639 പേര് രോഗലക്ഷണങ്ങളില്ലാതെ നിരീക്ഷണകാലം പൂര്‍ത്തിയാക്കി.\nതദ്ദേശ തിരഞ്ഞെടുപ്പ്; ഇടുക്കി ജില്ലാതല മീഡിയ റിലേഷന്‍സ് സമിതി രൂപീകരിച്ചു\nTAGS: thiruvananthapuram Covid


2132 രോഗമുക്തി | 11Jun2021\nദുബായ് : യു.എ.ഇ.യിൽ ഏഴ് പേർകൂടി കോവിഡ് ബാധിച്ച് മരണപ്പെട്ടു. 2190 പേരിൽകൂടി രോഗബാധ സ്ഥിരീകരിച്ചതായും ആരോഗ്യ പ്രതിരോധ മന്ത്രാലയം അറിയിച്ചു. ചികിത്സയിലായിരുന്ന 2132 പേർ രോഗമുക്തി നേടി. പുതുതായി നടത്തിയ 240744 പരിശോധനകളിൽനിന്നാണ് പുതിയ രോഗികളെ കണ്ടെത്തിയത്. ഇതുവരെ 591613 പേർക്ക് യു.എ.ഇ.യിൽ കോവിഡ് സ്ഥിരീകരിച്ചിട്ടുണ്ട്. ഇവരിൽ 570960 പേർ രോഗമുക്തരാവുകയും ചെയ്തു. ആകെ മരണം 1717 ആണ്. നിലവിൽ 18936 കോവിഡ് രോഗികളാണ് രാജ്യത്തുള്ളത്.\nഒമാനിൽ 1640 പേർക്ക് കൂടി കോവിഡ്. 19 പേർ മരിക്കുകയും ചെയ്തു. ഇതുവരെ രാജ്യത്ത് സ്ഥിരീകരിച്ച കോവിഡ് രോഗികളുടെ എണ്ണം 230219 ആണ്. ഇവരിൽ 207795 പേർക്ക് രോഗം ഭേദമായി. ആകെ മരണം 2467 ആണ്. 1060 രോഗികൾ രാജ്യത്തെ വിവിധ ആശുപത്രികളിലായി ചികിത്സയിലുണ്ട്. ഇവരിൽ 345 പേർ തീവ്രപരിചരണ വിഭാഗത്തിലാണ്.\nസൗദി അറേബ്യയിൽ ചികിത്സയിലായിരുന്ന 16 പേർകൂടി മരിച്ചു. 1286 പേരിൽകൂടി രോഗം സ്ഥിരീകരിച്ചു. 982 പേർ രോഗമുക്തരായി. രാജ്യത്ത് ഇതുവരെ 462528 പേരിലാണ് രോഗം സ്ഥിരീകരിച്ചത്. ഇവരിൽ 444792 പേർ രോഗമുക്തി നേടി. ആകെ മരണം 7519 ആണ്.\nനിലവിൽ രാജ്യത്ത് 10217 പേർ ചികിത്സയിലുണ്ട്. ഇവരിൽ 1553 പേരുടെ നില ഗുരുതരമാണ്. വിവിധ പ്രവിശ്യകളിൽ പുതുതായി സ്ഥിരീകരിച്ച കോവിഡ് രോഗികളുടെ എണ്ണം ഇപ്രകാരം. മക്ക 419, റിയാദ് 263, കിഴക്കൻ പ്രവിശ്യ 191, അസീർ 98, ജീസാൻ 87, മദീന 76, അൽ ഖസീം 53, നജ്‌റാൻ 28, തബൂക്ക് 25, അൽബാഹ 19, ഹായിൽ 17, വടക്കൻ അതിർത്തി മേഖല ഏഴ്, അൽജൗഫ് മൂന്ന് എന്നിങ്ങനെയാണ്.\nകുവൈത്തിൽ 1391 പുതിയ കോവിഡ് കേസുകളും അഞ്ച് മരണവും റിപ്പോർട്ട് ചെയ്തു. ആകെ മരണം ഇതോടെ 1806 ആയി. പുതുതായി 1279 പേർകൂടി രോഗമുക്തി നേടി. ആകെ കോവിഡ് കേസുകൾ 321648 ആണ്. ഇവരിൽ 304916 പേരും രോഗമുക്തി നേടി.\nറാക്കിലെ തടവുകാർക്ക് വാക്സിൻ നൽകി\nറാസൽഖൈമ : കോവിഡ് വ്യാപനം തടയാനും ആരോഗ്യസുരക്ഷയ്ക്കുമായി റാസൽഖൈമ ജയിലിലെ തടവുകാർക്ക് കോവിഡ് വാക്സിൻ നൽകി.\nറാക്ക് പോലീസ് ആരോഗ്യ സാമൂഹിക വികസന മന്ത്രാലയവുമായി സഹകരിച്ച് റിഫോർമറ്ററി ആൻഡ് പ്യൂനിറ്റീവ് എസ്റ്റാബ്ലിഷ്‌മെന്റ് (ആർ.പി.ഇ) ആണ് സൗകര്യമേർപ്പെടുത്തിയത്.\nദേശീയവും മാനുഷികവുമായ ഉത്തരവാദിത്വമാണ് ഇതിലൂടെ നിറവേറ്റിയതെന്ന് റാക്ക് പോലീസ് കമാൻഡർ ഇൻ ചീഫ് മേജർ ജനറൽ അലി ബിൻ അൽവാൻ അൽ നുഐമി പറഞ്ഞു.